Rohingya Muslimun Meri Kamah Myanmar Sifain Ebbas Vejje\nރޮހިންޔާ މުސްލިމުން މެރި ކަމަށް މިޔަންމާ ސިފައިން އެއްބަސްވެއްޖެ\n11 މަސް, 1 ހަފްތާ, 12 ގަޑި, 14 މިނެޓް,3ސިކުންތު ކުރިން 3000ފަތޯނާ ފާއިޒް\nމިޔަންމާގެ އަސްކަރިއްޔާއިން އެޤައުމުގެ ރަހައިން ސްޓޭޓްގައި ހިންގި ޖަރީމާތަކުގައި ރޮހިންޔާ މުސްލިމުންގެ ތެރެއިން ބަޔަކު މަރާލާފައިވާ ކަމަށް ފުރަތަމަ ފަހަރަށް އެއްބަސްވެއްޖެއެވެ.\nމިޔަންމާގެ ސިފައިން 2017 ވަނަ އަހަރުގެ އޯގަސްޓްމަހުގެ 25 ވަނަ ދުވަހު އެޤައުމުގެ ރަހައިން "ކްލިއަރެންސް އޮޕަރޭޝަން"ގެ ނަމުގައި، 1.1 މިލިއަން މީހުންގެ އާބާދީއެއް އޮންނަ ރޮހިންޔާ ދަރިކޮޅުގެ މީހުންނާއި ދެކޮޅަށް ރަހައިން ސްޓޭޓްގައި އަސްކަރީ އޮޕަރޭޝަނެއް ފެށިއެވެ. "ޓެރަރިސްޓުން" މެރުމަށް ކަމަށް ބުނެ، މިޔަންމާގެ އަސްކަރިއްޔާއިން ފެށި މި އޮޕަރޭޝަނުގައި ރޮހިންޔާ ދަރިކޮޅަށް ނިސްބަތްވާ އެތައް ބަޔަކު މެރިއެވެ. މިޔަންމާގެ ސިފައިން ވަނީ މައުސޫމް ކުޑަކުދިންނާއި، އަންހެނުންނާއި، ފިރިހެނުންގެ އިތުރުން އުމުރުން ދުވަސްވީ މީހުންވެސް އެބައިމީހުންގެ އަނިޔާވެރިކަމުގެ ޝިކާރައަކަށް ހަދާފައެވެ. މި އަނިޔާވެރި އަމަލުތައް ހިންގި ކަމަށް މިޔަމަންމާގެ ސަރުކާރުން އައީ ދެކޮޅު ހަދަމުންނެވެ. އެހެންނަމަވެސް ރޮހިންޔާ ދަރިކޮޅުގެ މީހުން މެރި ކަމަށް މިޔަންމާ ސިފައިން މިވަނީ ފުރަތަމަ ފަހަރަށް އެއްބަސްވެފައެވެ.\nމިޔަންމާގެ އަސްކަރިއްޔާގެ ކޮމާންޑަރ އިން ޗީފް، ފޭސްބުކްގައި ލިޔުނު ބަޔާނެއްގައި ވަނީ ރަޚައިން ސްޓޭޓްގައި ހިންގި އޮޕަރޭޝަނުގައި މިޔަންމާގެ ސިފައިން، ރޮހިންޔާ މުސްލިމުންގެ ތެރެއިން 10 މީހުން މަރާލާފައިވާ ކަމަށް ބުނެފައެވެ. އަދި އެ ބަޔާނުގައި އެމީހުންނަކީ ބަންގްލަދޭޝްއަށް ނިސްބަތްވާ "ޓެރަރިސްޓުން" ކަމަށްެވެސް މިޔަންމާގެ އަސްކަރިއްޔާގެ ކޮމާންޑަރ އިން ޗީފް ވަނީ ސިފަ ކޮށްފައެވެ. އަދި މިކަމުގައި ޝާމިލްވާ ފަރާތްތަކަށް އަދަބު ދޭނެ ކަމަށްވެސް ބަޔާނުގައި ބުނެފައިވެއެވެ.\nމިޔަންމާގެ އަސްކަރިއްޔާއިން ރަހައިން ސްޓޭޓްގައި ލާ އިންސާނީ އެތައް ޖަރީމާތަކެއް ހިންގާފައިވާ ކަމަށް އިންސާނީ ހައްޤުތަކަށް މަސައްކަތް ކުރަމުން އަންނަ ޖަމިއްޔާތަކުން އަންނަނީ ބުނަމުންނެވެ. އެގޮތުން އަންހެނުންނަށް ޖިންސީ އަނިޔާތައް ކުރުމާއި، ކުޑަކުދިން ޤަތުލު ކުރުމާއި، ރޮހިންޔާ ދަރިކޮޅުގެ މީހުންގެ ގެދޮރާއި މުދަލަށް ގެއްލުން ދިނުންފަދަ އަނިޔާވެރި އަމަލުތައް މިޔަންމާގެ ސިފައިން ހިންގާފައިވާ ކަމަށް ބަންގްލަދޭޝްއަށް ހިޖުރަކުރި އެތައް ރެފިއުޖީންނެއްވެސް ވަނީ ހާމަކޮށްފައެވެ.\nއެހެންނަމަވެސް، މިޔަންމާގެ އަސްކަރިއްޔާއިން ހިންގި ޖަރީމާތަކަށް2މަސް ދުވަސް ވީ ފަހުން، އެޤައުމުގެ އަސްކަރިއްޔާއިން މިވަނީ އެންމެ 10 މީހުން މަރާލާފައިވާކަން ހާމަކޮށްފައެވެ. މިކަމާއި ގުޅިގެން އިންސާނީ ހައްޤުތަކަށް މަސައްކަތް ކުރަމުން އަންނަ ޖަމުއިއްޔާއެއް ކަމަށްވާ، އެމްނެސްޓީ އިންޓަރނޭޝަނަލްއިން ބުނެފައިވަނީ، މިޔަންމާގެ އަސްކަރިއްޔާއިން މަސައްކަތް ކުރަމުން ދަނީ ރޮހިންޔާ ދަރިކޮޅުގެ މީހުންނާއި ދެކޮޅަށް ހިންގާފައިވާ ޖަރީމާތައް ފޮރުވުމަށް ކަމަށެވެ. އަދި އެ ޖަރީމާތަކުގެ މިނިވަން ތަހްގީގެއް ކުރަން ޖެހޭ ކަމަށްވެސް އެމްނެސްޓީއިން ވަނީ ބުނެފައެވެ.\nމިޔަންމާގެ ސަރުކާރުން ރަހައިން ސްޓޭޓްގައި ހިންގި ޖަރީމާތައް ތަހްގީގް ކުރުމަށް އދއިންވެސް މަސައްކަތް ކުރިއެވެ. އެހެންނަމަވެސް، މިޔަންމާގެ ސަރުކާރުން ވަނީ އެއީ އެޤައުމުގެ ދާހިލީ ކަމެއް ކަމަށް ބުނެ، އދގެ ތަހްގީގަށް ހުރަސް އަޅާފައެވެ. އަދި ސިފައިން ހިންގި އަސްކަރީ އޮޕަރޭޝަން ތަހްގީގް ކުރާނީ އެގައުމުން އަމިއްލައަށް ކަމަށްވެސް މިޔަންމާގެ ސަރުކާރުން ވަނީ ބުނެފައެވެ.\nރަހައިން ސްޓޭޓްގައި މިޔަންމާގެ ސިފައިން ހިންގާފައިވާ ޖަރީމާތަކަކީ، ނަސްލެއް ނައްތާލުމަށްޓަކައި، ރާވައިގެން ކުރި ކަމެއް އދއިން ވަނީ ސިފަ ކޮށްފައެވެ.


SunOnline: Emme molhu kulhuntheriyaa akah vaakah masahkatheh nukuran: Messi\nއެންމެ މޮޅު ކުޅުންތެރިޔާއަށް ވާކަށް މަސައްކަތެއް ނުކުރަން: މެސީ\nމުޙައްމަދު ޝާނިފް 05 Dec 2021, 09:29\nބެލަންޑޯ އެވޯޑް ހަފުލާގައި މެސީ\nދުވަހަކުވެސް އެހެން މީހުންގެ ނަމޫނާ މީހަކަށް ވާން ބޭނުން ނުވާ ކަމަށާއި ދުނިޔޭގެ އެންމެ މޮޅު ކުޅުންތެރިޔާ އަށް ވާކަށް މަސައްކަތް ނުކުރާ ކަމަށް ޕީއެސްޖީއަށް ކުޅެމުން އަންނަ ލިއޮނެލް މެސީ ބުނެފިއެވެ.\nފްރާންސްގެ ފުޓުބޯޅަ މަޖައްލާއިން ހޮވާ ދުނިޔޭގެ އެންމެ މޮޅު ކުޅުންތެރިޔާއަށް ދޭ ބެލަންޑޯ އެވޯޑު ހަތް ވަނަ ފަހަރަށް މިދިޔަ ހަފްތާގައި މެސީ ވަނީ ކާމިޔާބު ކޮށް އެންމެ ގިނައިން އެ އެވޯޑް ކާމިޔާބު ކުރި ކުޅުންތެރިޔާގެ ރެކޯޑް ހަދާފައެވެ.\nމިކަމާ ގުޅިގެން އުމުރުން 34 އަހަރުގެ މެސީ "ފްރާންސް ފުޓްބޯލް މެގަޒިން" އަށް ބުނެފައިވަނީ އޭނާއަކީ އެހެން މީހުންނަށް ނަސޭހަތްދޭ މީހަކަށް ވާން ބޭނުން ނޫން ކަމަށާއި އެމީހުންގެ ނަމޫނާ އަށް ވާން ބޭނުން ނުވާ ކަމަށެވެ.\n"އަހަރެންނަކަށް ނޭނގެ އަހަންނަކީ ނަމޫނާ މީހެއް ކަމެއް. އަހަރެން ބޭނުމެއް ނޫން އެހެން މީހުންގެ ނަމޫނާއަކަށްވެ ނަސޭހަތް ދޭ މީހަކަށް ވާކަށް. އަހަރެންނަކީ ދުނިޔޭގެ ތާރީހުގެ އެންމެ މޮޅު ކުޅުންތެރިޔާ ކަމެއް ވެސް ނޭންގޭ. ދުވަހަކުވެސް ބުނެފައެއް އަދި ހިތަށް ވެސް އަރުވާފައެއް ނޯންނާނެ އަހަރެންނަކީ އެންމެ މޮޅު ކުޅުންތެރިޔާ ކަމަކަށް. އަދި މަސައްކަތެއް ވެސް ނުކުރަން އެ މަގުސަދަކު އެއް،" މެސީ ބުނެފައިވެއެވެ.\nސިންގަލް ކުލަބަކަށް އެންމެ ގިނަ ގޯލުޖެހިކަމުގެ ރެކޯޑް ހަދާފައިވާ ފުޓުބޯޅައިގެ ރަސްގެފާނަކީ ގިނަ ބަޔަކު ގަބޫލު ކުރާ ގޮތުގައި ޒުވާން ކުޅުންތެރިންނަށް ނަމޫނާއެކެވެ. އެހެންނަމަވެސް މެސީ އެގޮތް ބޭނުން ނުވާ ކަމަށް ވަނީ ބުނެފައެވެ.\n"އަހަރެންނަކީ ދުނިޔޭގެ އެންމެ މޮޅު އެއް ކުޅުންތެރިއަކަށް ވެފައިވާތީ އެވަރުން މާ ބޮޑަށް ވެސް އަހަންނަށް ފުދޭ. އެއީ ދުވަހަކުވެސް އަހަރެން ހިތަށް އެރި އަދި ހުވަފެނުން ދެކެފައިވާ ކަމެއް ވެސް ނޫން،" މެސީ ބުނެފައިވެއެވެ.\nހަމައެހެންމެ ކޮޕާ އެމެރިކާގެ ތަށި އާޖެންޓީނާ އަށް ކާމިޔާބު ކޮށްދިން މެސީ ބުނެފައިވަނީ އޭނާ އަބަދުވެސް މަސައްކަތް ކުރަނީ އޭނާގެ ހުވަފެންތައް ހަގީގަތަކަށް ހެދުމަށް ކަމަށެވެ.\n"އަހަރެން އަބަދުވެސް އަހަރެންގެ ހުވަފެންތައް ހަގީގަތަކަށް ހެދުމަށް މަސައްކަތް ކުރަން. އެންމެ ފުރަތަމަ އަހަރެން ބޭނުންވީ ޕްރޮފެޝަނަލް ކުޅުންތެރިއަކަށް ވާން. އެގޮތުން ކޮންމެ އަހަރަކުވެސް އާ ލަނޑުދަނޑިތަކެއް ކަނޑއަޅާ އެކަންތައްތައް ހާސިލްކުރުމަށް މަސައްކަތް ކުރަން،" މެސީ ބުންޏެވެ.


SunOnline: Miadhun feshigen Visa nethi Dhivehin ah Russia ah dheveyne\nވިސާ ނެތި ދިވެހިންނަށް ރަޝިޔާއަށް ދެވޭ އެއްބަސްވުމަށް އަމަލުކުރަން ފަށައިފި\nރަޝިއާ - ރާއްޖެ އޮން އެރައިވަލް ވިސގެ އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން---- ފޮޓޯ: ފޮރިން މިނިސްޓްރީ\nވިސާ ނުނަގައި ދިވެހިންނަށް ރަޝިޔާއަށް ޒިޔާރަތް ކުރެވޭނެ ގޮތަށް ދެ ގައުމުގެ ދެމެދުގައި ސޮއިކުރި ވިސާގެ އެއްބަސްވުމަށް މިއަދުން ފެށިގެން އަމަލު ކުރަން ފަށައިފި އެވެ.\nފޮރިން މިނިސްޓަރު އަބްދުﷲ ޝާހިދު ރަޝިޔާއަށް ކުރެއްވި ރަސްމީ ދަތުރުފުޅުގެ ތެރެއިން، މިދިޔަ މަހުގެ 25 ވަނަ ދުވަހު ސޮއިކުރި އެ އެއްބަސްވުމުގެ ދަށުން ޓޫރިސްޓުންގެ ގޮތުގައި އެއް ގައުމުން އަނެއް ގައުމަށް ޒިޔާރަތް ކުރާ ދެ ގައުމުގެ ރައްޔިތުންނަށް، 90 ދުވަހުގެ އޮންއެރައިވަލް ވިސާ ލިބޭނެ އެވެ.\nރަޝިޔާގެ ފޮރިން މިނިސްޓްރީއިން ބުނީ މިއަދުން ފެށިގެން ވިސާގެ އެ އެއްބަސްވުމަށް އަމަލު ކުރަން ފަށާފައިވާ ކަމަށެވެ. އަދި އެ އެއްބަސްވުމުގެ ދަށުން 90 ދުވަހުގެ އޮންއެރައިވަލް ވިސާ ލިބޭނީ، ޓޫރިސްޓުންގެ ގޮތުގައި ދަތުރުކުރާ ފަރާތްތަކަށް ކަމަށެވެ. އަދި ކިޔެވުމާއި ދިރިއުޅުން އަދި ވިޔަފާރީގެ ބޭނުންތަކަށް އެއް ގައުމުން އަނެއް ގައުމަށް ދަތުރު ކުރާ ދެ ގައުމުގެ ރައްޔިތުން ވެސް ކުރިއެކޭ އެއްގޮތަށް ވިސާ ނަގަން ޖެހޭނެ ކަމަށް އެ ގައުމުގެ ފޮރިން މިނިސްޓްރީ އިން ބުންޏެވެ.\nމީގެ ކުރިން، ޓޫރިސްޓުންގެ ގޮތުގައި ދިވެހިން ރަޝިޔާއަށް ދަތުރުކުރި ނަމަވެސް، ދުރާލާ ވިސާ ނަގަން ޖެހެ އެވެ.\nމީގެ ކުރިން ރާއްޖޭގެ ފޮރިން މިނިސްޓްރީއިން ބުނެފައި ވަނީ ވިސާގެ އެއްބަސްވުމުގެ ސަބަބުން ދެ ގައުމުގެ ގުޅުން އިތުރަށް ބަދަހިވެ، ވިޔަފާރީގެ ގުޅުންތައް ވެސް ރަނގަޅުވެގެން ދާނެ ކަމަށެވެ.\nރައީސް އިބްރާހިމް މުހައްމަދު ސޯލިހު ވެރިކަމާ ހަވާލުވެ ވަޑައިގަތުމަށް ފަހު، މިދިޔަ ފެބުރުއަރީ މަހު ވަނީ ރަޝިޔާގެ ވެރިރަށް މޮސްކޯގައި ދިވެހި އެމްބަސީއެއް ވެސް ހުޅުވައިފަ އެވެ. އަދި މިނިސްޓަރު ޝާހިދުގެ ދަތުރުފުޅުގައި ރަޝިއާގެ ފޮރިން މިނިސްޓަރު ސާޖޭ ލަވްރޯވްއާއެކު ވެސް ވަނީ މަޝްވަރާތަކެއް ބާއްވަވައިފަ އެވެ.\nރަޝިޔާއަކީ ރާއްޖޭގެ ޓޫރިޒަމްގައި މުހިންމު މާކެޓެކެވެ. އެގޮތުން މިދިޔަ އަހަރުވެސް ރަޝިޔާއިން ވަނީ ރާއްޖެއަށް 38،000 އަށް ވުރެ ގިނަ ޓޫރިސްޓުން އައިސްފަ އެވެ.\nރަޝިޔާގެ ފޮރިން މިނިސްޓްރީއިން ބުނި ގޮތުގައި ދެ ގައުމުގެ ދެމެދުގައި ޓޫރިޒަމްގެ ރޮގުން ގުޅުން ބަދަހި ކުރުމަށް ޓޫރިޒަމް މިނިސްޓަރު އަލީ ވަހީދު ސެޕްޓެމްބަރު މަހުގެ ތެރޭގައި މޮސްކޯއަށް ދަތުރެއް ކުރެއްވުމަށް ވަނީ ހަމަޖެހިފަ އެވެ. އެ ދަތުރުގައި އިތުރު ގިނަ ކަންކަމާ މެދު މަޝްވަރާ ކުރާނެ ކަމަށް ވެސް ބުންޏެވެ.\nރަޝިޔާ އާއި ރާއްޖެއާ ދެމެދު ކުރާ ވިޔަފާރީގެ މުއާމަލާތްތައް، 3.35 މިލިއަން ޑޮލަރަށް އަރަ އެވެ. އަދި ރަޝިޔާއިން ރާއްޖެ ކުރާ އެކްސްޕޯޓްގެ އަގު އުޅެނީ އަހަރަކު 3.32 މިލިއަން ޑޮލަރުގަ އެވެ.


Katrina Aveegai Maagina Iru Heydha Kurumun Endheetha? - Vaguthu\nކެޓްރީނާ އަވީގައި މާގިނަ އިރު ހުރުމުން އެނދީތަ؟\nބޮލީވުޑްގެ މަޝްހޫރު ތަރި ކެޓްރީނާ ކައިފް ރާއްޖެ އައި ޚަބަރު މީގެ ދުވަސްކޮޅެއް ކުރިން ވާނީ މީޑިއާއިން ފެނިފައި ނޫނީ އަޑު އަހާފައެ\nއޭނާ ރާއްޖެ އައިސްފައި ވަނީ ގާތް ރަހުމަތްތެރިޔާ މޭކަޕް އާޓިސްޓް ޑޭނިއަލް ސީ ބައޮރް އާއި ސެލެބްރިޓީ ހޭއާ ސްޓައިލިސްޓް ގެބްރިއަލް ޖަވްރްޖީއޯ އާއެކުގައި އޭނާގެ ފޮޓޯ ޝޫޓެއްގައި ބައިވެރިވުމުގެ އިތުރުން ޗުއްޓީ ހޭދަކޮށްލާށެވެ.\nކެޓްރީނާ ވަނީ މުމްބާއީ އެއާޕޯޓުގައި ހުރެފައި މޭކަޕް އާޓިސްޓް ޑޭނިއަލް ސީ ބައޮރްގެ ފޮޓޯއެއް އިންސްޓަގްރާމް ސްޓޯރީއަށް ލުމަށް ފަހު އޭނާގެ ފޮޓޯޝޫޓްގެ ވާހަކަ ހިއްސާ ކުރި ހިސާބުން ފޭނުން ތިބީ އެ ފޮޓޯ ޝޫޓްގެ އިންތިޒާރުގައެވެ.\nއެ ފޮޓޯ ޝޫޓުގެ ބައެއް މަންޒަރުތައް އޭނާ ވަނީ އާއްމުންނާއި ހަމައަށް ދޫކޮށްލާފައެވެ.\nއޭނާ އާއްމުކޮށްފައި ވަނީ ސޮނެވާ ފުށީގައި ހުރެ ނަގާފައިވާ ފޮޓޯއެއް ކަމަށް ވާއިރު އެ ފޮޓޯ އާއްމުކޮށް އޭނާ ވަނީ އެ ހެދުމަކީ ފެޝަން ޑިޒައިނާ ފަލްގުނިޝަންޕީކޮކް ބްރޭންޑްގެ ހެދުމެެއް ކަން ކަޓްރީނާ ވަނީ ބުނެފައެވެ. އެ ފޮޓޯ ޝޫޓަށް މޭކަޕް ކޮށްފައި ވަނީ އޭނާގެ އަމިއްްލަ ބްރޭންޑް ކަަަމަށްވާ ކޭބައިކެޓްރީނާގެ މޭކަޕްތައް ބޭނުންކޮށްގެން ކަމަށް ކެޓްރީނާ ވަނީ ބުނެފައެވެ.\nފޮޓޯ ޝޫޓާއި ޗުއްޓީއަށް ފަހު ކެޓްރީނާ މިހާރު އަނބުރާ މުމްބާއި އަށް ދިޔަ އިރު ހުރީ ފިޔާތޮށި ކުލައިގެ ގަޔަށް ދޫ ހެދުމެއް ލައިގެންނެވެ.\nކެޓްރީނާ އަކީ އާއްމުކޮށް ދަތުރުކުރާއިރު ވަރަށް ސްޓައިލިޝްކޮށް ހެދުން އަޅާ މީހަކަށް ވާތީ އޭނާ ހެދުން އަޅާފައި ހުރި ގޮތުން އަވީގައި އުޅުމުން އޭނާ އަނދާފައި ހުރިކަމަށް ލަފާކުރެވޭ ކަމަށް ބޮލީވުޑްގެ ޚަބަރުތައް ގެނެސްދޭ " ބޮލީވުޑް ބާއި" އިން ވަނީ ބުނެފައެވެ.\nއަދި އެއާޕޯޓުން އޭނާ ފެނުނު ބައެއް މީހުންވެސް އޭނާ ހުރީ ރަތް އަރާފައި ކަމަށް ބުނެފައިވާކަން އެ ޕްރޮގްރާމްގައި ވަނީ ފާހަގަކޮށްފައެވެ. ކެޓްރީނާ އަކީ ވަރަށް ނާޒުކު ހަންގަނޑެއް ހުންނަ މީހެއް ކަމަށް އޭނާ ވަނީ މީގެ ކުރިންވެސް ބުނެފައެވެ.\nނޮވެމްބަރު 14, 2020 15:22\nއެކޮއި ބައްވަބަލަ އަބަދުވެސް ކުކުޅު ގޮނަކަށް ލާފައި! ނޫނީ ބިލަތް މުޅިއަކަށް ކާފަ! އޭރުން ހަންގަނޑެއް ނާދާނެ!


Tharahgee Huhtuvan Ulhenee Idhikolhu Faraiythakah Inthihaab Kaamiyaab Nuvaanethee - Minister Saeed - Vaguthu\nތަރައްޤީ ހުއްޓުވަން އުޅެނީ އިންތިޚާބު ކާމިޔާބު ނުވާނެތީ – މިނިސްޓަރ ސައީދު\nބާރު ދުވެލީގައި ސަރުކާރުން ދިވެހިރާއްޖެ ތަރައްޤީ ކުރަމުންދާއިރު، ޤައުމުގެ ތަރައްޤީއަށް ކުރަމުންދާ ބިޔަ މަޝްރޫއުތައް ހުއްޓުވަން އިދިކޮޅު ފަރާތްތަކުން މަސައްކަތް ކުރަމުންދަނީ، އިންތިޚާބެއްގައި އިދިކޮޅު ފަރާތަތަކަށް ކާމިޔާބު ނުލިބޭނެތީކަމަށް އިކޮނޮމިކް މިނިސްޓަރ މުޙައްމަދު ސައީދު ވިދާޅުވެއްޖެއެވެ.\nމިނިސްޓަރ ސައީދު ކުރެއްވި ޓްވީޓެއްގައި ވިދާޅުވެފައިވަނީ، ހުޅުމާލެ ދެވަނަ ފިޔަވަހީގައި ރައީސް ޔާމީން ފައްޓަވައިދެއްވި "ހިޔާ" މަޝްރޫއު ބާރު ސްޕީޑްގައި ކުރިއަށްދާ ކަމަށާއި، ދިވެހި ރައްޔިތުންނަށް ލިބެމުންދާ މިފަދަ ކުރިއެރުންތައް ހުއްޓުވަން އިދިކޮޅު ފަރާތްތަކުން އުޅެނީ އަމިއްލަ އެދުން ބޮޑުވެ އިންތިޚާބެއްގައި ކާމިޔާބު ނުވާނެތީ ކަމަށެވެ.\nމިނިސްޓަރ މިހެން ވިދާޅުވިއިރު، ސަރުކާރުން ހިނގާ ބޯހިޔާވަހިކަމުގެ މަޝްރޫއު، "ހިޔާ" ގެ ދަށުން ސަރުކާރު ކުންފުނިތަކުން އެތައް ހާސް ފްލެޓް އެޅުމުގެ މަޝްތޫއުތައް ރާއްޖެއިން ބޭރުގެ ޤާބިލު ކުންފުނިތަކާއި ހަވާލުކުރެވި، ބާރު ސްޕީޑްގައި އެ މަޝްރޫއުގެ މަސައްކަތްތައް އަންނަނީ ކުރެވެމުންނެވެ.\n"ހިޔާ" މަޝްރޫއު ދަށުން އަޅަމުންދާ ފްލެޓްތަކުގެ މަސައްކަތް ކުރިއަށްދަނީ - ފޮޓޯ: އިކޮނޮމިކް މިނިސްޓަރ މުޙައްމަދު ސައީދު\nތަރައްޤީގެ މަޝްރޫއުތައް ހުއްޓުވަނީ އިދިކޮޅު ފަރާތްތަކަށް އިންތިޚާބަކުން ކާމިޔާބު ނުވާނެތީކަމަށް މިނިސްޓަރ ވިދާޅުވިއިރު، ރިޔާސީ އިންތިޚާބަށް ހައެއްކަ މަސް ދުވަހަށްވެ، އިންތިހާބަށް އިލެކްޝަންސް ކޮމިޝަނުން ތައްޔާރުވާން ފަށާފައިވާނިކޮށް، އިދިކޮޅު ފަރާތްތަކުން އަންނަނީ މަގުމަތިން ސަރުކާރު ވައްޓާލުމަށް އެތައް މަސައްކަތްތަކެއް ކުރަމުންނެވެ. އެގޮތުން ސުޕްރީމް ކޯޓުގެ ފަންޑިޔާރުންނަށް ރިޝްވަތު ދީ ހަމަތަކުގެ ބޭރުން ފެބުރުވަރީ މަހުގެ 1 ވަނަ ދުވަހުގެ ރޭ ސްޕްރީމް ކޯޓުން އަމުރެއް ނެރެ މުޅި ޤައުމު ހަލަބޮލިކޮށް، މެދުކެނޑުމެއްނެތި މާލޭގެ ހަމަޖެހުން ނަގާލުމަށް އަންނަނީ މަސައްކަތް ކުރަމުންނެވެ.\nއިދިކޮޅު ލީޑަރުންގެ ތެރޭގައި އެންމެ އިސްކޮށް ހުންނެވި ކުރީގެ ރައީސް މުހައްމަދު ނަޝީދު ވެސް ވަނީ އިދިކޮޅު ފަރާތްތަކުން މިހާރު ރިޔާސީ އިންތިޚާބާއި ދޭތެރޭ ނުވިސްނާ ކަމަށް މިދިޔަ ހަފްތާގައި ވިދާޅުވެފައެވެ.\nސަރުކާރު މަގުމަތިން ވައްޓާލަން ކުރި މަސައްކަތް ކާމިޔާބު ވެފައި ނުވާއިރު، އިދިކޮޅު ފަރާތްތަކުން ވަނީ ރާއްޖޭއަށް ބޭރުގެ ފަރާތްތަކުން އެރުމަށްވެސް ގޮވާލާފައެވެ. ސިޔާސީ މަޝްރަހް ހަލަބޮލިވެފައިވާ މި ދަނޑިވަޅުގައި އިދިކޮޅު ފަރާތްތަކުން ސަރުކާރަށް ވަރަށް ބޮޑަށް ފާޑު ކިޔައި ތަރައްޤީގެ ދުވެލި މަޑުޖައްސާލުމަށް ފިއްތުންތައް ކުރިމަތިކުރި ނަމަވެސް، ތަރައްޤީގެ މަޝްރޫއުތަކަށް އަސަރު ކުރިޔަނުދީ އެ މަސައްކަތްތައް ބާރު ދުވެލީގައި ކުރިއަށް ގެންދިއުމަށް ދިވެހި ސަރުކާރުން މަސައްކަތް ކުރަމުންދާކަން ފާހަގަކޮށްލެވެއެވެ.\nމާޗް 9, 2018 11:09\nސައިއްޓޭ ދެން ތަރައްޤީގެ އެންމެ ބޮޑު މަޝްރޫއޭ ރާއްޖެއަށް ބޯކޮށް ޑޮލަރު ވަންނާނޭ ކިޔައިގެން ދެއްމި އައިހެވަން ކޮބާހޭ..އަތަށް ގޮވީމަ އެވާހަކަ ނުދައްކާ މިހާރު ލަދުން.. ދެން ކޮންވޯޓެއް.. މާލޭ މެގަ ޕުރޮޖެކްޓަކުން އަތޮޅިތެރޭ މީހުންގެ ވޯޓެއް ނުހޯދޭނެ\nމާޗް 9, 2018 13:48\nޜިއަލިޓީ މެންގެ އުނދަގޫ ބޮޑު ކަމުން އައި ހެވެން ނުފެއްޓިގެން އުޅެނީ.. ދެން އައި ހެވަން ފެއްޓޭތޯ ތި ދުއްޕާން ހުއްޓާ ލަންވީނުން..\nމާޗް 9, 2018 11:27\nމާލޭގެ އަމަން ނަގާލުމަކީ އެމްޑީޕީ ބޭނުންވާ ކަމެއް އެއީ އެމެންގެ ވެރިކަމުގައި ވެސް އެގިގެން ދިޔަ ކަމެކޭ އެމެން އެއީ މިގައުމަށް ބޭނުންވާ ބަޔެއް ވެސް ނޫނޭ އެމެން ޖެހޭނީ ސައިޒުން ކަނޑާ ތިރި ކުރަންއޭ. އެގޮތުން އެމެންގެ ހުރިހާ ތަނބު ތައް ކޮލަޕްސް ކުރަންވީ އެމެންގެ ނޯމަލް އޮޕަރޭޝަން ތެރޭން މިއަހަރު ނިމެން ދެން ދެން އެމެންގެ ބޮޑޭ ގެ ސެކްރެޓޭރިއެޓް ގެ ވެސް ހުރިހާ ތަނބު ތައް ކޮލަޕްސް ކޮށްލަންވީއޭ އެއިރުން ނޭ ދެން އެމެން މަޑު މަޑުން ނެތިގެން ދާނީ. ތިޔާ ގޮތަށް ލަންކާ ގައި ވެސް މީގެ 60 އަހަރު ކުރިން އުފެދުނޭ ހަމަ ތިޔާ ވައްތަރުގެ ޕާރޓީ އެއް އެކަމަކު އެ ޕާރޓީ ވެސް ހަމަ ލަންކާގެ ސަރުކާރުން ކޮލަޕްސް ކޮށްލީއޭ ސިސްޓަމެޓިކް ގޮތެއް ގައި ހަމަ އެގޮތަށް މިގައުމަށް ލައްވާލާފައިވާ އެލްޓީޓީ އަކީ އެއީ އެމްޑީޕީ ކަން މިއަދު މިދަނީ އެނގި ފާޅުވަމުން ނޫންތޭ އެމެން ޖެހޭނެއޭ ސައިޒުން ކަނޑާ ތިރި ކުރަން ސަރުކާރުން. އައި އޭމް ޖަސްޓް ކިއުރިއަސް ބައި ޔުއަރ ޕޮޓެންޝަލް. އައި އޭމް ވޮންޑަރިން ކޭން ދޭ ވިން ފްރޮމް އަސް ކޭން ދޭ ބީ..\nމާޗް 9, 2018 11:46\nމާލޭގައި ހުޅު ޖަހަން ދަނީ ބަޔަކު ރާވަމުން، ހަތަރު މީހަކު ވަނީ ހައްޔަރުކޮށްފައި ނަމަ މަމެންނަށް އިނގެއޭ ތިޔާއީ ކޮން ޕާރޓީ އަކުން ކުރާ ކަމެއް ކަން އެކަމަކު ޑިފަމޭޝަން ގާނޫނު އޮތް ގޮތުން މަމެން އެކަން ސިއްރު ކުރާ ހުށިކަމޭ ކުދިންނޭ. ދެން އެހެންވީއިރުން ޕިންކީން އަޅަނީ ކޮން ފިޔަވަޅެއް ތޭ އެމެންގެ ޒޮންބީން ތަކަށް މާލެ އަށް ނޭރޭނެ ގޮތް ހެދުމަށް ޓަކައި. ތިޔާއީ ބޮޑު ސިއްރެކޭ އެކަން ތިހާ ފަސޭހަ އިން ބުނެނުދެވޭނެއޭ. ސަމް ހިންޓްސް އާރ ދެއަރ. ފަސްޓް އެމްޑީޕީ ގެ ހުރިހާ ޕްރިންސިޕްލް އޮޕަރޭޝަން އަށް ޑިސްރަޕްޓް ވާނެ އުސޫލުން ހުރިހާ ކަންކަން ކޮށް އެސްޓޭޖް ނިމުން ދެން އެމެންގެ ހުރިހާ ޕިލަރސް ތައް ރިމޫވް ކުރުން ފަންކްޝަންސް ތަކުން ދެން އެއަށް ފަހު އެމެން ބޭނުން ކުރާ ހުރިހާ މެޝިނަރީސް އަދި ޓޫލްސް ތައް އެމެން އަތުން އަތުލުން އޭގެ ތެރޭގައި ކަރަންޓް ކަނޑާލުން ދާއިމަށް ފެން ކަނޑާލުން ދާއިމަށް ފާޚާނާ ކަނޑާލުން ދާއިމަށް ފޯން ކަނޑާލުން ދާއިމަށް ޑޭޓާ ކަނޑާލުން ދާއިމަށް އަދި އެމެންނަށް ދިރާގުން ވެސް އުރޫދޫ އިން ވެސް\nމާޗް 9, 2018 12:03\nކޮން މާޖިދެއްތޭ އެއްވެސް މާޖިދެއް ނޯންނާނެއޭ ބޮޑު އެއް މާޖިދު އޮންނާނީ ކޮންމެ މީހަކީ ވެސް ފުލުހުންނަށް ތުހުމަތު ކުރެވޭ ކަންކަމުގައި ހައްޔަރު ކުރަން ޖެހޭނެ މީހުންނޭ މިރާއްޖޭގެ ސިޔާސީ މައިދާން ހަމަ އަކަށް އަޅުވަން ސަރުކާރުން އަދިވެސް ކުއްލި ނުރައްކަލުގެ ހާލަތު ދަންމާލަންވީއޭ މިއަހަރުގެ ނިޔަލަށް އެއިރުން ހުންނާނީ ރިޔާސީ އިންތިޚާބު ވެސް ނިމިފައި ނޫންތޭ. އެކަމަކު މިމަހު އެބަޖެހެއޭ މާލެ ސަރަހައްދުން ފްލެޓްސް ތަަކަށް އެދިފައިވާ 15 ހާސް މީހުންނަށް ފްލެޓްސް ތައް ލިބޭނެ މަގުން އެކަން ކަން ކުރަން. އެއިރުން ރާއްޖޭގެ ރައްޔިތުންގެ ހިތް ތަކުން ސަރުކާރު ވިން ވާނީ. އެ 15 ހާސް މީހުންގެ ތެރޭން އެކަކު ވެސް ބާކީ ނުކޮށް އެންމެންނަށް ފްލެޓްސް ތައް ލިބޭނެ ކަން ސަރުކާރުން އިއުލާން ކޮށް އެ އެންމެންނާއި ފްލެޓްސް ތައް 2019 ވަނަ އަހަރު ނިމުމުގެ ކުރިން ލިބޭނެ ކަމުގެ ލިޔުން ހަވާލު ކުރަންވީއޭ އެއިރުން ޔަގީނުން ވެސް ދެން މާލެ ސަރަހައްދަކުން ކެނެރީގެ ނަޝީދަށް 1000 ވޯޓް ވެސް ނުލިބޭނެ ކަން އެއީ މަމެންނަށް ކަށަވަރުވެ ޔަގީން ވާ ކަމެކޭ.\nމާޗް 9, 2018 15:24\nކަލޭމެން ގެންނަ ތަރައްގީ ބޭނުމެއްނުވޭ އެކަކުވެސް\nމާޗް 9, 2018 22:33\nތިކުރަނީ ތަރައްޤީކަމެއް އެގިފައެއްނެތް ! އެގޭކަމަކީ ދިވެހިން އަޅުވެތިކުރަން ބަޔަކު ފޫގަޅާފައި ތިބިކަން ! އެކަމަށް ފޫގަޅާފައިތިބި މީހުން ބިކަވީމަ ބިންގަޑަށް ތުންހަރައިގެން ތިބޭނެ ! އެތަންވެސް ފެންނާނެ !


"ރޫޓް" ފިހާރައިން ބޭންކް އޮފް ސިލޯން (ބީއޯސީ) އަށް ޖަމާކުރަން މިއަދު ގެންދިޔަ ގިނަ އަދަދެއްގެ ފައިސާ ފޭރެން ބަޔަކު މަސައްކަތް ކުރުމުން އެ ބޭންކްގެ ސެކިއުރިޓީ ގާޑުން އެކަން ހުއްޓުވައި ފައިސާތައް ސަލާމަތް ކޮށްފި އެވެ.\nލޮނުޒިޔާރަތްކޮޅުގައި ހިންގަމުން ދިޔަ ނިއުޕޯޓް ވިއު ރެސްޓޯރަންޓް ބަންދުކޮށް، ޕްލޭނިން މިނިސްޓްރީގެ ދަށަށް ގެންގޮސް ހުއްޓާ، ތަން ހަލާކުކޮށް ވައްކަން ކުރަމުން ދާތީ، އެ އިމާރާތާއި މުދާ ރައްކާތެރިކޮށްދޭން، ތަނުގެ ވެރިފަރާތާއި އިދިކޮޅު ކޯލިޝަނުން ގޮވާލައިފި އެވެ.\nSeptember 07, 2020 8\nކަލައިދޫ ގެއަކުން 352،500ރ. ވަގަށް ނަގައިފި\nލ. ކަލައިދޫ ގެއަކުން ވަގަށް ނެގި 352،000 އަށްވުރެ ގިނަ ރުފިޔާ ރޭ ހޯދައިފި އެވެ.\nމާލޭގެ މަޖީދީމަގުގައި ހުންނަ ވެސްޓޯ ފިހާރަ ފަޅާލައި އެއް ލައްކަ އަށް ވުރެ ގިނަ ރުފިޔާގެ މުދާ ވަގަށް ނެގި މައްސަލައެއްގައި މީހަކު ހައްޔަރުކޮށް ވަގަށް ނެގި ތަކެތީގެ ތެރެއިން 78،240 ރުފިޔާގެ ތަކެތި ފުލުހުން ހޯދައިފި އެވެ.\nތ.ތިމަރަފުށީގައި އުޅޭ ނުކުޅެދިންތެރިކަން ހުންމަ މީހަކު އެ ރަށު މަގެއްގެ މައްޗަށް ވެެއްޓިފައި އޮއްވައި އޭނާގެ ޖީބުގައި އޮތް ފޯނު ވަގަށް ނަގައި އެ ވިއްކާލަން އުޅުނު ބަޔަކު ހައްޔަރުކޮށްފި އެވެ.\nއައްޑޫ މަރަދޫ ސިއްހީ މަރުކަޒު ފަޅާލައިގެން ރޭ ދަންވަރު ވަގުތެއްގައި އެ ތަނުގެ ތިޖޫރީ ވަގަށް ނަގައިފި އެވެ.\nދޯންޏެއް ވަގަށް ނެގި ހަތަރު މީހުން ހައްޔަރުކޮށްފި\nރ. އުނގޫފާރު ފަޅުގައި އޮތް ދޯންޏެއް ބަޔަކު ވަގަށް ނެގި މައްސަލައަކާ ގުޅިގެން ހަތަރު ދިވެހިން މިއަދު ހައްޔަރު ކޮށްފި އެވެ.\nApril 17, 2020 8\nމީހަކު ގަންހިންގުވި5މީހަކު ހައްޔަރުކޮށްފި\nރ. ހުޅުދުއްފާރުގައި ފިހާރައަކުން ވައްކަން ކުރި ކަމުގެ ތުހުމަތުގައި މީހަކަށް އަނިޔާކޮށް ގަންހިންގުވި މައްސަލައެއްގައި އިއްޔެ ފަސް މީހަކު ހައްޔަރުކޮށްފި އެވެ.\nއެޕޯލޯގެ ވައްކަމާ ގުޅޭ މީހަކު ހައްޔަރެއް ނުކުރޭ\nއެޕޯލޯ ހޯލްޑިންސްގެ ހެޑް އޮފީހުން 1.7 މިލިއަން ރުފިޔާ ވަގަށް ނެގި މައްސަލައިގައި އަދި މީހަކު މިހާތަނަށް ހައްޔަރުކޮށްފައި ނުވާ ކަމަށް ފުލުހުން މިއަދު ބުނެފި އެވެ.\nރިސޯޓެއްގައި މަސައްކަތް ކުރާ އަމިއްލަ ކުންފުންޏެއްގެ މުވައްޒަފުންތަކަކަށް މުސާރައިގެ ގޮތުގައި ދޭންޖެހޭ 1.9 މިލިއަން ރުފިޔާ، އެ ރިސޯޓަށް ގެންދިއުމަށް ހަވާލުކުރި ސްރީ ލަންކާގެ މީހަކު...\nފިހާރަޔަކުން ބޮޑު ވައްކަމެއް ކުރި ބަޔަކު އަތުލައިގެންފި\nބިޒް މޮބައިލް ފިހާރަ ފަޅާލައި، އެތަނުން ވަގަށް ނެގި އިލެކްޓްރޯނިކް ސާމާނުގެ ތެރެއިން ގިނަ އަދަދެއްގެ ތަކެތި ހޯދައި، ދެ މީހަކު ހައްޔަރުކޮށްފި އެވެ.\nއެޕޯލޯ އޮފީސް ފަޅާލައި 1.7 މިލިއަން ރުފިޔާ ނަގައިފި\nއެޕޯލޯ ހޯލްޑިންގްސްގެ ހެޑް އޮފީސް ރޭ ފަޅާލައި 1.7 މިލިއަނަށް ވުރެ ގިނަ ރުފިޔާ ވަގަށް ނަގައިފި ކަމަށް ފުލުހުން މިރޭ ބުނެފި އެވެ.


އުލިގަމު ރައްޔިތުން ޒަމާނީ ތަނަވަސް ބަނދަރެއްގެ އިންތިޒާރުގައި! އުލިގަމު ރައްޔިތުން ޒަމާނީ ތަނަވަސް ބަނދަރެއްގެ އިންތިޒާރުގައި!\nއުލިގަމު ރައްޔިތުން ޒަމާނީ ތަނަވަސް ބަނދަރެއްގެ އިންތިޒާރުގައި!\nހއ.އުލިގަމު ބަނދަރަކީ ރާއްޖޭގެ ނިސްބަތުން އެންމެ ކުޑަ އެއް ބަނދަރު އޮތް ރަށް.\nތިލަދުންމަތީ އުތުރުބުރީ އުލިގަމަކީ ބިން ބޮޑު އިޤްތިޞާދީ ޙަރަކާތްތައް ގިނަ ރަށެކެވެ. އެރަށަކީ ކޮންމެ ދުވަހަކުވެސް ގިނަ ޢަދަދެއްގެ ފަތުރުވެރިން އަރައި ފައިބާ ރަށެކެވެ. އެރަށަކީ ދަނޑުވެރިކަމާއި މަސްވެރިކަމާއި ފަންގިވިނުމާއި އެހެނިހެން ވިޔަފާރިވެސް ފުޅާދާއިރާއެއްގައި ކުރަމުން އަންނަ ރަށެކެވެ.\nއިޤްތިޞާދީ ޙަރަކާތްތަކާއެކުވެސް އެރަށުގެ ރައްޔިތުންނަށް އޮތް އެންމެބޮޑު ދައްޗަކީ ބަނދަރުގެ ދަތިކަމެވެ. އެރަށު ބަނދަރުގެ ޖާގަ ކުޑަވުމަކީ އެރަށުގެ ރައްޔިތުންގެ އަބަދުވެސް ކުރާ އެއް ޝަކުވާއެވެ. ރަށުގައި ބަނދަރެއް އޮތަސް އެއީ ރާއްޖޭގެ ނިސްބަތުން އެންމެކުޑަ އެއް ބަނދަރެވެ.\nބޮޑުމިނުގައި 112 ހެކްޓަރު އޮންނަ ހއ.އުލިގަމަކީ ގިނަ ޢަދަދަކަށް ފަތުރުވެރިން ޒިޔާރަތްކުރާ ރަށެކެވެ. ދުނިޔޭގެ އެކި ސަރަހައްދުތަކަށް ދަތުރުކުރާ ގިނަ ޢަދަދެއްގެ ޔޮޓުތައް އެންމެ ގިނައިން ބަނދަރުކުރާ ރަށަކީ އުލިގަމެވެ. އެހެންކަމުން ކޮންމެ ދުވަހަކު އެތައް ފަތުރުވެރިންނަށް އެރަށަށް އަރައި ފޭބުމުގައި އެރަށުގެ ބަނދަރުގެ ޖާގައިގެ ދަތިކަން ވަރަށް ބޮޑަށް ތަހަމައްލުކުރެއެވެ. އުލިގަމު ބަނދަރުގެ ބޮޑު މިނަކީ 100 ފޫޓު 300 ފޫޓެވެ. މި ބަނދަރަކީ އެންމެ ފުރިހަމައަށް ނުނިމި ބޭނުންކުރަމުން އަންނަ ބަނދަރެއްވެސް މެއެވެ. މިއީ ރާއްޖޭގެ ނިސްބަތުން އެންމެ ކުޑަ އެއް ބަނދަރެވެ. އާބާދީގައި 500އަށްވުރެ ގިނަމީހުން ދިރިއުޅޭ އުލިގަމު ބަނދަރުގައި އަތޮޅު ފެރީ ގާތްކުރުމަށާއި، އެރަށުގެ އޮޑިދޯނިފަހަރު އަޅާފައި އޮންނައިރު، އިތުރު އުޅަނދެއް ކައިރިކުރާނެ ތަންކޮޅެއްވެސް ނޯވެއެވެ. މިކަމުގެ ދަތިތަކާއި އެރަށު ރައްޔިތުން ތަހައްމަލުކުރާތާ ޒަމާންތަކެއް ވެއްޖެއެވެ.\nއުލިގަމު ކައުންސިލްގެ ރައީސް އަޙްމަދު މުޢާޒް މުޙައްމަދު ޕީއެސްއެމް ނިއުސްއަށް އިންޓަރވިއު ދެއްވަނީ\nއުލިގަމު ކައުންސިލްގެ ރައީސް އަޙްމަދު މުޢާޒް މުޙައްމަދު ވިދާޅުވީ އުލިގަމަކީ ޒަމާނުއްސުރެ ބޭރުގެ އުޅަނދުފަހަރު ޒިޔާރަތްކުރާ އަދި ރާއްޖޭގެ އެކި ކަންކޮޅުތަކުން މަސްވެރިންވެސް ޒިޔާރަތްކުރާ ރަށެއްކަމަށެވެ. އެހެންކަމުން އެރަށު ބަނދަރަކީ ރަށުގެ އިޤްތިޞާދަށާއި އެނޫންވެސް ކަންކަމަށް ވަރަށް މުހިންމު ބަނދަރެއްކަމަށާއި މިހާރު އެރަށުގައި އޮތް ބަނދަރަކީ ރަށަށް އެކަށިގެންވާވަރަށްވުރެ މާކުޑަ ބަނދަރެއްކަމަށް މުޢާޒް ވިދާޅުވިއެވެ. އެހެންކަމުން އެރަށުގެ ބަނދަރުގެ މައްސަލައަށް ހައްލެއް ގެނައުމަކީ އެރަށުގެ ރައްޔިތުން ކުރާ އެންމެ ބޮޑު އުއްމީދުކަމަށްވެސް މުޢާޒް ވިދާޅުވިއެވެ.\n"ފެރީ ގާތްކުރަންވެސް ޚާއްޞަ ސަރަހައްދެއް ކަނޑައެޅިފައި ނުވަނީ ބަނދަރުގެ ކުޑަކަމުން. ބައެއް ހާލަތްތަކުގައި ފެރީ ކައިރިކުރަން ޖޭގަ ނެތިގެން އެހެން އުޅަނދުތައް މޫވްކޮށް ބައެއް އުޅަނދުތައް ނެރެންވެސް ޖެހޭ ފެރީގެ ޚިދުމަތް ދިނުމަށް. އެހެންކަމުން މި ބަނދަރުގެ ދަތިކަން ވަރަށް ބޮޑު." ކައުންސިލްގެ ރައީސް ވިދާޅުވިއެވެ.\nހއ.އުލިގަމު ބަނދަރަކީ ރާއްޖޭގެ ނިސްބަތުން އެންމެ ކުޑަ އެއް ބަނދަރު އޮތް ރަށް. އެރަށަށް ފަތުރުވެރިންތަކެއް ފައިބަނީ\nއުލިގަމު ބަނދަރުގެ ދަތިކަން ހައްލުކުރުމަށް ސަރުކާރުން ވަނީ އެރަށުގައި ތަނަވަސް ބަނދަރެއް ތަރައްޤީކުރުމަށް ނިންމާފައެވެ. އެގޮތުން އުލިގަމު ބަނދަރު ބޮޑު ކުރުމަށާއި ގިރާ ސަރަޙައްދު ޙިމާޔަތްކުރުމަށް މިއަހަރުގެ ބަޖެޓުގައި 8.7 މިލިއަން ރުފިޔާ ކަނޑައަޅާފައިވެއެވެ. އަދި އަންނަ އަހަރުގެ ބަޖެޓުގައިވެސް 8.2 މިލިއަން ރުފިޔާ ބަޖެޓް ކުރުމަށް ޕްލޭންކޮށްފައިވެއެވެ.\nސަރުކާރުން ލަފާކޮށްފައިވަނީ މިއަހަރުގެ މާރޗްމަހުގެ 24ގައި އުލިގަމު ބަނދަރު ބޮޑުކުރުމާއި ގިރާ ސަރަޙައްދު ޙިމާޔަތްކުރުމުގެ މަސައްކަތް ފެށުމަށެވެ. މިމަޝްރޫޢު މިހާރު އޮތީ ޕްރީ ޓެންޑަރިންގ މަރުހަލާގައިކަމަށް ސަރުކާރުންވިދާޅުވެއެވެ.\nބަނދަރު ތަރައްޤީ ކުރުމުގެ މަސައްކަތް ލަސްތަކެއްނުވެ ފެށިގެން ދިއުމަކީ އެރަށު ރައޔިތުންކުރާ އެންމެބޮޑު އުންމީދެވެ.


"Majilis 19" ge coverage gai AVAS ge volunteer akah vevidhaane\n"މަޖިލިސް 19"އިގެ ކަވަރޭޖްގައި އަވަސްގެ ވޮލަންޓިއަރަކަށް ވެވިދާނެ\nއަންނަ އޭޕްރީލް މަހު ރާއްޖޭގައި ބާއްވާ ރައްޔިތުން މަޖިލީހުގެ އިންތިހާބުގެ ހާއްސަ ކަވަރޭޖް، ގެނެސްދޭ އަވަސް އޮންލައިންގެ ޓީމާއެކު މަސައްކަތް ކުރާނެ ވޮލެންޓިއަރުން ހޯދަން މިއަދު އިއުލާންކޮށްފި އެވެ. ނަވާރަ ވަނަ ރައްޔިތުންގެ މަޖިލީހުގެ އިންތިހާބުގައި އަވަސް އިން ގެނެސްދޭ ކަވަރޭޖަށް ދީފައިވާ ނަމަކީ "މަޖިލިސް 19" އެވެ. އަދި ކަވަރޭޖްގެ ސްލޯގަންގެ ގޮތުގައި ބޭނުން ކުރާނީ "އައްޑިހަ އައްވަނަ ގޮނޑި | އަވަސް" އެވެ.\nމަޖިިލިސް އިންތިހާބަށް ބަހައްޓާ ވޯޓު ފޮށިތައް ކައިރީގައި ހަރަކާތްތެރިވާނެ ވޮލަންޓިއާ މޮނީޓަރުން ހޯދަން އަވަސްއިން އިއުލާން ކުރީ މިއަދު ހެނދުނު އެވެ.\nއަވަސްގެ ވޮލަންޓިއަރަކަށް ވުމަށް ޝައުގުވެރިވާ ފަރާތްތަކުން އަވަސްއިން ގާއިމުކޮށްފައިވާ އިލެކްޝަން ޕޯޓަލް މެދުވެރިކޮށް ފޯމް ފުރުމުގެ ފުރުސަތު މިހާރު ވަނީ ހުޅުވާލައިފަ އެވެ. މި ފުރުސަތު މިއަދުން ފެށިގެން މި މަހުގެ 25 ވަނަ ދުވަހުގެ ނިޔަލަށް އޮންނާނެ އެވެ.\nއަވަސްގެ ވޮލަންޓިއަރުންގެ ޕްރޯސެސްއާ ބެހޭ ގޮތުން މައުލޫމާތު ދެއްވަމުން އަވަސްގެ މެނޭޖިން އެޑިޓަރު އަހުމަދު ނާއިފު ވިދާޅުވީ، އިންތިހާބަށް އަވަސްއިން 300 ވޮލެންޓިއަރުންނަށް ފުރުސަތު ދޭނެ ކަމަށާއި މިދިއަ ރިޔާސީ އިންތިހާބުގައި އަވަސް އިން އެކުލަވައިލި ވޮލަންޓިއާ ނެޓްވޯކްގައި ބައިވެރިވި ފަރާތްތަކަށް ވެސް އެ ފުރުސަތު އެބައޮތް ކަމަށެވެ.\n"އަށްޑި އަށްވަނަ ގޮނޑީ"ގެ ނަމުގައި އަވަސް އިން މަޖިލިސް އިންތިހާބަށް މިހާރު ގާއިމުކޮށްފައިވާ އިލެކްޝަން ސެންޓަރުން ބުނީ ރާއްޖޭގެ އެކި ކަންކޮޅުތަކުންނާއި ރާއްޖެއިން ބޭރުގައި ވޯޓް ފޮށި ބަހައްޓާ ގައުމުތަކުން ވެސް ވޮލަންޓިއާ މޮނިޓަރުން ހޯދާނެ ކަމަށެވެ.\nވޮލަންޓިއަރުންގެ މަސައްކަތަކަށް ވާނީ ވޯޓްލާ މަރުކަޒުތަކުގައި ހިނގާ ހަރަކާތްތަކުގެ ހަބަރާއި ފޮޓޯ އާއި ވީޑިއޯ އަދި ނަތީޖާގެ ވަގުތުގައި ނަތީޖާތައް ވަގުތުން އަވަސްގެ އިލެކްޝަން ސެންޓަރު، "އައްޑިހަ އައްވަނަ ގޮނޑި" އާ ހިއްސާ ކުރުމެވެ.\nއަވަސް އިން ބުނީ ވޮލެންޓިއަރުން ނެގުމަށްފަހު ވޯޓުލާ ދުވަހުގެ ކުރިން ވޮލަންޓިއަރުންނަށް ތަމްރީނު ޕްރޮގްރާމެއް ހިންގާނެ ކަމަށާއި އަވަސްގެ ޓީމާ ގުޅިގެން އިންތިހާބުގެ މަސައްކަތްތަކުގައި ހަރަކާތްތެރިވާ ހުރިހާ ވޮލަންޓިއަރުންނަށް އެލަވަންސެއް ވެސް ދޭނެ ކަމަށެވެ.\nވޮލެންޓިއަރު ކަމަށް ކުރިމަތިލާ ފަރާތްތަކުގެ ތެރެއިން ސްމާޓް ފޯނު ގެންގުޅޭ އަދި ސޯޝަލް މީޑިއާ ޕްލެޓްފޯމްތަކަށް އަހުލުވެރިވުމާއެކު އަމިއްލަ ސައިކަލް ގެންގުޅޭ ފަރާތްތަކަށް އިސްކަން ދޭނެ އެވެ. ވޮލަންޓިއަރުންނަށް ނަގާނީ އުމުރުން 18 އަހަރުން މަތީގެ ފަރާތްތަކަށެވެ.\nވޮލެންޓިއަރުންގެ ތެރެއިން ނޫސްވެރިކަމުގެ ޝައުގުވެރިކަން ހުރި އަދި މަޖިލިސް އިންތިހާބުގެ ކަވަރޭޖްގައި ފާހަގަ ކުރެވޭ ޒުވާނުނަށް ކުރިއަށް އޮތް ތަނުގައި އަވަސްއާއެކު ދާއިމީކޮށް ފުރުސަތު ދޭން ވެސް އަވަސް ވަނީ ނިންމާފަ އެވެ.\n"މިއީ ވަރަށް ރަނގަޅު ފުރުސަތެއް، އަވަސްއިން މަސައްކަތް ކުރާނީ ތަފާތު ކަވަރޭޖެއް ޒަމާނީ މީޑިއަމްތައް ބޭނުން ކޮށްގެން ގެނެސްދިނުމަށް. އަދި މިއީ ވަރަށް ރަނގަޅު ތަޖުރިބާއަކަށް ވެސް ވާނެ، މީގެ އިތުރުން މީގެ ތެރެއިން ފާހަގަ ކޮށްލެވޭ ފަރާތްތަކަށް ނޫސްވެރިންގެ ގޮތުގައި އަވަސް އާއެކު މަސައްކަތް ކުރުމުގެ ފުރުސަތުވެސް ދޭނެ" ނާއިފު ވިދާޅުވި އެވެ.\nވޮލަންޓިއާ މޮނިޓަރަކަށްވާން އޮންލައިން ކުރިމަތިލުމުގެ ފުރުސަތު ހުޅުވާލާފައިވާއިރު ފޯނު މެދުވެރިކޮށް އަވަސްއަށް ގުޅައިގެން ވެސް ވޮލެންޓިއާ މޮނިޓަރު ކަމުގެ ޝައުގުވެރިކަން ފާޅު ކުރެވޭނެ އެވެ. އަވަސްގެ ފޯނު ނަންބަރަކީ 3011534 އާއި 7824880 މި ނަމްބަރެވެ.\nއިދާރީ މަސައްކަތް ހިނގާނެ ގަޑިތައް\nވޮލަންޓިއާ މޮނިޓަރުންގެ ކަންކަން ކުރިޔަށް ގެންދަން ފަސޭހަ ކުރުމުގެ ގޮތުން އެކަމަށް އިދާރީ ގަޑިތަކެއް ވެސް އަވަސް އިން ވަނީ ހަމަޖައްސާފަ އެވެ.\nރަސްމީ ގަޑި: ހެނދުނު 8:30 އިން ހަވީރު 4:0\nބަންދު ދުވަސް: ހުކުރު ދުވަސް\nމުއްދަތު: ފެބުރުއަރީ 18 އިން 25 ފެބުރުއަރީއަށް\nއޯފީސް ނަމްބަރު: 3011534\nހޮޓްލައިން ނަމްބަރު: 7824880\nއަވަސްގެ މަޖިލިސް 19 ޕޯޓަލް\nއަވަސްގެ "މަޖިލިސް 19" ކަވަރޭޖްގައި ބާއިވެރިވާ ވޮލަންޓިއާ މޮނިޓަރުން އެޕްލައި ކުރާ މޮޑިއުލް މިއަދު ދޫކޮށްލާފައިވާއިރު މިދިއަ ރިޔާސީ އިންތިހާބުގައި އަވަސް އިން ގާއިމް ކުރި ވޮލަންޓިއަރުންގެ ނެޓްވޯކްގައި މިހާރު ރަޖިސްޓްރީ ވެގެން ތިބި ފަރާތްތައް މަޖިލިސް އިންތިހާބުގައި އަވަސްއާއެކު މަސައްކަތް ކުރަން ބޭނުންވާނަމަ އަލަށް ގާއިމް ކުރި ޕޯޓަލްގެ ވޮލަންޓިއާ ނެޓްވޯކް މޮޑިއުލްއަށް ރީރަޖިސްޓްރީ ވާން ޖެހޭނެ އެވެ. ރީރަޖިސްޓްރީ ވުމަށް އާ މޮޑިއުލްގައި އީމެލް އެޑްރެސް ޖެހުމަށް ފަހު ކުރިން ބޭނުން ކުރި ޕާސްވޯޑް ޖެހުމުން ފުދޭނެ އެވެ. ކުރިން ބޭނުން ކުރި ޕާސްވޯޑް ހަނދާން ނެތިފައިވާނަމަ އާ ޕޯޓަލްގެ ތެރެއިން ޕާސްވޮޑް ރީސެޓް ކުރެވޭނެ އެވެ.\nވޮލަންޓިއާ ފޯމް ސަބްމިޓް ކުރުން\nއަވަސްގެ މަޖިލިސް 19 ޕޯޓަލް މެދުވެރިކޮށް ފޯމް ސަބްމިޓް ކުރާއިރު ތިން މަސް ދުވަސް ނުވާ ޕާސްޕޯޓް ސައިޒްގެ ފޮޓޯއަކާއި ދެފުށް އެކުލެވޭ ގޮތަށް މުއްދަތު ހަމަނުވާ އަޑީކާޑްގެ ކޮޕީ، އެއް ގަނޑަކަށް ސްކޭންކޮށް ހުށަޅަން ޖެހޭނެ އެވެ. މީގެ އިތުރުން ފޯނު ނަބަރާއި އީމެއިލް ހިމަނަން ޖެހޭނެ އެވެ.\nފޯމް ސަބްމިޓް ކުރުމުން ފޯމް ޕްރޮސެސް ކުރުމަށްފަހު އަވަސްގެ އިލެކްޝަންސް ސެންޓަރުން އެ ފަރާތްކަށް ގުޅައި ކުރިޔަށް ދާނެ ގޮތް ސާފުކޮށްދޭނެ އެވެ.


DRP Candidatunge Nan Iulaanu Nukurevunee Idhaare Olhumakun\nޑީއާރުޕީގެ ލީޑަރު މުހައްމަދު ނަޝީދު އަދި ޕީއެންސީގެ އިންތިގާލީ ރައީސް އަބްދުއް ރަހީމް އަބްދުﷲ (އަދުރޭ):---\nއަދުރޭއަށް ޑީއާރުޕީ ކެނޑިޑޭޓުންގެ ނަން އިއުލާނު ނުކުރެވުނީ "އިދާރީ އޮޅުމަކުން"\nރައީސް ޔާމީނުގެ ތާއީދާއެކު ކުރިއަށް އޮތް ރައްޔިތުންގެ މަޖިލީހުގެ އިންތިހާބަށް ކުރިމަތިލާ ލިސްޓު އާންމުކުރި އިރު ޑީއާރުޕީގެ ތިން ކެނޑިޑޭޓެއްގެ ނަން ޕީޕަލްސް ނެޝަނަލް ކޮންގްރެސް (ޕީއެންސީ) ގެ އިންތިގާލީ ރައީސް އަބްދުއްރަހީމް އަބްދުﷲ (އަދުރޭ) އަށް އިއުލާނު ނުކުރެވުނީ އިދާރީ އޮޅުމަކުންކަމަށް ދިވެހި ރައްޔިތުންގެ ޕާޓީ (ޑީއާރުޕީ) އިން ބުނެފިއެވެ.\nބުރާސްފަތި ދުވަހުގެ ރޭ ޕީޕީއެމް/ޕީއެންސީން ކޯލިޝަނުން ތާއީދުކުރާ ކެންޑިޑޭޓުންގެ ލިސްޓް ވަނީ އާއްމު ކޮށްފައެވެ. ނަމަވެސް ޑީއާރުޕީގެ އެއްވެސް ކެންޑިޑޭޓެއް އެލިސްޓްގައި ހިމެނިފައެއް ނުވެއެވެ. ބަދަލުގައި ޑީއާރުޕީގެ ކެންޑިޑޭޓުން ކުރިމަތި ލާފައިވާ ދާއިރާތަކުން ރައީސް ޔާމީންގެ ތާއީދު ދީފައިވަކަމަށް ބުނެފައިވަނީ އެހެން ކެނޑިޑޭޓުންތަކަކަށެވެ.\nމި މައްސަލައިގައި ޑީއާރުޕީ އިން ނެރުނު ނޫސް ބަޔާނެއްގައި ބުނެގައިވަނީ "ޕީއެންސީ އޮފީހުގައި ބޭއްވި ނޫސްވެރިންގެ ބައްދަލުވުމުގައި ޕީއެންސީގެ އިންތިގާލީ ރައީސް އޮނަރަބަލް އަބްދުރަހީމް އަބްދުﷲ އިއުލާނު ކުރެއްވި 19 ވަނަ ރައްޔިތުންގެ މަޖިލީހުގެ އާންމު އިންތިހާބުގައި ޕްރޮގްރެސިވް ކޮންގްރެސް ކޯލިޝަންއިން ތާއީދުކުރާ ކެނޑިޑޭޓުންގެ ލިސްޓުގައި މިޕާޓީގެ މެމްބަރުން ހިމެނިފައިނުވަނީ އިދާރީ އޮޅުމަކުން،" ކަމަށެވެ.\nއަދި ޑީއާރުޕީގެ ތިން ކެނޑިޑޭޓަކަށް 2018 ޑިސެންބަރު6ވަނަ ދުވަހު ރައީސް ޔާމިން ތާއީދު ދެއްވާފައިވާކަމަށެވެ. އެ ކެނޑިޑޭޓުންނަކީ؛\n1. މުހައްމަދު ނަޝީދު - ކާށިދޫ ދާއިރާ،\n2. ޑރ. މުހައްމަދު ޝާފިޢީ - ގަލޮޅު އުތުރު ދާއިރާ،\n3. މުހައްމަދު ފިޝާވިން ސަލީމް - ހެންވޭރު އުތުރު ދާއިރާ އެވެ.\nމި ކެނޑިޑޭޓުންގެ ކެމްޕޭނު ކުރިއަށް ގެންދާނީ ވެސް ޕީއެންސީ އަދި ޕީޕީއެމްގެ ތާއީދު ލިބިފައިވާ ކެނޑިޑޭޓުންގެ ގޮތުގައި ކަމަށް ވެސް އެ ޕާޓީން ބުނެއެވެ. އަދި އެ ޕާޓީގެ އެއްވެސް ގޮނޑިއެއް ޖުމްހޫރީ ޕާޓީއަށް ދޫކޮށް ނުލާނެކަމަށް ވެސް ނޫސް ބަޔާން ނިންމާލަމުން ބުނެފައިވެއެވެ.\nނަމަވެސް މި މައްސަލައިގައި ޕީއެންސީ/ޕީޕީއެމް ކޯލިޝަނުން އަދި އެއްވެސް ބަހެއް ނުބުނެއެވެ.\nޕީއެންސީ ޕީޕީއެމް ރައީސް ޔާމީން ސިޔާސީ ޕާޓީ\nޖޭޕީން ކެޑިޑޭޓުން ނެރުނު ދާއިރާ ތަކަށް ޕީޕީއެމް އިން އަމިއްލަ ކެޑީޑޭޓުންގެ ގޮތުގަ ބަޔަކު ނުނެރޭތަ؟\nޑީއާރުޕީ އަކީ ނަމެއް. މެންބަރުން ތިބިނަމަތާ ކައުންޓު ކޮށްލެވޭނީ\nތީ ވަރަށް ފައްކާ ކޯލިޝަން އެކެވެ. އެ ދާއިރާއަކަށް2ކެނޑިޑޭޓުން ނެރެގެން2މީހުން ހޮވަން މަސައްކަތްކުރާ ކޯލިސަނެކެވެ. ބުރާންތި ވިޔަސް ތީ ބޮޑު ވަރެކެވެ.\nކާކުތަ ތިޓިނު އޮޅުން ބަލަނީ؟


IGMH ah 34 naruhun hoadhanee\nއައިޖީއެމްއެޗް ނަރުހުން-- ފޮޓޯ: ސަން\nއައިޖީއެމްއެޗަށް 34 ނަރުހުން ހޯދަނީ\nސަރުކާރުގެ މައި ހޮސްޕިޓަލު، އައިޖީއެމްއެޗުން 34 ނަރުހުން ހޯދަން އިއުލާނުކޮށްފިއެވެ.\nއިއުލާނުގައިވާ ގޮތުން ނަރުހުންގެ މަގާމަށް ކުރިމަތި ލުމަށް ތިން ރޭކްކަކަށް ބަހާލާފައި ވެއެވެ. އެގޮތުން " ސީ.އެސް 8-1" އަށް ހުށައަޅާ ނަމަ އެފަރާތަކީ މޯލްޑިވްސް ނާސިން އެންޑް މިޑްވައިފްރީ ކައުންސިލް ގަބޫލްކުރާ ނާސިން ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލު ކޮށްފައިވާ ފަރާތްތަކަށް ވާންޖެހޭ ކަމަށް އައިޖީއެމްއެޗުން ވަނީ ބުނެފައެވެ.\n"ސީ.އެސް. 8-2" އަށް ހުށައަޅާ ފަރާތެއް ނަމަ ރެޖިސްޓަރޑް ނަރސް ސީ.އެސް. 8-1 ގެ ގްރޭޑުގައި މަދުވެގެން2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން %85 އިންސައްތައިން މާކްސް ހޯދާފައިވާން ޖެހޭނެއެވެ. އަދި "ސީ.އެސް. 8-3" ހުށައަޅާ ފަރާތެއް ނަމަ މޯލްޑިވްސް ނަރސިންގ މިޑްވައިފްރީ ކައުސިލް ގަބޫލްކުރާ ނަރސިންގ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވާން ޖެހެއެވެ.\nމުސާރައެއްގެ ގޮތުގައި ކަނޑައަޅާފައި ވަނީ -/9060 އާއި -/9360 އާއި ދެމެދު އެވެ. އަދި ސާވިސް އެލަވަންސްގެ ގޮތުގައި -/188 ރުފިޔާ ދިނުމަށް ވަނީ ކަނޑާއަޅާފައެވެ.\nނަރުހުންގެ މަޤާމަށް އެދި ހުށަހަޅަންޖެހޭ ތަކެތި މިމަހު 25 ވާ ހޯމަ ދުވަހުގެ 13.30 ގެ ކުރިން، އައިޖީއެމް ހޮސްޕިޓަލުގެ 11 ވަނަ ފަންގިފިލާގެ ހިއުމަން ރިސޯސަސް ޑިޕާޓްމަންޓް އަށް ހުށައެޅުމަށް އައިޖީއެމްއެޗުން ވަނީ ބުނެފައެވެ.


SunOnline: Mutha ge ''Baazee...'' anekkaaves Sun ah!\nމުތާގެ "ބާޒީ..." އަނެއްކާވެސް ސަންއަށް!\nއަޙްމަދު މުޖްތަބާ 20 Dec 2018, 16:45\nމީގެ ދެ އަހަރެއްހާ ދުވަސް ކުރީން، ޒުވާން ވާހަކަ ލިޔުންތެރިޔާ، މުޠައްހަރު އިބްރާހީމް (މުތާ)، ސަން އޮންލައިނަށް ލިޔަމުން ގެންދިޔަ ވާހަކަ "ބާޒީ..." އަކީ ކިޔުންތެރީންގެ ވަރަށް ބޮޑު މަގުބޫލުކަމެއް ލިބުނު ވާހަކައެކެވެ. ނަމަވެސް ވަކި ހިސާބަކުން ވާހަކަ މެދުކެނޑުނީއެވެ.\nމުތާގެ "ބާޒީ..." އަށް ވީގޮތެއް ނޭނގި ގިނަ ބަޔަކު ތިބީ މާޔޫސް ކަމެއްގެ ތެރޭގައެވެ. އަދި މުތާގެ އާ ވާހަކައަކަށް އިންތިޒާރު ކުރާ ކަމަށް ވެސް ގިނަ ބަޔަކު ދިޔައީ ބުނަމުންނެވެ. އޭރު އެ ވާހަކަ މެދުކަނޑާލަން ޖެހުނީ މުތާ ބަލިވުމުގެ ސަބަބުންނެނެވެ.\nމުތާ މިހާރު ވަނީ އެނބުރި ސަންއާ ގުޅިފައެވެ. އަދި "އިންދިރާސް..."ގެ ނަމުގައި މިހާރުވަނީ އާ ވާހަކައެއް ސަންގައި ޝާއިއުކުރާން ފަށައިފައެވެ. ނަމަވެސް މުތާ ވަނީ، "ބާޒީ..."ގެ އިންތިޒާރުގައި ތިބި ކިޔުންތެރީންވެސް މާޔޫސް ނުވުމަށް ބުނެފައެވެ. ސަބަބަކީ މުތާގެ އެނބުރި އައުމާއެކު ސަންއިން އަނެއްކާވެސް "ބާޒީ..." ގެންނަން ނިންމާފައިވާތީއެވެ.\n"ބާޒީ..." އަކީ، މި ބަހުގެ މާނައެކޭ އެއްފަދައިން (މަސައްކަތެއް ކުޅައުމުގައި ނުވަތަ ކުޅިވަރެއް ކުޅުމުގައި ކިޔާ ވާދަ. ވާދަކުރާ ކަންތަކުގައި ލިބޭ މޮޅު.) ދެ ޖަމާއަތެއްގެ ދެމެދުގައި ހިނގާ ވާދަވެރިކަމުގެ މައްޗަށް ލިޔެފައިވާ ވާހަކައެކެވެ. މިއީ އިންސާނުންނާއި ޖިންނީންގެ މެދުގައި ހިނގާ ހަޅުތާލެއް ސިފަކޮށްދޭ ތަފާތު ވާހަކައެކެވެ.\nމާދަމައިން ފެށިގެން ކޮންމެ ހުކުރު ދުވަހަކު، މުތާގެ "ބާޒީ..." ސަންގައި ޝާއިއުކުރާނެއެވެ. މިފަހަރު، އިރާދަކުރެއްވިޔާ ވާހަކަ މެދުކަނޑާނުލައި ނިންމާލާނޭކަމުގެ ޔަގީންކަންވެސް ކިޔުންތެރީންނަށް މުތާ ދެއެވެ.\nސ. ހިތަދުއަށް އުފަން މުތާ އަކީ 2013 ވަނަ އަހަރުން ފެށިގެން ވާހަކަލިޔަމުން އަންނަ ލިޔުންތެރިއެކެވެ. ތަފާތު އެކި ކަހަލަ މައްސަލަތަކުގެ މައްޗަށް މުތާ ވަނީ ވާހަކަ ލިޔެފައެވެ. އޭނާގެ ތިން ވާހަކަ ފޮތެއް ޗާޕުކޮށްގެން ވިއްކާފައިވެސް ވެއެވެ. އެއީ "ލޯބީގެ ނޫރު" އާއި "ތި ގަދަރު ފަނޑުވާނެހޭ" އަދި " ޔާރު މިވަނީ ލޯތްބޭ" އެވެ.\n"ފޮހެވޭނެ ބާއޭ" އާއި "އޯގާވީ ހިތަކުން" އަދި "އެވްލިީން" އަކީވެސް ކިޔުންތެރީންގެ މެދުގައި މަގުބޫލުވެގެންދިޔަ، މުތާގެ ބައެއް ވާހަކަތަކެވެ.


LIVE: Raajje In Covid Gai 1 Dhuvahun6Maru, Biruveri Inzaareh - Vaguthu\nރާއްޖެއިން ކޮވިޑްގައި އެއްދުވަހުން ހަމީހުން މަރު، ބިރުވެރި އިންޒާރެއް!\nBREAKING NEWS: UK Covid "Raiyy List" Gai Raajje Himanaifi https://t.co/d24lBZWBEX\nކޮވިޑް-19ގެ ނުރައްކާ ބޮޑުވެފައި އޮތް އައްޑޫސިޓީގައި އުސޫލުތަކަށް ގޮން ޖަހައި އެމްޑީޕީން ވެހިކަލް ބުރެއް ބާއްވައިފި\nUsoolu Thakah Gonn Jahai MDP In Hitadhoo Gai Vehicle Bureh Baahvaifihttps://t.co/xCN5I9mH7h\nލޭގަނޑުވާ ކަމުގެ އެކި މައްސަލަ ފެންމަތިވި ނަމަވެސް، އިނގިރޭސިވިލާތުގެ އުމުރުން 40 އަހަރުން ދަށުގެ މީހުންނަށް ކޮވިޝީލްޑް ވެކްސިން ދިނުމަށް އެގައުމުން ނިންމައިފި\nIngireysivilaathu Ge 40 Aharun Dhashuge Meehunah Covishield Vaccine Dheneehttps://t.co/MVkN3FfNeC\nމާލެ ސަރަހައްދުގައި ގިނަ އަދަދަކަށް މީހުން ކޮވިޑް-19 އަށް ފައްސިވަމުންދާތީ، ވަގުތީ ގޮތުން މަސައްކަތް ކުރާނެ ނަރުހުންނާއި މެޑިކަލް އޮފިސަރުން ހޯދަން އިއުލާނުކޮށްފި\nCovid Ah Fassivaa Meehunge Adhadhu Ithuruvumaaeku Vaguthee Naruhunnaai, MO In Hoadhaneehttps://t.co/l7VpJ91XI1\nފަތުރުވެރިންތަކެއް ކޮވިޑް-19 އަށް ފައްސިވި ނ. ވެލިދޫ އަށް އަރާ ފޭބުން މަނާ ކޮށްފި\nBREAKING | Fathuruverinthakeh Fassivi Velidhoo Ah Araa Feybun Manaa Koffihttps://t.co/363tndUhwJ\nވަކި ގޮތެއް އަންގަންދެން މާލެ ސަރަހައްދުގެ ޔުނިވަރސިޓީތަކާއި ކޮލެޖުތަކަށް ދަރިވަރުން ހާޒިރުވެގެން ކިޔަވައިދިނުމުގެ ބަދަލުގައި އޮންލައިންކޮށް ކިޔަވައިދިނުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ)އިން އަންގައިފި\nBREAKING: College Thakaai, University Thah Bandhu Koh, Online Koh Kiyavaadheyn Angaifihttps://t.co/bipN73MOnL\nދަތުރުފަތުރާ ގުޅިގެން ކަރަންޓީނުކުރާ ފަރާތްތައް 14 ދުވަހުގެ މުއްދަތަށް ކަރަންޓީނު ކުރުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ)އިން އަންގައިފި\nBREAKING: Quarantine Muhdhathu Anehkkaaves 14 Dhuvahah Ithuru Kohffihttps://t.co/yPhflyZUre\nކޮވިޑް-19 ކޮންޓްރޯލް ކުރުމަށް އަޅާފައިވާ ފިޔަވަޅުތައް ވަރުގަދަކޮށް އައްޑޫ އާއި ފުވައްމުލަކުގައި ކާފިއު އިއުލާނު ކޮށްފި\nBREAKING | Fuvahmulakaai Addu Gai Curfew Iulaan Koffi https://t.co/BeBjbl8Ad6\nގދ. ތިނަދޫން އިތުރު ދެ މީހަކު ކޮވިޑް-19 އަށް ފައްސިވެއްޖެ\nBREAKING: Thinadhoo In Ithuru2Meehaku Covid Ah Fassi Vehjjehttps://t.co/FR7xeBi5Ai\nކޮވިޑް-19 ޖެހިގެން އުމުރުން ދުވަސްވީ އަންހެނަކު ނިޔާވެއްޖެ\nBREAKING: Covid Jehigen Anhenaku Niyaa Vehjjehttps://t.co/8Dmfy66AYU\nމިހާރު ކޮވިޑް-19 އެންމެ ބޮޑަށް ހަލުވިކަމާއެކު ފެތުރެމުންދާ އިންޑިއާ އިން އިއްޔެވެސް ރެކޯޑް އަދަދަކަށް މީހުން އެ ބައްޔަށް ފައްސިވެއްޖެ.\nBREAKING: India In Iyyeves Record Adhadhakah Meehun Covid Ah Fassi Vehjjehttps://t.co/DXyGTSUH11\nރ. އަތޮޅު އުނގޫފާރު ހޮސްޕިޓަލަށް ދެއްކި ޅ. ނައިފަރު މީހަކު ކޮވިޑް-19 އަށް ފައްސިވެއްޖެ.\nBREAKING: Ungoofaaru Hospital Ah Dhekki Naifaru Meehaku Covid Ah Fassi Vehjjehttps://t.co/0d8Rlli6yC\nކޮވިޑް ޖެހިގެން މިއަދު ރާއްޖެ އިން ނިޔާވި މީހުންގެ އަދަދު ހަތަކަށް އަރައިފި.\nBREAKING NEWS: Covid Jehigen Miadhu7Vana Meehaku Niyaavejje https://t.co/0gvpUktUAJ\nމާފުށިން އިތުރު 20 މީހަކު ކޮވިޑަށް ފައްސިވެއްޖެ.\nBREAKING NEWS: Maafushin Ithuru 20 Meehaku Covid Ah Fassivejje https://t.co/tzNVDWfIXy\nކޮވިޑް ޖެހިގެން މިއަދު ހަވަނަ މީހަކު ނިޔާވެއްޖެ.\nBREAKING NEWS: Covid Jehigen Miadhu6Vana Meehaku Niyaavejje https://t.co/8w7ZdSyLHY\nނ. އަތޮޅު ވެލިދޫން 16 ފަތުރުވެރިއަކު ކޮވިޑް-19 އަށް ފައްސިވެއްޖެ\nBREAKING: Velidhoo In 16 Fathuruveriaku Covid Ah Fassi Vehjjehttps://t.co/Z74PM2TIyK\nމާލެ ސަރަހައްދުގައި ކޮވިޑް-19 ފެތުރެމުންދާތީ އަމިއްލަ ކުންފުނިތަކާއި އޮފީސްތައްވެސް ބަންދު ކުރަން ހެލްތް ޕްރޮޓެކްޝަން އެޖެންސީ (އެޗްޕީއޭ)އިން އަންގައިފި\nBREAKING: Male Gai Amilla Kunfunithakaai Officethahvves Bandhu Kuran Angaifihttps://t.co/NbPwenEiXs\nމިހާރު ކޮވިޑް-19 ފެތުރެމުންދާ ބައެއް ރަށްތަކުގެ ރެސްޓޯރެންޓްތައް ބަންދު ކުރުމަށް ހެލްތް ޕްރޮޓެކްޝަން އެެޖެންސީ (އެޗްޕީއޭ)އިން އަންގައިފި\nBREAKING: Baeh Rahthakuge Restaurant Thah Bandhu Kohfihttps://t.co/4u44ZW2a9z\nމިހާރު ކޮވިޑް-19 ފެތުރެމުންދާ ފަސް ރަށެއްގައި 12 ގަޑިއިރު ވަންދެން ކާފިއު އިއުލާނުކޮށްފި\nBREAKING:5Rasheggai 12 Gadi Irah Curfew Iulaanu Kohffihttps://t.co/MPEWLHwS2y\nމިއަދަކީ ކޮވިޑް-19 ފެތުރެން ފެށިފަހުން ކޮވިޑްގައި ރާއްޖެ އިން އެންމެ ގިނަ މީހުން ނިޔާވި ދުވަހެވެ. މިއަދު ފަސް މީހަކު ވަނީ ކޮވިޑް ޖެހިގެން ނިޔާވެފައެވެ. އޭގެތެރެއިން ދެމީހުން ނިޔާވީ މާލެއިންނެވެ. ދެމީހަކު ޅ.އަތޮޅު ނައިފަރުން ނިޔާވިއިރު އެކަކު ވަނީ ރަސްދޫން ނިޔާވެފައެވެ.\nކޮވިޑް-19 އަށް ފައްސިވާ މީހުންގެ އަދަދު ގިނަވަމުން ދިއުމަކީ މަރުތައް ކުރިއަށް އޮތްތަނުގައި އިތުރުވެގެން ހިނގައިދާނެ ކަމުގެ އިންޒާރެކެވެ. މިއަދު ވެސް ރާއްޖެ އިން ފައްސިވި މީހުންގެ އަދަދު ހުރީ ފައްސަތޭކައަށްވުރެ މަތީގައެވެ.\nރާއްޖެ އިން އާބާދީގެ ބޮޑު އިންސައްތައަކަށް ކޮވިޑް ވެކްސިން ދީފައި ވަނިކޮށް ގިނަ ބަޔަކު ފައްސިވަމުން އަންނާތީ ބައެއް ފަރާތްތަކުން އަންނަނީ ސުވާލު އުފައްދަމުންނެވެ.\nކޮވިޑުން ދިފާއުވުމަށް މިހާތަނަށް އާބާދީގެ އެންމެ ބޮޑު އިންސައްތައަކަށް ވެކްސިން ދީފައިވާ އިސްރާއީލުން ކޮވިޑަށް ފައްސިވާ މީހުންގެ އަދަދު ވަރަށް ބޮޑަށް މަދުވަމުން ދިޔަ ނަމަވެސް އޮކްސްފޯޑާއި އެސްޓްރާޒެނެކާގެ ވެކްސިން ދެމުންދާ ގައުމުތަކުން ފައްސިވާ އަދަދު މާބޮޑަށް މަދުވަމުން ނުދާކަމަށް މިއަދު ބައިނަލްއަޤުވާމީ މީޑިއާތަކުން ރިޕޯޓްކޮށްފައި ވެއެވެ. ނަމަވެސް މިރިޕޯޓަށް އަދި ގިނަ ސައިންސްވެރިން އެއްބަހެއް ނުވެއެވެ. އިސްރާއީލްގައި ދެމުން އަންނަނީ ފައިޒާ ވެކްސިނެވެ.


SunOnline: Kulheyne kulhivarakaa, beynuvany kon facility ehkan ninmaanyerashakun: Mahloof\nކުޅޭނެ ކުޅިވަރަކާ، ބޭނުންވަނީ ކޮން ފެސިލިޓީއެއްކަން ނިންމާނީ އެ ރަށަކުން: މަހްލޫފް\nޢަބްދުﷲ އައިމަން 19 Nov 2020, 12:20\nމިނިސްޓްރީ އޮފް އިކޮނޮމިކް ޑިވެލޮޕްމަންޓާއި މިނިސްޓްރީ އޮފް ޔޫތް ސްޕޯޓްސް އެންޑް އެންޕަވަޔަމެންޓާ އެކުގައި މަސައްކަތްތަކެއް ކުރުމަށް އެމް.އޯ.ޔޫ އެއްްގައި ސޮއިކުރުމަށް އިއްޔެ ބޭއްވި ބައްދަލުވުމުގެ ތެރެއިން --- ސަން ފޮޓޯ// ފަޔާޒް މޫސާ\nވަކި ރަށެއްގައި ކުޅެން ޖެހޭނީ މިވެނި ކުޅިވަރެއް ކަމަށާއި، އެ ރަށަކަށް ބޭނުންވާނެ ފެސިލިޓީތައް ނިންމަނީ މިނިސްޓްރީން ނޫން ކަމަށާއި، އެއީ އެ ރަށެއްގެ ރައްޔިތުންގެ އަތް މަތީގައި އޮތް ކަމެއް ކަމަށް ކުޅިވަރާ ބެހޭ ވަޒީރު އަހުމަދު މަހްލޫފް ވިދާޅުވެއްޖެ އެވެ.\nކޮވިޑްގެ ސަބަބުން ދައުލަތުގެ އާއްމުދަނީ އިންތިހާއަށް ދައްވެފައިވީ ނަމަވެސް، އަންނަ އަހަރަށް ލަފާކޮށް މަޖިލީހަށް ހުށައަޅާފައިވާ ބަޖެޓުގައި ގިނަ ފުޓްސަލް ދަނޑުތަކެއް އެޅުމަށް ނިންމާފައި ވާތީ މަޖިލީހުގެ މެންބަރުން ވަނީ ސަރުކާރަށް ފާޑުކިޔައިފަ އެވެ.\nމަޖިލީހުގެ ވާހަކަތަކާ ގުޅިގެން މިނިސްޓަރު މަހްލޫފް އިއްޔެ ވިދާޅުވީ، ރައްޔިތުންގެ މަޖިލީހުގެ މެމްބަރަކާއި ވިޔަސް، ނުވަތަ ރަށަކަށް ގޮސް ކައުންސިލަކާ ބައްދަލުކޮށްލިޔަސް އެބޭފުޅުން އެންމެ ގިނައިން ދައްކާ ވާހަކައަކީ އެ ރަށްރަށުގެ ޒުވާނުންނަށް ކުޅިވަރު ފެސިލިޓީތައް ގާއިމުކުރުމުގެ ވާހަކަތައް ކަމަށެވެ. އެހެން ކަމުން އެ ބޭނުންވާ ކުޅިވަރެއް ކުޅެވޭނެ ގޮތް އެ ރަށަކަށް ހޯދައިދިނުމަކީ ކުޅިވަރާ ބެހޭ މިނިސްޓްރީގެ ޒިންމާ ކަމަށާއި، ކުރައްވަމުން ގެންދަވަނީ އެ މަސައްކަތް ކަމަށް މަހުލޫފް ވިދާޅުވި އެވެ.\n"މިސާލަކަށް އިހަކަށް ދުވަހަކު އެބައޮތް ބ. އަތޮޅު ކެންދޫއިން 350 އަށް ވުރެން ގިނަ މީހުންގެ ސޮއިއާ އެކު އެރަށުގައި ފުޓްސަލް ދަނޑެއް އަޅައިދޭން. މިކަން މިހެން އޮއްވާ އަޅުގަނޑު އެ ރަށުގެ ރައްޔިތުން ގާތު ކަލޭމެން ކުޅެން ޖެހޭނީ ބާސްކެޓޭ ކިޔައި، ބާސްކެޓް ކޯޓެއް އަޅައިދިނީމަ ދިމައެއް ނުވޭ،" މަހްލޫފް ވިދާޅުވި އެވެ.\nއޭނާ ވިދާޅުވީ، މިނިސްޓްރީ އަކީ ރަށްރަށުގައި ކުޅެން ޖެހޭނެ ކުޅިވަރުތައް ނިންމާ ބައެއް ނޫން ކަމަށާއި، އެކަމަކީ އެ ރަށެއްގެ ރައްޔިތުން ބޭނުން ވެގެން ކުރާނޭ ކަމެއް ކަމަށެވެ.\nމިނިސްޓަރ މަހްލޫފްގެ ވާހަކަތަކަށް ބާރު ދެއްވަމުން އިކޮނޮމިކް މިނިސްޓަރު ފައްޔާޒު އިސްމާއީލް އިއްޔެ ވިދާޅުވީ، ދައުލަތަކުން ސަރުކާރަކުން ކުރާ ކޮންމެ ކަމަކީ އޭގެން އާއްމުދަނީއެއް ލިބޭނެ ކަމެއް ނޫން ކަމަށެވެ. އަދި އެކޮނޮމިކް މިނިސްޓްރީގެ މަސައްކަތަކީ ޓެކްސްއާއި އެހެނިހެން ގޮތްގޮތުން ވެސް ދައުލަތް ހިންގުމަށް ފައިސާ ވަންނާނެ ފޯމިއުލާއެއް ހޯދުން ކަމަށާއި، އެ ހޯދާ ފައިސާއިން މުނިފޫހިފިލުވުމަށާއި، ރައްޔިތުންގެ ދުޅަ ހެޔޮކަމަށް ހަރަދު ކުރަން ޖެހޭނެ ކަމަށެވެ.


Rilwan ge maraai gulhey report membarunnah dhinumakee maru...\nރިލްވާނުގެ މަރާއި ގުޅޭ ރިޕޯޓް މެމްބަރުންނަށް ދިނުމަކީ މަރު ކޮމިޝަނުން ހެދި ގޯހެއް: ފާއިޒް\n1 ހަފްތާ,3ދުވަސް, 17 ގަޑި, 27 މިނެޓް, 28 ސިކުންތު ކުރިން 1240ހުސައިން ނާސިފް\nމިނިވަން ނޫހުގެ ނޫސްވެރިޔާ އަހުމަދު ރިލްވާނާ ގުޅޭ ގޮތުން ރިޔާސީ ކޮމިޝަނުން ތައްޔާރުކުރި ރިޕޯޓް، ރަައްޔިތުންގެ މަޖިލީހަށް ހިއްސާ ކުރުމަކީ އެ ކޮމިޝަނުން ހެދި ގޯހެއް ކަމަށް، ކުރީގެ އުއްތަމަ ފަނޑިޔާރު، އަހުމަދު ފާއިޒް ހުސައިން ވިދާޅުވެއްޖެއެވެ.\nގޮތް ނޭނގޭ މަރުތަކުގެ މައްސަލަ ބަލަން ރައީސް ޞާލިހް އުފެއްދެވި ރިޔާސީ ކޮމިޝަނުން ތައްޔާރުކުރި ކަމަށް ބުނާ ރިޕޯޓް ވަނީ ރައީސަށް ވެސް އަރުވާފައެވެ. އަދި އެ ރިޕޯޓުގައި ހުރި ބައެއް މައުލޫމާތުތައް ކޮމިޝަންގެ ރައީސް ހުސްނުއްސުދޫ ވަނީ ނޫސްވެރިންގެ ބައްދަލުވުމުގައި، ހާމަކުރައްވާފައެވެ.\nރިލްވާންގެ މައްސަލާގައި ތުހުމަތުކުރެވޭ ބައެއް މީހުންގެ ނަންތައް ހާމަކުރެއްވި ނަމަވެސް މުޅި ތަހުގީގު އަދި ނުނިމޭ ކަމަށް އޭނާ ވަނީ ވިދާޅުވެފައެވެ. އަދި އޭގެ ފަހުން ރިޔާސީ ކޮމިޝަނުން އެ ރިޕޯޓް މަޖިލީހުގެ ރައީސަށް އެރުވުމުން އޭނާ ވަނީ މަޖިލިހުގައި ހިމެނޭ ސިޔާސީ ޕާޓީތަކުގެ ލީޑަރުންނަށް އެ ރިޕޯޓް އަރުވާފައެވެ. ނަމަވެސް ކުއްލިއަކަށް އެ ރިޕޯޓް ވަނީ ޕީޖީ ލީޑަރުންގެ އަތުން އެ އަތުލާފައެވެ.\nމާފުށީ ޖަލުގައި އީވާން ނަސީމާއި އިތުރު ގައިދީންތަކެއް މަރާލި ހާދިސާ ތަހުގީގުކުރަން، އޭރުގެ ރައީސް މައުމޫން އުފެއްދެވި ރިޔާސީ ކޮމިޝަންގައި މަސައްކަތް ކުރެއްވި ފާއިޒް ވިދާޅުވީ ދުނިޔޭގެ ފެންވަރުގެ ޓެރަރިސްޓް ޖަމާއަތްތަކަކަށް ނިސްބަތްވާ ތަހުގީގު ރިޕޯޓެއް އެގޮތަށް ހާމަކުރުމުން ތަހުގީގަށް ބޮޑެތި ހުރަސްތަކެއް އެޅޭނެކަމަށާއި އޭގެ ސަބަބުން ހެކި ނައްތާލުމުގެ ފުރުސަތު، ތުހުމަތުކުރެވޭ މީހުންނަށް ލިބޭނެ ކަމަށެވެ އަދި ޝަރީއަތުގައި ހެކިބަސް ދޭން ހެކިން ދެކޮޅުހެދުމަކީ އެކަށީގެންވާ ކަމެއް ކަމަށެވެ.\nފާއިޒް ވިދާޅުވީ ތަހުގީގަށް މީހުން ހާޒިރު ކުރުމުގެ ބާރު ރިޔާސީ ކޮމިޝަނަށް ދީފައިވާއިރު އެކަން ނުކޮށް ތުހުމަތުކުރެވޭ މީހުންގެ ނަންތައް ހާމަކޮށްގެން ނުވާނެކަމަށާއި އެ ތަހުގީގު ފުރިހަމަވާނީ ތުހުމަތުކުރެވޭ މީހުންގެ ބަޔާންތައް ނެގުމުން ކަމަށް ގަބޫލް ކުރައްވާ ކަމަށެވެ.\nމަރު ކޮމިޝަނުން އާންމުކުރި ރިޕޯޓަކީ އެ ބޭފުޅުން ހޯއްދެވި މަޢުލޫމާތު ނޫން ކަމަށް ކުރީގެ ހޯމް މިނިސްޓަރު އުމަރު ނަސީރާއި މަޖިލީހުގެ ރައީސް މުހައްމަދު ނަޝީދު އަދި ޖޭޕީގެ ލީޑަރު ގާސިމް ވެސް ވަނީ ވިދާޅުވެފައެވެ.\nމަރު ކޮމިޝަނުން އެ ރިޕޯޓް އާންމު ކުރުމާއި ގުޅިގެން ތަހުގީގީ ދާއިރާ އާއި ޝަރުއީ ދާއިރާގެ ގިނަ ބަޔަކު ނުނިމޭ ތަހުގީގެއްގައި ހިމެނޭ ބައެއްގެ ނަންތަކާއި ހެކިންގެ ތަފްސީލު ހިމެނޭ ޑްރާފްޓެއް ނަމަވެސް، ކަމާ ނުގުޅޭ ބައެއްގެ އަތަށް ލިބުން ކަންބޮޑުވުން ފާޅުކޮށްފައެވެ.


Vaccine Nujahaa Mask Naalhaa Ulhenee Zuvaanun! - Vaguthu\nވެކްސިން ނުޖަހައި މާސްކް ނާޅައި އުޅެނީ ޒުވާނުން!\nފުރަބަންދުގެ ލުއިތަކާއެކު މާލޭގެ މަގުތައް ހަލަބޮލި ވެފައި؛- ވަގުތު އިމޭޖަސް- މުހައްމަދު އަފްޒަލް\nމި އަހަރުގެ މިހާތަނަށް މާލެ ސަހަރައްދުގައި ވެކްސިން ނުޖަހައި، މާސްކް ނާޅައި އުޅެނީ ޒުވާނުން ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފިއެވެ.\nއެޗްޕީއޭ އިން މިއަދު ވިދާޅުވީ މާލެ، ހުޅުމާލެ އަދި ވިލިމާލޭގައި ދިރިއުޅޭ 20-29 އަހަރާ ދެމެދުގެ ޒުވާނުންގެ ތެރެއިން 39 އިންސައްތަ މީހުން ވެކްސިންގެ އެއްވެސް ޑޯޒެއް ޖަހާފައިނުވާ ކަމަށެވެ. އަދި ރައްކާތެރިވާން މާސްކް އެޅުން މަޖުބޫރުކޮށްފައި ވިޔަސް އެގޮތަށް އަމަލު ނުކުރާ މީހުންގެ 48 އިންސައްތަ މީހުންނަކީ މި އުމުރުފުރާގެ މީހުން ކަމަށެވެ.\nއެޗްޕީއޭގެ ޑޭޝްބޯޑުގައި މިހާތަނަށް އާއްމުކޮށްފައިވާ ހިސާބުތަކަށް ބަލާއިރު، ރާއްޖޭގައި ދެ ވަނަ އަށް އެންމެ ގިނައިން ކޮވިޑް ޖެހިފައިވަނީ އުމުރުން 21-30 އަހަރާ ދެމެދުގެ މީހުންނަށެވެ. އެ އުމުރުގެ 8،515 ފިރިހެނަކަށް އަދި 5،331 އަންހެނަކަށް ކޮވިޑު ޖެހިފައިވެއެވެ.\nAs young people are more mobile, they have the highest risk of exposure to the virus.\nProtect yourself and your loved ones by vaccinating, and practicing life saving behaviours. pic.twitter.com/AXVnRAFCcE\n— Health Protection Agency (@HPA_MV) May 28, 2021\nރާއްޖޭގައި ކޮވިޑް ވެކްސިން ދޭން ފެށީ މިދިޔަ ފެބްރުއަރީ އެއް ވަނަ ދުވަހުއެވެ. މިހާތަނަށް 308،905 މީހަކަށް ވެކްސިންގެ ފުރަތަމަ ޑޯޒް ދީފައިވާއިރު ދެ ޑޯޒް ފުރިހަމަކޮށްފައިވަނީ 163،789 މީހުންނެވެ.\nރާއްޖޭގައި ކޮވިޑްގެ ހާލަތު ވަނީ މީގެ ކުރިން ގޮސްފައި ނުވާ މިންވަރަށް ނުރައްކާވެފައެވެ. ބަލި ޖެހޭ މީހުންގެ އަދަދު ވަރަށް ބޮޑަށް އިތުރުވެފައިވާ އިރު ބަލީގައި ނިޔާވާ މީހުންގެ އަދަދު ވަނީ އާދަޔާ ހިލާފަށް އިތުރުވެފައެވެ.\nކޮވިޑް ބަލި ފެތުރުން ކޮންޓްރޯލް ކުރުމަށް ސަރުކާރުން ވަނީ މާލެ ސަރަހައްދުގައި ހަރުކަށި ފިޔަވަޅުތަކެއް އަޅައިފައެވެ. މި ބަލި އެންމެ ބޮޑަށް ފެތުރިފައި އޮތީ ވެސް ވެރިރަށް މާލޭގައެވެ.\nކަލޭމެން ތިއުޅެނީ ވެކްސިން ހުސްވެގެން. ދެވަނަ ޑޯޒްވެސް ޖަހާނުދިން. ޢިއްޔެ ގުޅާފަވެސް ހަމަ އެހީ އެވާހަކަ. ކަލޭމެން ފެއިލް ވީމަ އެހެން މީހުން ބޮލަށް ޖަޙަާ އޭރުން ނިމުނީ.\nމެއި 29, 2021 13:45\nޒުވާނުން ނުކިޔާ ވަކި !\nމެއި 29, 2021 13:48\nފުރަތަމަ ޑޯޒުޖެހޭވަރުވީ ކިރިޔާ ދެވަނަޑޯޒު ނުޖެހިގެން މިއުޅެނީ\nމެއި 29, 2021 13:52\nHannan beyya gengulhey muvazzadunves mask naalhaa ulhenee\nމެއި 29, 2021 14:42\nކޮވިޑް ވެކްސިން ނުޖަހައި މާސްކް ނާޅައި މަގުތައްމަތީގައި ގުރޫޕް ހަދާފައި ޒުވާނުން ގޮތެއް ފޮތެއް ނެތި އުޅުނަސް ސަލާމަތީ ބާރުތަކަށް އެމީހުން ހުއްޓުވައި ޖޫރިމަނާކުރާކަށް ނުކެރޭނެ. އެމީހުން ހުއްޓުވާއިރަށް އެމީހުން ވައިލެންޓްވެ ތެޅެންފަށާނެ. ދެން ވަށައިގެން ފޮޓޯ ނަގައި ވީޑިއޯކޮށް ސޯޝަލް މީޑިއާއަށްލީމައި ސޯޝަލް މީޑިއާއިން ސަރުކާރު ހިންގާ މީހުންނާއި އެހެން ކޮމިޝަންތަކުން މިކަމާއި ކަންބޮޑުވެ ތެޅެންފަށާނެ. އެހިސާބުން އެ ޒުވާނާ ހުއްޓުވި މީހާ ގޯސްވެ ވަޒީފާއިން ކަނޑައިލާނީ. ޒުވާނާ ހުންނާނީ ކުރިއަށްވުރެ ބާރުވެރިކޮށް. ދެން އާންމުން ތިބެގެން ކިޔާނީ އެއްދޮރުން ވައްދާފައި އަނެއް ދޮރުން ނެރެނީއޭ. ކޮވިޑް ވެސް މިވަރަށް ފެތުރިގެން މިއުޅެނީ މިއުޅޭ ސަރުކާރަށް ކޮންޓްރޯލް ކުރަން ނުކެރޭ ޒުވާނުންގެ ބަލާވެރިކަމާއިހުރެ. އަޅުގަނޑު ކުރިމަތިން ދެ ޒުވާނަކު ވަރަށް ބާރަށް ސައިކަލުގައި އަރިއަރި އަޅުވާފައި މާސްކްވެސް ނާޅައި ހުއްދަވެސް ނެތި ފުލުހުންނާއި އެމްއެންޑީއެފް މީހުން ތިބި ޕޯސްޓެއް ކުރިމަތިން ދިޔައީ ހުއްޓުވާކަށް ނުކެރުނު. އަޅުގަނޑު ހުއްދަ ނަގައިގެން ޤަވާޢިދާއެއްްގޮތަށް މަޑުން ދުއްވާފައި ދިއުމުން ކޮންމެ ޕޮއިންޓަކުން ހުއްޓުވާފައި ސުވާލުކުރޭ. މަގުމަތިން މިހާރުގެ ޒުވާނުން ގުރޫޕް ހަދާފައިވެސް މާސްކް ނާޅައި އަޑުގަދަކުރަމުން ހިނގާފައިދޭ. ހުއްޓުވާކަށް ނުކެރޭ. ނަމަވެސް މިސްކިތުން ނަމާދުކޮށްގެން އެކަނި ނުކުމެގެންދިޔަ މީހާ ހުއްޓުވާ ނަމާދުކުރުމުން -/1000 ރުފިޔާއިންޖޫރިމަނާކުރި. މިހާރު ސަރުކާރު ހިނގަނީ ކޮންމެ ހެޔޮ ޢަމަލަކަށް 10 ސަވާބާއި 1000 ޖޫރިމަނާ.\nމެއި 29, 2021 15:00\nފިހާރަތަކަށް ޕާން ޑެލިވަރީކުރާމީންވެސް މާސްކެއްނާޅާ ރަގަޅަކަށް. ޢަބަދުވެސް ދަތް ދޮޅީގަ މާސްކް އަޅުވާފަ ހުންނަނީ.\nމެއި 29, 2021 15:02\nއެއީ ތެދެއް. ބަންގްލަދޭޝް ޒުވާނުން.\nމެއި 29, 2021 15:27\nކިހިނެއްތަ ވެކްސިން ޖަހަނީ . ނެތް އެއްޗެއް.. މި ދެން ކޮންފަދަ ބޮޑު ބަ--އްތަ އަޅެ!\nމެއި 29, 2021 16:43\nމިއަދު ހަވީރު 4:00 ން 4:30 އާދެމެދު ބެލްކަނީގައި ހުރެގެން އަޅުގަނޑު އޮބްޒާރވް ކުރިއިރު 100 ވަރަކަށް މޫވްމެންޓް މިހިސާބު ގަނޑު ގައި އުޅުނެވެ. އޭގެ ތެރެއިން %50 މޫވްމެންޓްގައި ހިމެނޭ މީހުން މާސްކް އަޅާފައި ވަނީ ދަތްދޮޅީގައެވެ. މިފަދަ ކަންތައްތައް ޒިއްމާދާރު ގޮތެއް ގައި ފުލުހުންނަށް އޮބްޒާރވް ކުރެވިގެން އެކަމަށް އެކްޝަން ނެގިގެން ނޫނީ މިކަމަށް ހެޔޮއަސަރެއް ނުކުރާނެއެވެ. މިޤައުމުގެ ފުލުހުންނަށް މިވަރުކަމެއް ކޮށްނުލެވެނީ ކީއްވެ ހެއްޔެވެ؟ އެހެން ޤައުމު ތަކުގައި ކުރެއެވެ.\nމެއި 29, 2021 17:18\nދެން ބަންގާލިން މީ ކިހިނެއް އުޅޭބައެއް. މާސްކް އަޅަފަ ހުރޭ ދަތްދޮޅީގަ. އެމީހުންނަކީ ވައިރަސް ފަތުރާ ބައެއް ނޫންތަ.\nމެއި 29, 2021 17:45\nސަރުކާރުގެ ނާގަބިލްކަމުން ތިޔަ ހުރިހާކަމެއް ވަނީ 1 އަ ހަރުވަނި މެނޭޖްކުރާތާ އަދިވެސް ވާނުވާގަ އިބޫގެ ޕްރެސް ހީވަނި ހޮޅުއަށީގަ ދެއްކިވާ ހަކަޔައްވުރެއްވެސް ކަޑަ. ކޮބަ ވެކްސިން އިންޑިޔަގެ އައްނބޮޑިޔައް ވެއްޓި އެމީ ހުން ބުނާ އެއްވެސް ކަމެއް ފުރި ހަމަޔެއް ނުވާނެ ، މިކުރަނީ މދެނީ މިޖަމާކުރަނީ ކަލްދޯ ބަޖެ\nމެއި 29, 2021 18:02\nކެރަފާ ނަސީމުއާ ހިންނަވަރު އިބޫ ތިބީ ފަގުޑި އަޅައިގެންދޯ


Amilla ah nethigen dhaa battery eh ufaddhaifi | Mihaaru\nއަމިއްލަ އަށް ނެތިގެންދާ ގޮތަށް އުފެއްދި ބެޓެރީ\nއަމިއްލަ އަށް ނެތިގެންދާ ބެޓެރީއެއް އުފައްދައިފި\n12 އޯގަސްޓް 2016 - 07:25\nދިޔާ އެއްޗެއްގައި ޖެހުމުން ނުވަތަ ހޫނު ވުމުން އަމިއްލަ އަށް ނެތިގެންދާ ބެޓެރީއެއް ސައިންސްވެރިން އުފައްދައިފި އެވެ.\nއަމިއްލަ އަށް ހަލާކުވާ ގޮތަށް ބެޓެރި އީޖާދުކުރި އިރު އަދި އުފައްދާފައި ވަނީ 2.5 ވޯލްޓްގެ ބެޓެރީއެކެވެ. މިއީ އާދައިގެ ކަލްކިއުލޭޓަރެއް 15 މިނެޓަށް ބޭނުންކުރެވޭހާ ހަކަތަ އެވެ.\nމި އާ އީޖާދަކީ އަސްކަރީ ސިއްރުތައް ރައްކާކުރުމަށާއި ތިމާވެއްޓާ ރަހުމަތްތެރި އާލާތްތައް އުފެއްދުމަށް އެހީއަކަށް ވާނެ ކަމަށް ސައިންސްވެރިން ވަނީ ބުނެފަ އެވެ. އަޔޯވާ ސްޓޭޓް ޔުނިވަސިޓީގެ މެޑިކަލް އިންޖިނިއަރިން ޕްރޮފެސަރު ރިޒާ މުންތަޒާމީ ވިދާޅުވީ މިއީ "ވަގުތީ ބެޓެރީ"އެއް އުފެއްދި ފުރަތަމަ ފަހަރު ކަމަށެވެ.\nސައިންސްވެރިން ދަނީ އިންސާނުންގެ ހަށިގަނޑުގެ ތެރޭގައި ވެސް ބެޓެރީ ގެންގުޅެވޭނެ އަދި ހަށިގަނޑުގައި ބޭނުންކުރާ ބެޓެރީ ރައްކާތެރިކަމާ އެކު ނެގޭނެ ގޮތެއް ހޯދަމުންނެވެ. ނަމަވެސް އަލަށް މި އުފެއްދި ބެޓެރީގައި ވެސް ލިދިއަމް ހުންނާތީ އިންސާނުންގެ ހަށިގަނޑުގައި ބޭނުމެއް ނުކުރެވޭނެ އެވެ.\nޕްރޮފެސަ މުންތަޒާމީ އާއި އޭނާގެ ޓީމުން އަލަށް އީޖާދުކުރި ބެޓެރީގެ ދިގުމިނުގައި ހުންނަނީ5މިލިމީޓަރެވެ. ބޯމިނަކީ 1 މިލިމީޓަރެވެ. މީގައި ބޭނުންކޮށްފައި ހުރި ބައިތަކަށް ބަލާއިރު ހުރީ މިހާރުވެސް އާންމުކޮށް ބޭނުންކުރާ އެއްޗިއްސެވެ.\nމި ބެޓެރި ފެނަށް ލައިފި ނަމަ އޭގައިވާ ޕޮލިމާ ކޭސިން ފުފި، ފަޅައިގެން ދާނެ އެވެ. އަދި އިލެކްޓްރޯޑްސްތައް ނެއްޓޭނެ އެވެ. ބެޓެރި ހަލާކުވެގެން ދާން ބައި ގަޑިއެއްހާއިރު ހޭދަވާނެ އެވެ.\nއިތުރު ލިޔުންތައް ސައިންޓިސްޓުން ބެޓެރީ


vnews - Maadhamaa ves Dhua kurumugai iskoh hunnaanan: MP Mahuloof ge Bappa\nމާދަމާވެސް ދުއާކުރުމުގައި އިސްކޮށް ހުންނާނަން: މަހުލޫފްގެ ބައްޕަ\nމަހުލޫފްގެ ބައްޕަ ދުޢާކުރުމުގައި އިސްކޮށް--\nއިސްލާމީ މަރުކަޒު ސަރަހައްދުގައި ދުއާނުކުރަން އިންޒާރުކޮށްފައިވާކަމަށާ ނަމަވެސް މާދަމާވެސް ދުއާކުރުމުގައި އިސްކޮށް ހުންނާނެކަމަށް ގަލޮޅު ދެކުނު ދާއިރާގެ މެންބަރު އަހުމަދު މަހުލޫފްގެ ބައްޕަ މުހައްމަދު ހައްސާން ބުނެފިއެވެ.\nމަހުލޫފްގެ ބައްޕަ މިހެން ބުނެފައިވަނީ މިމަހުގެ 1ވަނަ ދުވަހު ހުކުރު ނަމާދަށްފަހު، އިސްލާމީ މަރުކަޒުގެ ގޯތިތެރޭގައި ހައްސާން އިސްވެހުރެ ދައުލަތުގެ އިސްވެރިންގެ މައްޗަށް ބަދު ދުޢާކުރި ކަމަށް ބުނާ މައްސަލައެއްގައި މިއަދު ފުލުހަށް ހާޒިރުކުރުމާއި ގުޅިގެންނެވެ.\nއެކަމާއި ގުޅިގެން މަހުލޫފް މިއަދު ކުރައްވާފައިވާ ޓްވީޓެއްގައި ވަނީ އޭނާގެ ބައްޕަ މިކަމާއި ގުޅިގެން ބުނެފައިވާ ބައެއް ވާހަކަތައް ހިއްސާކޮށްފައެވެ.\nމަހުލޫފްގެ ޓްވީޓްގައި ވިދާޅުވެފައިވަނީ ދުއާކުރުމަކީ "ބިރުދެއްކުން"، "ގޯނާކުރުން"، އަދި "އުނދަގޫކުރުން"ކަމަށް ރައީސް ޔާމީން ކަނޑައަޅައިފިކަމަށެވެ. އަދި އޭނާގެ ބައްޕަގެ ބަޔާން މިއަދު ނެގުމަށްފަހު ދުއާނުކުރަން އިންޒާރުކޮށްފައިވާކަމަށްވެސް މަހުލޫފް ވިދާޅުވިއެވެ.\nމަހުލޫފް ވިދާޅުވީ އިރާދަކުރެއްވިއްޔާ މާދަމާވެސް ދުއާކުރުމުގައި އިސްކޮށް ހުންނާނެކަމަށް ބައްޕަ ބުނެފައިވާކަމަށެވެ. އަދި މާތްﷲއާއި އެކަލާންގެ އަޅުތަކުންގެ މެދަށް ފުލުހަށް ނުވަދެވޭނެކަމަށް ބައްޕަ ބުނެފައިވާކަމަށްވެސް މަހުލޫފް ވިދާޅުވިއެވެ.\nމަހުލޫފް ވިދާޅުވެފައި ވަނީ، ދުޢާ ކުރާނެ ތަނަކާއި ކުރާނެ ދުޢާ އެނގޭނީ ޔާމީނަށް ނޫންކަމަށެވެ. އަދި އެހެންދައްކާ ބިރަކަށް އެންމެ އިންޗިއެއްވެސް ބައްޕަ ފަހަތަށް ނުޖެހޭނެ ކަމަށް ވިދާޅުވެ މެންބަރު މަހުލޫފް ވަނީ ބައްޕައަށް ހިތްވަރުދެއްވާފަ އެވެ.\n2016 ވަނަ އަހަރުގެ ޖުލައިމަހުގެ ތެރޭގައިވެސް ފުލުހުންވަނީ ހުކުރު ނަމާދަށް ފަހު ދުއާ ކުރި މައްސަލައެއްގައި ހައްސާން އާއި އިތުރު ބަޔަކު ހައްޔަރުކޮށްފަ އެވެ.


Interoffice Handball final thah miadhu\nއިމިގްރޭޝަން ޓީމުގެ ކުޅުންތެރިއެއް (ފޮޓޯ އިމިގްރޭޝަން)\n26 ފެބްރުއަރީ 2020 - 09:54:24\n5 ވަނަ އިންޓަރއޮފީސް ހޭންޑްބޯލް މުބާރާތުގެ ފައިނަލްތައް މިއަދު އޮންނާނެއެވެ. 26 އޮފީހަކުން ވާދަކުރި މި މުބާރާތް ކުރިއަށް ގެންގޮސްފައިވަނީ ތިން ބަޔަކަށެވެ. އެއީ އެއްވަނަ ޑިވިޝަން ފިރިހެން އަދި ދެވަނަ ޑިވިޝަން އަންހެން އަދި ފިރިހެނެވެ. އެއްވަނަ ޑިވިޝަން އަންހެން އެއްވެސް ޓީމެއް ބައިވެރިވެފައެއް ނުވެއެވެ.\nމުބާރާތުގެ ފުރަތަމަ ފައިނަލަކަށް އޮންނާނީ މިއަދު ހަވީރު ދެވަނަ ޑިވިޝަން އަންހެން ބައިގެ ފައިނަލްއެވެ. މި މެޗުގައި ވާދަކުރާނީ އިމިގްރޭޝަނާއި އެމްޕީއެލްއެވެ. އެއަށް ފަހު ދެން އޮންނާނީ ދެވަނަ ޑިވިޝަން ފިރިހެން ފައިނަލް އެވެ. މިމެޗުގައި ވާދަކުރާނީ އެސްޓީއޯއާއި އައިޖީއެމްއެޗެވެ. ފުރަތަމަ ޑިވިޝަން ފިރިހެން ފައިނަލް އޮންނާނީ އެންމެ ފަހުންނެވެ. ފުރަތަމަ ޑިވިޝަން ފިރިހެން ފައިނަލްގައި އެމްޕީއެލް ނުކުންނާނީ އެމްއެންޑީއެފާ ދެކޮޅަށެވެ.\nމި މުބާރާތުގެ ފިރިހެން އެއްވަނަ ޑިވިޝަންގައި ބައިވެރިވެފައިވަނީ ތިން ޓީމެވެ. އަދި ދެވަނަ ޑިވިޝަން ފިރިހެން ބައިގައި 15 ޓީމު ވާދަކުރި އިރު، އެންމެ ގިނަ ޓީމްތައް ބައިވެރިވެފައިވަނީ ދެވަނަ ޑިވިޝަން އަންހެން ބައިގައެވެ. ދެވަނަ ޑިވިޝަން އަންހެން ބައިގާ ޖުމްލަ 24 ޓީމުން ވާދަކުރިއެވެ.\nމި މުބާރާތުގައި ސަރުކާރު ހިއްސާވާ ކުންފުނިތަކާއި، ސަރުކާރުގެ އޮފީސްތަކުގެ އިތުރުން ޝަރުއީ ދާއިރާގެ ބައެއް ޓީމްތަކާއި މިނިވަން މުޢައްސަސާތަކުންވެސް ބައިވެރިވެފައިވެއެވެ.


ވޯޓުލާން ރަޖިސްޓްރީ ކުރުމުގެ މުއްދަތު ނޮވެމބަރ 21 އަށް ހަމަވާނެ! – Nilandhe\nއަންނަ ލޯކަލް ކައުންސިލްތަކުގެ އިންތިޚާބުގައި އެމީހަކު ރަށްވެހިވެފައިވާ ރަށް ނޫން އެހެން ރަށެއް / ތަނެއްގައި ވޯޓުލުމަށް ބޭނުންވާ ފަރާތްތައް ރަޖިސްޓަރީވުމުގެ ފުރުޞަތު 2016 ނޮވެންބަރު7ވާ ހޯމަ ދުވަހުން އިލެކްޝަން ކޮމިޝަނުންވަނީ ހުޅުވާލާފައި އެވެ. އަދި ރަޖިސްޓްރީ ކުރުމުގެ ފަހުގެ ތާރީޚަކީ 2016 ނޮވެންބަރު 21 ވާ ހޯމަ ދުވަހެވެ.\nމިކަމަށް އެދި ހުށަހަޅާނީ ލޯކަލް ކައުންސިލްތަކުގެ އިންތިޚާބުގެ ގަވާއިދު 2016 ގެ ޖަދުވަލު4ގައިވާ “ވޯޓުލުމަށް ރަޖިސްޓަރީވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އެދޭ ފޯމު” އިންނެވެ. މި ފޯމު ލޯކަލް ކައުންސިލްތަކުގެ އިންތިޚާބު 2017 ގެ އިންތިޚާބީ މަރުކަޒު (ބައު ޖަމާލުއްދީން) އިންނާއި، ހުރިހާ ރަށެއްގެ ރަށު ކައުންސިލް އިދާރާތަކުންނާއި، އައްޑޫ ސިޓީ އަދި ފުވައްމުލަކު ސިޓީގެ އަވަށްތަކުގެ އޮފީސްތަކުން ލިބެން ހުރިއިރު، ކޮމިޝަނުގެ ވެބްސައިޓް (www.elections.gov.mv) އިން ޑައުންލޯޑް ކުރެވެންވެސް އެބަހުއްޓެވެ.\nފޯމު ބަލައިގަތުމުގެ އިންތިޒާމު ހަމަޖެހިފައިވަނީ ހުރިހާ ރަށެއްގެ ރަށު ކައުންސިލް އިދާރާތަކުންނާއި، އައްޑޫ ސިޓީ އަދި ފުވައްމުލަކު ސިޓީގެ އަވަށްތަކުގެ އޮފީސްތަކުންނާއި، މާލޭ ސިޓީގައި ލޯކަލް ކައުންސިލްތަކުގެ އިންތިޚާބު 2017 ގެ އިންތިޚާބީ މަރުކަޒު (ބައު ޖަމާލުއްދީން) އިންނެވެ.\nފޯމު ހުށަހަޅާއިރު، ފޯމު ހުށަހަޅަން އަންނަ މީހާ، އެމީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، މުއްދަތު ހަމަނުވާ، ރަސްމީ ލިޔުމެއްގެ އަސްލު ހުށަހަޅަން ޖެހެއެވެ. އަދި ރަޖިސްޓަރީވުމަށް އެދޭ މީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، މުއްދަތު ހަމަނުވާ، ރަސްމީ ލިޔުމެއްގެ ކޮޕީއެއް އެފޯމާއެކު ހުށަހަޅަން ޖެހެއެވެ.\nރަޖިސްޓަރީކުރުން ހަމަޖެހިފައިވަނީ 2016 ނޮވެންބަރު 21 ވާ ހޯމަދުވަހުގެ ނިޔަލަށް، ރަސްމީ ބަންދު ނޫން ކޮންމެ ދުވަހަކު ހެނދުނު 8:30 އިން ހަވީރު 4:00 އަށެވެ. އަދި ރަސްމީ ބަންދު ދުވަސްތަކުގައި ކޮންމެ ދުވަހަކު ހެނދުނު 9:30 އިން މެންދުރުފަހުގެ 2:00 އަށެވެ. ހުކުރުދުވަހު ފޯމު ބަލައިގަތުމަށް ހަމަޖެހިފައިވަނީ 15:00 އިން 18:00 އަށެވެ.


"Madivaru ge massala hallu kuranvaanee sul'haverikoh: Shaheem\nމަޑިވަރުގެ މައްސަލަ ހައްލުކުރަންވާނީ ސުލްހަވެރިކޮށް: އަނދުން ހުސައިން\nހެންވެއިރު ދެކުނު ދާއިރާގެ މެންބަރު ހުސެއިން ޝަހީމް (އަނދުން ހުސެއިން) . މަޑިވަރުގެ މައްސަލަ ހައްލުކުރަންވާނީ ސުލްހަވެރިކޮށްކަމަށް އޭނާ ވިދާޅުވި--- ފޮޓޯ: މަޖިލިސް\nވެލިގަނޑު ރިސޯޓު ގިރުން ހުއްޓުވަން ކަމަށް ބުނެ އެ ރިސޯޓާ ކައިރީގައިވާ އއ. ރަސްދޫ ފަޅުތެރޭގައި އޮންނަ މަޑިވަރު ފަޅުން ވެލި ނަގަމުންދާތީ އެ މައްސަލަ ސުލްހަވެރި ގޮތަކަށް ހައްލު ހޯދަން ހެންވޭރު ދެކުނު ދާއިރާގެ މެމްބަރު ހުސައިން ޝަހީމް (އަނދުން ހުސެއިން) ގޮވާލައްވައިފި އެވެ.\nމަޑިވަރު ފަޅުން ވެލި ނަގާތީ އެކަމާ ދެކޮޅަށް ރަސްދޫގެ ރައްޔިތުން ގެންދަނީ ކޮންމެ ދުވަހަކު އިހްތިޖާޖު ކުރަމުންނެވެ. އަދި ރަށުގެ ރައްޔިތުންގެ ކަންބޮޑުވުންތަކާ ގުޅިގެން ރަސްދޫ ހިމެނޭ ތޮއްޑޫ ދާއިރާގެ މެމްބަރު އަހްމަދު ޝިޔާން ވަނީ ފަޅުން ވެލި ނެގުން ހުއްޓުވާ އެ މައްސަލައަށް ދާއިމީ ހައްލެއް ހޯދަން މަޖިލީހަށް މިއަދު މައްސަލައެއް ވެސް ހުށަހަޅުއްވާފަ އެވެ.\nއެ މައްސަލަ އަށް ބަހުސް ކުރައްވަމުން ހުސައިން ޝަހީމް ވިދާޅުވީ މަޑިވަރު ފަދަ މައްސަލަތައް ދިމާވުމުން އަމަލު ކުރަން ޖެހޭ އުސޫލެއް އެބައޮތް ކަމަށާއި އަދި މަޖިލީހުގެ ތެރެއިން އެ މައްސަލަ ހައްލު ކުރަން އުޅޭތީ ހިތްހަމަޖޭ ކަމަށެވެ. އެކަމަކު މަޑިވަރު ފަދަ މައްސަލަތައް ހައްލު ކުރުމަށް ކަމަށް ބުނެ މީހުނަށް ބިރު ދައްކައި ޖެއްސުން ކުރުން ފަދަ އަމަލުތައް ކުރުން އެއްގޮތަކަށް ވެސް ބަލައި ނުގަނެވޭނެ ކަމުގައި ވެސް އޭނާ ވިދާޅުވި އެވެ.\n"އަޅުގަނޑު އެއްގޮތަަކަށް ވެސް ހިތްވަރުދީ ތަރުހީބު ދޭނެ ކަމެއް ނޫން މީސްމީހުންގެ މުދަލަށް އަރައި ރަށްރަށަށް އަރައި ފަޅުތަކަށް އަރައި މުޒާހަރާތައް ކޮށް ތަންތަނަށް ގެއްލުންދީ އަދި މުވައްޒަފުންނަށް ބިރު ދައްކައި މިފަދަ ކަންކަން ކުުރުމަކީ. އަދި މިބާވަތުގެ ކަންކަމާ ހިތްހަމަނުޖެހުމާ ގުޅިގެން ދޯނި ފަހަރަށް އަރައި ރިސޯޓްތަކުގެ މޫދު ކޮޓަރިތަކަށް އަލިކޮށް އަޑުގަދަކަޮށް ލަވަޖަހައި މިބާވަތުގެ ކަންކަން ކުރުމަށް ވުރެ [މަޖިލީހަށް ހުށަހެޅުން] މިއީ މިކަންކަން ހައްލު ކުރުމަށް އޮތް ރީތި މަގު،" ޝަހީމް ވިދާޅުވި އެވެ.\nޝަހީމް އިތުރަށް ވިދާޅުވީ ރާއްޖެއަށް ބޮޑެތި އިންވެސްޓަރުން އެތައް މިލިއަނުން ހަރަދު ކުރާއިރު އެފަދަ އިންވެސްޓްމަންޓު ތަކުގައި ހުންނަ މައްސަލަތަކާ މެދު ހިތްހަމަނުޖެހޭ ކޮންމެ ފަހަރަކު ބޭނުންވާހާ ގޮތަކަށް މައްސަލަ ހައްލު ކުރުން އެއީ ރަނގަޅު ގޮތް ނޫން ކަމަށެވެ.\nމަޑިވަރު ފަޅުން ވެލިނަގާތީ އއ. އަތޮޅު ކައުންސިލުން ވެސް މިހާރު ވަނީ ކަންބޮޑުވުން ފާޅުކޮށްފަ އެވެ. އެ ކައުންސިލުގެ ގަރާރެއްގައި ބުނެފައި ވަނީ މެޝިނަރީ ބޭނުން ކޮށްގެން މަޑިވަރު ފަޅުން ގިނަ އަދަދަކަށް ވެލި ނެގުމާއި، މަޑިވަރުފަޅުން ބައެއް ހިއްކަމުން ދާތީ އެކަމުގެ ޝަކުވާ ގިނަ ރައްޔިތުންގެ ފަރާތުންނާއި ރަސްދޫ ކައުންސިލާއި ތޮއްޑޫ ދާއިރާ ހިމެނޭ ރަށްތަކުގެ ގެސްޓްހައުސްތައް ހިންގާ ފަރާތްތަކުން ކުރާ ކަމަށެވެ.\nމީގެ ކުރިން ޒަަރޫރީ އެކިއެކި ބޭނުންތަކަށާއި ވިޔަފާރި އުސޫލުން ގިނަ އަދަދަކަށް މަޑިވަރު ފަޅު ތެރެއިން ވެލި ނެގުމުގެ ސަބަބުން އެ ފަޅު ތެރޭގައި ހުރި ފިނޮޅުތައް ގިރައި، ގުދުރަތީ ގޮތުން ބޮޑެތި ގެއްލުންތަކެއް ލިބެމުންދާ ކަން ވެސް ކައުންސިލްގެ ގަރާރުގައިވެ އެވެ.\nތިމާވެށި ރަސްދޫ ހުސައިން ޝަހީމް


Hukurudhuvahu Baazaaruge aguthah: emme thadhee satani hadhan...\nހޮނިހިރު 14 ޑިސެންބަރު 2019\n1441 ރަބީޢުލްއާޚިރު 17\nވިޔަފާރި - ބާޒާރުގެ އަގުތައް\nހުކުރު ދުވަހުގެ ބާޒާރު: އެންމެ ތަދީ ސަޓަނިހަދަން ބޭނުންކުރާ ފަތް\nކާށީގެ އަގު ވަނީ އާންމު ކޮށް ލިބެން ހުންނަ އަގަށް ވެއްޓިފައި\nކަރާ އުޅެނީ ކިލޯއެއް 30 ރުފިޔާއާއި 35 ރުފިޔާއާއި ދެމެދުގެ އަގުތަކެއްގައި\nކ. މާލެ 16 ޖޫން 2017 | ހުކުރު 17:29 2,295\nލޯކަލް މާރުކޭޓު ތެރެ - މުހައްމަދު ޝަރުހާން\nހުކުރުދުވަހު ބާޒާރުގެ އަގުތަކަށްބަލާއިރު ދިވެހިންގެ ތެރޭގައި އެންމެ ޑިމާންޑު އެކަތި ކަމަށްވާ ކަރާ އުޅެނީ ކިލޯއެއް 30 ރުފިޔާއާއި 35 ރުފިޔާއާއި ދެމެދުގެ އަގުތަކެއްގައެވެ.\nދިވެހިން އާންމުކޮށް ފަނިގިރަން ބޭނުންކުރާ ކުރުބާ އުޅެނީ 25 ރުފިޔާއާއި 30 ރުފިޔާއަށެވެ. އަނބު އުޅެނީ ކިލޯއެއް 50 ރުފިޔާއާއި 60 ރުފިޔާއާއި ދެމެދުގެ އަގެއްގައެވެ.\nބުރާސްފަތި ދުވަހެކޭ އެއްގޮތަށް މިރުސް ކިލޯއެއްގެ އަގު އުޅެނީ 250 ރުފިޔާއާއި 300 ރުފިޔާއާއި ދެމެދުގައެވެ. ރަމަޟާން މަސް ފެށުނު އިރު މިރުސް އެހާ ތިޔާގި ނޫނަސް މިހާރު ބާޒާރުގައި އެންމެ ގިނަ ތިޔާގި އެކައްޗަކީ މިރުހެވެ.\nސަޓަނި ހަދަން ބޭނުން ކުރާ ފަތުގެ ބާވަތްތަކުގެ ތެރެއިން ކޮޕީ ފަތް ބޮޑިއެއްގެ އަގު އުޅެނީ، 20ރ. އާއި 25ރ. އާ ދެމެދުގަ އެވެ. ކުއްޅަފިލާފަތުގެ އަގު އެހެން ދުވަސްތަކާއި ޚިލާފަށް ހުކުރުދުވަހުގައި ވަނީ އަގުހެޔޮވެފައެވެ.\nފަތުގެ އަގުތައް އުފުލިގެންދާނެ ކަމަށް ތަކެތި ވިއްކާ ފަރާތްތަކަށް ބުނެ އެވެ. އެއީ އެހާގިނައިން ފަތުގެ ޑިމާންޑް ބޮޑުވެ ފަތް ލިބުން ދަތިވުމުން ކަމަށް ވިޔަފާރިވެރިން ބުނެއެވެ.\nހުކުރު ދުވަހު ބާޒާރުގައި ހުރި ތަކެތީގެ ތެރެއިން އެންމެ އަގުހެޔޮވެފައިވަނީ ކެރެޓް، ކެބެޖް އަދި ކިއުކަމްބާގައެވެ. އެގޮތުން ކެރެޓާއި ކެބެޖް ކިލޯއެއްގެ އަގު 30 ރުފިޔާއަށް އުޅޭއިރު ކިއުކަމްބާ ކިލޯއެއްގެ އަގު އާންމުކޮށް އުޅެނީ 20 ރުފިޔާއަށެވެ.\nބާޒާރުގައި ހުރި ފަތްކޭލަށް ބަލާއިރު، ރަތްކެޔޮ ހުރީ 10ރ. އަށް ތިން ވަކުގެ ރޭޓުންނެވެ.\nސަންފާ ކެޔޮ ވަކެއް އުޅެނީ 4ރ. އާއި 10ރ. އާ ދެމެދުގެ އަގުތަކެއްގަ އެވެ.\nމީގެ އިތުރުން ރަމަޟާން މަސް ފެށުނުއިރު އެންމެ އަގުބޮޑުކޮށްހުރި ކާށީގެ އަގު ވަނީ އާންމު ކޮށް ލިބެން ހުންނަ އަގަށް ބަދަލުވެފައެވެ. އެގޮތުން ކާށީގތެ އަގު އުޅެނީ 8 ރުފިޔާއާއި 10 ރުފިޔާއާއި ދެމެދުގެ އަގެއްގައެވެ.\nހުކުރުދުވަހު ބާޒާރުގައި ލިބެންހުރި ތަކެތީގެ ތެރެއިން އެންމެ ތަދު އެއްޗަކަށް ފެނުނީ ލުނބޯ އަދި ސަޓަނި ހަދަން ބޭނުންކުރާ ފަތުގެ ބާވަތްތަކެވެ.\nއެންމެ ފަހުން އަޕްޑޭޓް ކުރީ:5މަސް ކުރިން | ރިވިއު ކުރީ: ރާއްޖެ އެމްވީ\nދުނިޔޭގައި އުފެދުނު އެންމެ މޮޅު ކުޅުންތެރިޔަކީ މެސީ ކަމަށް ބުނަން ދަތި: ޑީނިއޯ\nކޮރަޕްޝަނުގެ ދައުވާ ސާބިތުވެ ސޫދާންގެ ކުރީގެ ރައީސަށް ދެއަހަރު ދުވަހުގެ ޖަލު ޙުކުމެއް\nހުސްފަޔާ ދޮންދޫނި ހިފަން ދުވި ހަނދާންތައް އާވޭތަ؟\nމޫސުން ގޯސްވެ އދ. އަތޮޅުން ފެށިގެން ދ. އަތޮޅަށް ޔެލޯ އެލަރޓް ނެރެފި\nއުރީދޫ އިން ޚާއްސަގޮތުން ކުރާ އާންމު ޖަލްސާ މި މަހުގެ 16 ގައި\nނުކަތާ ވަރަށް ލޯނު ނެގުމަކީ ޗައިނާގެ މައްސަލައެއްތަ؟\nނައިބް ރައީސްގެ އިލްތިމާސެއް ޒުވާނުންނަށް: ފަސޭހަކުރަން ކަންމަތީގައި ސައިކަލް ޕާކްނުކުރައްވާ\nއައު އަހަރަށް ގޯތި ދޫކުރެވޭނެ: އިހަވަންދޫ ކައުންސިލް\nއައިޖީއެމްއެޗްގެ ސީލިންގުން ބައެއް ވެއްޓި ކުއްޖަކަށް އަނިޔާވެއްޖެ!


ރެސިޕީ: ޗިކަން ފްރައިޑް ރައިސް – Dhen.mv\nރެސިޕީ: ޗިކަން ފްރައިޑް ރައިސް\nMay 2, 2020 - 12:00 pm\n3 ޖޯޑު ކައްކާފައިވާ ބަތް\n250 ގްރާމް ކުކުޅު (ބޯންލަސް)\n¾ ޖޯޑު ކޮށާފައިވާ ކެރެޓު\n¾ ޖޯޑު ކޮށާފައިވާ ބްރޮކޮލީ\n¼ ސައިސަމުސާ މުގުރި އަސޭމިރުސް (ނޫނީ ބޭނުން ވަރަކަށް)\n1 ކުޑަ ފިޔާ\n3 ތޮޅި މިރުސް (ނޫނީ ބޭނުން ވަރަކަށް)\n1 މޭޒުމަތީ ސަމުސާ ޑާކް ސޯޔާ ސޯސް\n½4މޭޒުމަތީ ސަމުސާ ތެޔޮ\n1. ފިޔާކޮޅު ކޮށާލާށެވެ. އަހަރުމެންގެ އެތިކޮޅެއްގެ ފުޅާމިނުގައި ބެހެއްޓީ ސެންޓިމީޓަރެއް ހާވަރެވެ. ލޮނުމެދުތަކާއި ތޮޅިމިރުސްކޮޅު ކުދިކުދިކޮށް ކޮށާލާށެވެ. ކެރެޓު ކޮށީ ބައި އިންޗީގެ ފުޅާމިން ހުންނާނެ ދިގު އެތިކޮޅު ކޮޅަށެވެ. ބްރޮކޮލީ ކޮށިއިރުވެސް ކޮށީ ހަމަ އެކަހަލަ ސައިޒަކަށެވެ.\n2. ކުކުޅުކޮޅު ކޮށާލާށެވެ. ކޮށާނީ އެއްފަހަރާ ހަފައިލައިގެން ކާލަން ފަސޭހަވާނެ ކަހަލަ ސައިޒަކަށެވެ. ދެން ކޮށި ކުކުޅަށް ލޮނުކޮޅަކާއި އަސޭމިރުސްކޮޅެއް އަޅާފައި ރަނގަޅަށް އެއްކޮށްލާށެވެ. އަހަރުމެން އެޅީ ¼ ސައިސަމުސަލުގެ ލޮނާއި ¼ ސައިސަމުސަލުގެ އަސޭމިރުހެވެ. ނަމަވެސް އަމިއްލައަށް ކަމުދާ ވަރަކަށް އަޅާލީމާ ރަނގަޅުވާނެއެވެ.\n3. ބޮޑު ތަވައަކަށް4މޭޒުމަތީ ސަމުސަލުގެ ތެޔޮކޮޅެއް އަޅާފައި އެ ރަނގަޅަށް ހޫނު ކުރާށެވެ. ތެޔޮކޮޅު ހޫނު ވުމުން ކުކުޅުކޮޅު އޭގެ ތެރެއަށް އަޅާލާފައި މުށިކުލަ އަރަންދެން ތެލުލާށެވެ. ގިނި ބަހައްޓާނީ މެދު މިނެއްގައެވެ. އަދި ގެންދަންވާނީ ދޭތެރެ ދޭތެރެއިން ހަލާލަމުންނެވެ.\n4. ކުކުޅުކޮޅު ކެކުމުން، އޭގެ ތެރެއަށް ފިޔާކޮޅު އަޅާށެވެ. އަނެއްކާވެސް ހަލަމުން ކައްކާށެވެ. މިފަހަރު ކައްކާނީ ފިޔާކޮޅު މަޑުވަންދެންނެވެ. ދެން ލޮނުމެދުކޮޅު އަޅާފައި ހަމަ އެގޮތަށް އެވެސް މަޑުވަންދެން ކައްކާނީއެވެ. ދެން ކެރެޓާއި، ބްރޮކޮލީއާއި، މިރުސްކޮޅު އަޅާފައި ތަރުކާރީކޮޅު ކުޑަކޮށް މަޑުވެލަންދެން ކައްކާލާށެވެ. އަހަރުމެން ¼ ސައިސަމުސަލުގެ ލޮނުކޮޅެއްވެސް މިގަޑީގައި އަޅާލީމެވެ. ތަވާތެރެ މާ ހިކިހެން ހީވަންޏާ އިތުރު ތެޔޮކޮޅެއް އަޅާލިއަސް ރަނގަޅުވާނެއެވެ.\n5. މަޑުމަޑުން ބަތްކޮޅު ތެލިތެރެއަށް އަޅާފައި އެއްކޮށްލާށެވެ. ދެން ސޯޔާސޯސްކޮޅު ތެލިތެރެއަށް އަޅާފައި އަނެއްކާވެސް އެއްކޮށްލާށެވެ.\n6. ދެން ދޭފަތުން ތެލީގައިވާ ތަކެތި އަރިމަތިތަކަށް ޖައްސާލާފައި ތަވާމެދުން ހުސްތަންކޮޅެއް ހަދާށެވެ.\n7. ދެން އެތަންކޮޅަށް ½ މޭޒުމަތީ ސަމުސަލުގެ ތެޔޮކޮޅެއް އަޅާށެވެ. އެތެޔޮކޮޅު ވަރަށް އަވަހަށް ހޫނު ވެގަންނާނެއެވެ. ހޫނުވުމުން އޭގެ ތެރެއަށް ބިސްކޮޅު އަޅާލާށެވެ. ބިސްކޮޅު އަޅާނީ ކުޑަކޮށް ގިރާލާފައެވެ. ބިސްކޮޅު ކެކުމުން އަވަސް އަވަހަށް ބަތްކޮޅާއި އެއްކޮށްލާށެވެ.\nދަރީންނަކީ އަމިއްލަ ނަފްސަށް އިތުބާރުކުރާ ހަރުދަނާ ބަޔަކަށް ހަދާނީ ކިހިނެއް؟\nޑާކްރެއިންގެ "ގުޅުން" : އެންމެ ޝޮޓަކުން ނަގާ ނިންމާލި ކުރު ފިލްމެއް!\nޒުވާން އަންހެނަކު ގެއްލިފައެއް ނުވޭ، އާއިލާއާ ޖެހުނު މައްސަލައެއްގައި ވަނީ ގެއިން ފިލާފައި: ފުލުހުން\nކޮވިޑް-19އާ ގުޅިގެން ގަތް ބިރެއްގެ ސަބަބުން މި މީހާ އެއާރޕޯޓެއް ތެރޭ ތިން މަސް ވަންދެން އުޅުނީ ފިލައިގެން\nރިޝްވަތުގެ މައްސަލައަކާއި ގުޅިގެން ސެމްސަންގްގެ ވެރިޔާ ޖަލަށް ލާން ހުކުމް ކޮށްފި


Hulhumeedhoo In Positive Vi Meehunge Adhadhu 13 Ah – adduLIVE\nހުޅުމީދޫ އިން ޕޮޒިޓިވްވި މީހުންގެ އަދަދު 13 އަށް\nMay 01, 2021, 23:31 ހަސަން ރަޝީދު\nހުޅުމީދޫ ފެރީޓާމިނަލް ސަރަަހައްދުގައި ބަޔަކު މަޑުކޮށްލައިގެން، ފޮޓޯ: އިބްރާހިމް އަބްދުﷲ\nއައްޑޫ ސިޓީ ހުޅުމީދޫ އިން ކޮވިޑަށް ޕޮޒިޓިވްވި މީހުންގެ ޖުމްލަ އަދަދު 13 އަށް އަރައިފިއެވެ.\nއައްޑޫ އިމަޖެންސީ އޮޕަރޭޝަން ސެންޓަރުން ބުނީ އެ 13 ކޭސްގެ ކޮންޓެކްޓުންގެ ގޮތުގައި މިހާތަނަށް 36 ފަރާތެއް ފާހަގަކުރެވިފައިވާ ކަމަށެވެ.\nހުޅުމީދޫން އެންމެ ފުރަތަމަ ކޮވިޑަށް ޕޮޒިޓިވް ވެފައިވަނީ މާލެ ދަތުރުކުރާ "ނިއުލައިން" ބޯޓުގެ ފަޅުވެރިއެކެވެ. އަދި ކޮންޓެކްޓް ޓްރޭސިންގެ ތެރެއިން އެ ބޯޓުގެ އިތުރު ފަޅުވެރިންތަކެއް ބައްޔަށް ޕޮޒިޓިވް ވެފައިވާއިރު އެ ރަށުން ނެގި ރެންޑަމް ސާމްޕަލެއް ވެސް އިއްޔެ ވަނީ ޕޮޒިޓިވް ވެފައެވެ.\nޕޮޒިޓިވް ކޭސްތަކުގެ ކޮންޓެކްޓް ޓްރޭސިންގެ މަސައްކަތް ކުރަމުން އަންނައިރު، ރަށުގެ ކޮވިޑްގެ ހާލަތު އޮތީ ވަރަށް ގޯސްކޮށް ކަމަށާއި އެހެންކަމުން ހުރިހާ ފަރާތްތަކަކުން ވެސް މާސްކު އެޅުމަށް އިސްކަންދީ، މިވަގުތު ގޭގައި ތިބުން ރަނގަޅު ކަމަށް ހުޅުމީދޫ ހެލްތު ސެންޓަރުން ބުނެއެވެ.\nހުޅުމީދޫން އިތުރު ކޭސްތަކެއް ފެނުނުއިރު އައްޑޫ އިކުއިޓޯރިއަލް ހޮސްޕިޓަލް (އޭއީއެޗް)ގެ ފްލޫ ކްލިނިކަށް ދެއްކި މީހަކު މިއަދު ވަނީ ބައްޔަށް ޕޮޒިޓިވް ވެފައެވެ. އޭނާގެ ކޮންޓެކްޓުންގެ އަދަދު ވަނީ 23 އަށް އަރާފައެވެ.


Niyafathi Kaigen Marunuvee Hama Kiriyaa - Vaguthu\nނިޔަފަތި ކައިގެން މަރުނުވީ ހަމަ ކިރިޔާ\nލޫކް ހާނޮމް ނަމަކަށް ކިޔާ މި މީހާ މިއަދު ދުނިޔޭގައި އެ ހުރީ ނަސީބަކުންނެވެ. އާއްމުކޮށް ގިނަ ބަޔަކުކޮށްއުޅޭ އާއްމުކަމެއްގެ ގޮތުގައި ފާހަގަކުރެވޭ ނިޔަފަތި ކައިގެން އޭނާ ވަނީ ބޮޑު ބައްޔެއް ޖެހިފައެވެ. އެ ބައްޔަށް ކިޔަނީ ސެޕްސިސްއެވެ.\nއުމުރުން 28 އަހަރުގެ ހަނޮމް ނަމަކަށް ކިޔާ މި މީހާއަކި އާއްމުކޮށް ނިޔަފަތި ކައި އުޅޭ މީހެކެވެ. މިގޮތަށް ނިޔަފަތި ކެއި ދުވަހެއްގައި އޭނާ ވަރަށް ބޮޑަށް ބަލިވިއެވެ. މުޅި މީހާ ދާހިތްލާ އަތްފައި ތުރުތުރުއަޅާ ގޮތްވިއެވެ.\nއޭނާ އެކަމަކާ މާބޮޑަށް އަޅާ ނުލިއެވެ. އަދި އެ ދުަވަހު އޭނާ ނިދީއެވެ. ނަމަވެސް އޭނާގެ އިނގިލިތައް ދުޅަވެ ގޮތްގޮތްވާން ފެށުމާއެކު އޭނާ ޑޮކްޓަރަށް ދައްކަން ބޭނުންވިއެވެ.\nއޭނާ ހޮސްޕިޓަލަށް ދިޔުމުން ޑޮކްޓަރުން ބުނީ، އޭނާ ދުނިޔޭގައި އެ ހުރީ ނަަސީބު ގަދަ ކަމުނެވެ. ސެޕްސިސް އަށް އޭނާއަށް ގިނަ ދުވަސްތަކެއްވަންދެެން ފަރުވާކުރިއެވެ. އޭނާއަށް ފަރުވާދެމުންދިޔައިރު، ހާލު ވަރަށް ދަށެވެ. އެ ބަލީގެ އަސަރު އޭނާގެ މުޅި ހަށިގަނޑަށްކޮށްފައިވާކަމަށް ޑޮކްޓަރުންނާއި ހަވާލާދީ ރިޕޯޓްތައް ބުނެއެވެ.\nއޭނާ ހޮސްޕިޓަލްގެ އޮބްޒާވޭޝަންގައި 24 ދުވަސް ހޭދަކުރިއެވެ. އޭނާ ހިތްބިރުގަންނަ ކޮންމެ ފަހަރަކު ނިޔަފަތި ކާކަމަށްވެސް އޭނާ ބުންޏެވެ،\nސެޕްސިސްގެ ސަބަބުން ހަށިގަނޑުގެ ދިފާއީ ނިޒާމުގެ މައްސަލައެއްގެ ސަބަބުން ފުރާނައަށް ނުރައްކާވެދާނެެއެވެ.\nމެއި 10, 2018 12:57\nމެއި 10, 2018 14:44\nމެއި 10, 2018 20:54


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 54 “ޢަމާނާތްތެރިކަން ގެއްލިގެން ދިއުން.” – DhiSalafiyyah\n29/08/2015 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n12. ޢަމާނާތްތެރިކަން ގެއްލިގެން ދިއުން.\nއަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ. ((إِذَا ضُيِّعَتِ الْأَمَانَةُ؛ فَانْتَظِرِ السَّاعَةَ)). قَالَ: كَيْفَ إِضَاعَتُهَا يَا رَسُولَ اللَّهِ؟ قَالَ: ((إِذَا أُسْنِدَ الْأَمْرُ إِلَى غَيْرِ أَهْلِهِ؛ فَانْتَظِرِ السَّاعَةَ)) “‘އަމާނާތްތެރިކަން ގެއްލިއްޖެނަމަ ޤިޔާމަތަށް އިންތިޒާރު ކުރާށެވެ.’ ދެންނެވިއެވެ: އޭ ﷲގެ ރަސޫލާއެވެ. އެކަން ގެއްލޭނީ ކިހިނެއްތޯއެވެ؟ ޙަދީޘް ކުރެއްވިއެވެ. “ކަމުގެ އަހުލުވެރީން ނޫން މީހުންނާ ކަންކަން ޙަވާލު ކުރެވިއްޖެނަމަ ދެންފަހެ ޤިޔާމަތަށް އިންތިޒާރު ކުރާށެވެ.'”\nހިތްތަކުން އަމާނާތްތެރިކަން އުފުއްލެވޭނޭގޮތް ނަބިއްޔާ صلى الله عليه وسلم ވަނީ ބަޔާން ކޮށްދެއްވާފައެވެ. އަދި އޭގެ އަޘަރު ފިޔަވައި އިތުރު ކަމެއް ހިތްތަކުގައި ބާކީ ނޯންނާނެތެވެ.\nޙުޛައިފާ رضي الله عنه ރިވާ ކުރައްވާފައި ވެއެވެ. ވިދާޅުވިއެވެ. ރަސޫލުﷲ صلى الله عليه وسلم ތިމަންމެން ބޭކަލުންނަށް ދެކަމެއް ކިޔައިދެއްވިއެވެ. އެތަނުން އެއްކަންތައް ތިމަންކަލޭގެފާނު ދެކެވަޑައިގެންފީމެވެ. އަދި ތިމަންކަލޭގެފާނު އިންތިޒާރު މިކުރައްވަނީ އަނެއް ކަމަށެވެ. އަމާނާތްތެރިކަން ބާވައިލެއްވުނީ މީހުންގެ ހިތްތަކުގެ ބިންގަލެއްގެ ގޮތުގައިކަމަށް ކިޔައިދެއްވިއެވެ. އެއަށްފަހު އެކަމާ ބެހޭގޮތުން، ޤުރުއާނުން އެމީހުން އުނގެނުނެވެ. އަދި އެއަށްފަހު ސުންނަތުންނެވެ. އަދި އެކަންކަން އުފުއްލެވޭނޭ ގޮތްވެސް ކިޔައިދެއްވިއެވެ. ޙަދީޘް ކުރެއްވިއެވެ. ((يَنَامُ الرَّجُلُ النَّوْمَةَ، فَتُقْبَضُ الْأَمَانَةُ مِنْ قَلْبِهِ، فَيَظَلُّ أَثَرُهَا مِثْلَ أَثَرِ الْوَكْتِ، ثُمَّ يَنَامُ النَّوْمَةَ فَتُقْبَضُ، فَيَبْقَى أَثَرُهَا مِثْلَ أَثَرِ الْمَجْلِ، كَجَمْرٍ دَحْرَجْتَهُ عَلَى رِجْلِكَ، فَنَفِطَ، فَتَرَاهُ مُنْتَبِرًا، وَلَيْسَ فِيهِ شَيْءٌ، فَيُصْبِحُ النَّاسُ يَتَبَايَعُونَ، فَلَا يَكَادُ أَحَدُهُمْ يُؤَدِّي الْأَمَانَةَ، فَيُقَالَ: إِنَّ فِي بَنِي فُلَانٍ رَجُلًا أَمِينًا، وَيُقَالُ لِلرَّجُلِ: مَا أَعْقَلَهُ! وَمَا أَظْرَفَهُ! وَمَا أَجْلَدَهُ! وَمَا فِي قَلْبِهِ مِثْقَالُ حَبَّةِ خَرْدَلٍ مِنْ إِيمَانٍ، وَلَقَدْ أَتَى عَلَيَّ زَمَانٌ وَمَا أُبَالِي أَيَّكُمْ بَايَعْتُ، لَئِنْ كَانَ مُسْلِمًا؛ رَدَّهُ الإِسْلاَمُ، وَإِنْ كَانَ نَصْرَانِيًّا؛ رَدَّهُ عَلَيَّ سَاعِيهِ، فَأَمَّا اليَوْمَ؛ فَمَا كُنْتُ أُبَايِعُ إِلَّا فُلاَنًا وَفُلاَنًا)) “މީހާ ނިދާފައި ވަނިކޮށް އޭނާގެ ހިތުން އަމާނާތްތެރިކަން އުފުއްލެވެއެވެ. ފަހެ ލައްގަނޑެއްގެ އަސަރު ކަހަލަގޮތަކަށް އޭގެ ހިޔަނި ވެއެވެ. އޭގެފަހުގައި އޭނާ ނިންޖަކުން ނިދައެވެ. ފަހެ [އަމާނާތް] އުފުއްލެވެއެވެ. ބަރުއެއްޗެއް އުފުލައިހެދުމުން ނަގާފައިވާ ފޮޅެއް ފަދައިން އޭގެ އަސަރު ހުރެއެވެ. ފައިގެ ތަނެއްގައި އަނގުރުކޮޅެއް ޖެހި ނަގައިފައިވާ ފެންފޮޅެއް ފަދައެވެ. ފަހެ ފެންތިއްކެއް ފަދައިން އުފުލިފައިވާތީ އެކަން ފެންނަން ހުރެއެވެ. އަދި އޭގައި އެއްވެސް ކަންފުޅެއް ނުވެއެވެ. ދެންފަހެ މީސްތަކުން ވިޔަފާރި ފަށައެވެ. އެއިން އެކަކުވެސް އަމާނާތް އަދާކުރާކަށެއް ނޫޅެތެވެ. ބުނެވެއެވެ. މިވެނި މީހެއްގެ ދަރީންގެ ތެރޭގައި އަމާނާތްތެރިއަކު ވެއެވެ. ދެން އެމީހާއާމެދު ބުނެވެއެވެ. އޭނާގެ ހެޔޮ ވިސްނޭކަމާއެވެ! އަދި އޭނާގެ ރަނގަޅުކަމާއެވެ! އަދި އޭނާގެ ކެތްތެރިކަމާއި ހިތްވަރުގަދަ ކަމާއެވެ! އީމާންކަމުގެ ކުޑަނަމަވެސް މިންވަރެއް އޭނާގެ ހިތުގައި އެބަވެއެވެ. އަދި ހަމަކަށަވަރުން ތިމަންނާ ވިއްކާހެދީ ތިޔައިގެ ތެރެއިން ކާކަށްތޯ ބަލައިވެސް ނުލާ ޒަމާނެއް އައެވެ. މުސްލިމެއް ކަމުގައި ވާނަމަ އިސްލާމްކަން އެކަން ކުރުވައެވެ. އަދި ނަޞްރާނިއްޔެއް ނަމަ ވެރިކަމުގެ ފަރާތުން ތިމަންނާއަށް އެކަން ފޯރުކުރުވައެވެ. ދެންފަހެ މިވެނި މިވެނި މީހުންނަށް މެނުވީ އަހުރެން މިހާރު ގަނެވިއްކާ ނުހަދަމުއެވެ.”\nދެންފަހެ މިޙަދީޘުން އެނގި ބަޔާންވާ ގޮތުގައި ހިތްތަކުން އަމާނާތް އުފުއްލެވޭނެއެވެ. އަމާނާތްތެރިއެއް ކަމުގައި ވީމީހާ ޚިޔާނާތްތެރިއަކަށް ބަދަލުވެއްޖައުމަށް ދާނދެނެވެ. އަދި މިކަން ހަމައެކަނި މިހިނގަނީ ﷲ ތަޢާލާއަށް ބިރުވެތިވުން ގެއްލިފައިވާ މީހުންގެ ކިބައިންނެވެ. އީމާންތެރިކަން ބަލިކަށިވެ ޚިޔާނާތްތެރިންނާ އެކުގައި އުޅުމުގެ ސަބަބުންނެވެ. ފަހެ އޭނާވެސް ޚާއިނަކަށް ބަދަލުވެއެވެ. އެހެނީ އެހެނީ އެކުގައި އުޅޭމީހާ އަބަދުވެސް އޭނާގެ އެކުވެރިޔާއަށް މަގުދައްކައެވެ.\nފާޅުކަން ބޮޑުގޮތެއްގައި އަމާނާތްތެރިކަން ގެއްލޭ ކަންކަމުގެ ތެރޭގައި، ވެރިކަމާއި ޚަލީފާކަމާއި ޤާޒީކަމާއި އެކިއެކި ވަޒީފާތަކާއި އަދި އެނޫންވެސް ކަންކަން، އެކަންކަން ފަސޭހަކޮށްދިނުމުގެ ކުޅަދާނަކަން ލިބިގެން ނުވާ އަދި އެކަމަށް ރައްކާތެރިވުމަށް އެކަށީގެންވެސް ނުވާ މީހުންނާ ޙަވާލުކުރެވުން ހިމެނެއެވެ. އެހެނީ މީސްތަކުންގެ ޙައްޤުތައް ގެއްލިގެން ދިއުން އެކަމުގައި ވެއެވެ. އަދި މީސްތަކުންގެ މަޞްލަޙަތުތައް ވަޅުލެވި، އެމީހުންގެ ހިތްތައް އެފުއްމިފުށަށްޖެހި އެބައިމީހުންގެ މެދުގައި ފިތުނަ އުފެދިގެން ދެއެވެ.\nމީސްތަކުން ތަބާވަނީ އެބައިމީހުންނަށް އަމުރުކުރަން އިސްކުރެވިފައިވާ ވެރީންގެ ގޮތަށް ކަމުގައި ވީހިނދު، އަމުރުވެރި ވެރީންގެ ކިބައިން އަމާނާތްތެރިކަން ގެއްލިއްޖެނަމަ އަމާނާތްތެރިކަން ނެތުމުގައި ދެން މީސްތަކުންވެސް ވާހުށީ އެމީހުންގެ މިސާލުގައެވެ. ފަހެ ވެރިންގެ ޙާލަތު ރަނގަޅުވުމަކީ މީސްތަކުންގެ ޙާލު ރަނގަޅުކުރުވާ ކަމެކެވެ. އަދި އެބައިމީހުން ނުބައިވެއްޖެނަމަ މީސްތަކުން ނުބައިވެގެން ދެއެވެ.\nއެއަށްފަހު ކަމުގެ އަހުލުވެރީން ނޫން މީހުންނާ ކަންކަން ޙަވާލުވެވިއްޖެނަމަ އެކަމުން ސާފުކޮށް ދަލީލުކޮށްދެނީ މީސްތަކުން އެމީހުންގެ ދީނަށް ވަފާތެރި ނޫންކަމެވެ. އެބައިމީހުންގެ ކަންކަން ކުރުމަށް އެމީހުންގެ ދީނަށް ސަމާލުކަން ނުދޭ މީހުން ވެރިކުރުމާ ހަމައަށެވެ. މިބީދައިން މިކަން ވާހުށީ ޢިލްމު އުފުއްލެވި، މީސްތަކުންގެ މައްޗަށް ޖަހާލަތުގެ އަނދިރިކަން ވެރިވެގަތުމުންކަން ކަށަވަރެވެ. މިކަމަށްޓަކައި އިސްވެދިއަ އަބޫހުރައިރާގެ ޙަދީޘް [އަލްއިމާމު] ބުޚާރީ، كِتَابُ العِلْم ގައި ޛިކުރު ކުރައްވާފައި ވަނީ މިކަމަށް އިޝާރާތް ކުރެއްވުމުގެ ގޮތުންނެވެ.\nއިބްނު ޙަޖަރު ވިދާޅުވިއެވެ. [އެބަސްފުޅުގެ މާނައީ:] “މިޙަދީޘް ބަސްފުޅު كِتَابُ العِلْم އާ ގުޅުވާލާފައި ވަނީ އެއީ ކަމުގެ އަހުލުވެރީން ނޫންމީހުނާ ކަންކަން ޙަވާލު ވާކަން ކަށަވަރީ އިލްމު އުފުއްލެވި ޖާހިލުކަން ވެރިވުމުން ކަމުގައި ވާތީއެވެ. އަދި އެކަން ހިމެނިގެންވަނީ [ޤިޔާމަތްވުމުގެ] ޢަލާމާތެއް ކަމުގައެވެ.”\nދެންފަހެ ކަންކަން އެފުއްމިފުށަށް ޖެހިފައިވާ ނުކިޔަމަންތެރި އަހަރުތަކެއް އަންނާނޭކަމުގައި ސަލާމާއި ޞަލަވާތްލެއްވި އިތުރު އެކަލޭގެފާނު ޚަބަރުދެއްވާފައި ވާކަން ކަށަވަރެވެ. އޭރުން ދޮގުވެރިޔާ ތެދުވެރިއެއް ކަމުގައި ބެލެވި، ޚިޔާނާތްތެރިޔާ އަމާނާތްތެރިއެއްކަމުގައި ބެލެވި އަދި ޚިޔާނާތްތެރިޔާއާ އަމާނާތް ޙަވާލުކުރެވޭނެއެވެ. ޤިޔާމަތްވުމުގެ ޢަލާމާތްތަކުގެ ތެރޭގައި އެންމެ ނުބައި މީހުން މަތިވެރިވެގެންދިޔުން ބަޔާންކުރާއިރު މިވާހަކަތައް އަންނަ ހުށްޓެވެ.\n (الأمانة): [އެއީ] ޚިޔާނާތްތެރިކަމުގެ އިދިކޮޅެވެ. ކީރިތި ޤުރުއާނުގެ މިއާޔަތުގައި މާތް ﷲ މިކަލިމަ ޛިކުރު ކުރައްވާފައި ވެއެވެ: ﴿إِنَّا عَرَضْنَا الْأَمَانَةَ عَلَى السَّمَاوَاتِ وَالْأَرْضِ وَالْجِبَالِ فَأَبَيْنَ أَن يَحْمِلْنَهَا وَأَشْفَقْنَ مِنْهَا وَحَمَلَهَا الْإِنسَانُ إِنَّهُ كَانَ ظَلُومًا جَهُولًا﴾ [الأحزاب: 72] މާނައީ: ” ހަމަކަށަވަރުން، އުޑުތަކަށާއި، ބިމަށާއި، ފަރުބަދަތަކަށް ތިމަންރަސްކަލާނގެ އަމާނާތް (އެބަހީ: ތަކުލީފުތައް) ހުށަހެޅުއްވީމެވެ. ފަހެ، އެ ތަކެތި އެކަން އުފުލުމުން އެއްކިބާވެ މަނާވެގަތެވެ. އަދި އެކަމާމެދު އެތަކެތި ބިރުވެތިވިއެވެ. އަދި އިންސާނާ އެއަމާނާތް އުފުލިއެވެ. ހަމަކަށަވަރުން، އެ އިންސާނާވީ އަނިޔާވެރި، ތަންދޮރު ނުދަންނަ މީހަކު ކަމުގައެވެ.”\nމިކަލިމައިގެ މާނައާމެދު ޢިލްމުވެރީންގެ ތަފާތު ބަސްފުޅުތައް ވެއެވެ. އަދި އެ ދެބައަކަށް ބެހިގެން ވެއެވެ:\nހ. ތައުޙީދު (ﷲ އެއްކައުވަންތަ ކުރުން): ފަހެ އެއީ އަޅާގެ ކިބާގައި، ހިތުގައި ފޮރުވިފައިވާ އަމާނާތެކެވެ.\nށ. ޢަމަލު: ޝަރީޢަތުގެ އެންމެހާ ބައިތަކެއް ވަންނަނީ މީގެ ތެރެއަށެވެ. އަދި އެހުރިހާ ކަމަކީ އަޅާގެ ކިބާގައިވާ އަމާނަތެވެ. ދެންފަހެ އަމާނާތަކީ އެއީ [ޝަރުޢީ] ތަކުލީފެވެ. އަމުރުތައް ބަލައިގަނެ ނަހީތަކުން ދުރުވެގަތުމެވެ.\nބައްލަވާ: ((أحكام القرآن)) لابن العربي (3 / 1588 – 1589) تحقيق علي محمد البجاوي، و ((شرح النووي لمسلم)) (2 / 168)، و ((تفسير ابن كثير)) (6 / 477)، و ((فتح الباري)) (11 / 333).\n ((صحيح البخاري))، كتاب الرقاق، باب رفع الأمانة، (11 / 333 – مع الفتح).\n ((صحيح البخاري))، كتاب الرقاق، باب رفع الأمانة، (11 / 333 – مع الفتح)، وكتاب الفتن، باب إذا بقي في حثالة من الناس، (13 / 38 – مع الفتح).\n ބައްލަވާ: ((قبسات من هدي الرسول الأعظم صلى الله عليه وسلم / في العقائد)) (ص 66) لعلي الشربجي، الطبعة الأولى، (1398 هـ)، ط. دار القلم، دمشق.\n [ބައްލަވާ:] ((فتح الباري)) (1 / 143).


Bayern evvaruvumuge faidhaa Dortmund ah | Mihaaru\nބަޔާން އެއްވަރުވުމުގެ ފައިދާ ޑޯޓްމަންޑަށް\n31 މާޗް 2019 - 09:27\nމިއުނިކް (މާޗް 31) - ޖަރުމަނު ލީގުގައި ރޭ ބަޔާން މިއުނިކް ކުޅުނު މެޗުން ފްރެއިބާގާ 1-1 އިން އެއްވަރުވުމުގެ ފައިދާނަަގަން ލިބުނު ފުރުސަތުގެ ބޭނުން ހިފައި ފަހު ވަގުތު ވުލްފްސްބާގް 2-0 އިން ބަލިކޮށް ބޮރޫޝިއާ ޑޯޓްމަންޑް އަލުން ލީގުގެ އެއް ވަަނަ އަށް ޖެހިލައިފި އެވެ.\nޑޯޓްމަންޑް އެއް ވަނައިގައި އޮތީ ކުޅުނު 27 މެޗުން 63 ޕޮއިންޓާ އެކު އެވެ. ބަޔާން ދެ ވަނައިގައި އޮތީ 27 މެޗުން 61 ޕޮއިންޓާ އެކު އެވެ.\nފްރެއިބާގް ދަނޑުގައި ކުޅުނު މެޗު ފަށައިގެން މާ ގިނަ އިރުތަކެއްނުވެ އެ ޓީމުން ވަނީ ބަޔާން ފަހަތުން ހެދި ގޯހެއްގެ ފައިދާނަގައި ލީޑުނަަގައިފަ އެވެ. މި ލަނޑު ޖެހީ ލޫކަސް ހޯލާ އެވެ. މެޗުގެ 22 ވަނަ މިނިޓްގައި ބަޔާނަށް އެއްވަރުކޮށްދިނީ ޕޮލެންޑުގެ ފޯވާޑް ރޮބާޓް ލެވަންޑޯސްކީ އެވެ. މިއީ ކުރިން ޑޯޓްމަންޑަށް ވެސް ކުޅުނު ލެވަންޑޯސްކީ ޖަރުމަނު ފުޓްބޯޅައިގައި ޖެހި 199 ވަނަ ގޯލެވެ.\nބަޔާންގެ ކޯޗު ނިކޯ ކޮވަޗް ވަނީ ރޭގެ މެޗަށް ފަހު ވަރަށް ބޮޑަށް ހިތްހަމަނުޖެހުން ފާޅުކޮށްފަ އެވެ.\n"މިއީ ވަރަށް ހިތްހަމަނުޖެހުންތަކެއް ހުންނާނެ ހާލަތެއް. އަހަރެމެން ވަރަށް މަސައްކަތުން ޑޯޓްމަންޑާ އަރާހަމަކުރީ. އަލުން އެއް ވަނަ އަށް އެރުން ފަސޭހަނުވާނެ. މި މެޗު މިހެން ވީމަ ދެން ކުޅުންތެރިންނަށް އޮތް ބުރަ މަސައްކަތް ދެން އޮތް މެޗަށް ކުރިމަތިލާއިރު އެނގޭނެ. އެކަމަކު ބަޔާނަކީ ފަހަތަށް ޖެހޭނެ ޓީމެއް ނޫން،" ކޮވަޗް ބުންޏެވެ.\nއަމިއްލަ ދަނޑުގައި ވުލްފްސްބާގާ އެއްވަރުވާން ދަނިކޮށް ޑޯޓްމަންޑް މޮޅުކޮށްދިނީ ކުރިން ބާސެލޯނާ އާއި ވެލެންސިއާ އަށް ކުޅުނު ފޯވާޑް ޕަކޯ އަލްކަސޭރް އެވެ. އޭނާ ވަނީ އިތުރު ވަގުތުގެ ގޮތުގައި ދެއްކި ހަތަރު މިނިޓް ތެރޭ ދެ ގޯލު ޖަހައިފަ އެވެ.\nރޭގެ މެޗުގައި ޑޯޓްމަންޑްގެ ކެޕްޓަން މާކޯ ރެއުސް ނުކުޅުނީ ދަރިއަކު ލިބުމުގެ ސަބަބުން އާއިލާ އަށް ވަގުތުދޭން ޓީމުން އޭނާ ވީއްލާފައި ހުރުމުންނެވެ. ރޭގެ މެޗުގައި ޑޯޓްމަންޑް ލީޑުކުރުމުގައި ހަރަކާތްތެރިވީ މާރިއޯ ގޮޓްޒާ އެވެ. ގޮޓްޒާ ބުނީ މެޗު ދިޔަ ގޮތުން އެންމެ ފަހު ވަގުތުގައި ވެސް ލަނޑު ޖެހޭނެ ކަމުގެ އުއްމީދު އޮތް ކަމަށާއި އެކަން ހާސިލްވީ މުޅި ޓީމުން ވެސް އެ ހިތްވަރުގައި މަސައްކަތްކުރުމުން ކަމަށެވެ.\nއިތުރު ލިޔުންތައް ބަޔާން މިއުނިކް ބުންޑެސްލިގާ ބޮރޫޝިޔާ ޑޯޓްމަންޑް\nޑޯޓްމަންޑް އަތުން ބަލިވެ ބަޔާނަށް ހާސްކަން\n1 year ago 3\nބަޔާން ބަލިވެ ކޯޗަށް ޕްރެޝަރު\n"މުލާ އެނބުރި އައުމަކީ ބަޔާނަށް ލިބޭ އުފަލެއް"\nލޯންޗެއް ބަންޑުން ޖަހާލައި މީހަކު މަރުވެއްޖެ\nފޮއްދު އަށް އުދަ އަރައި ރަށާއި ޖެޓީ ވަކިވެއްޖެ\nއެންމެ މުއްސަނދި މީހާގެ ހަޔާތަށް އާ ބައިވެރިއެއް\nވުހާން ވައިރަސް އަށް ޝައްކުވާ މީހުން ހުޅުމާލެ އަށް\nކުއްޖާ އަށް އަނިޔާވިތޯ ސުވާލު އުފެއްދި މައްސަލަ ބަލަނީ\n23 hours ago 11\nކުޑަކުދިންގެ ހިޔާގެ އިސްވެރިޔާ މަސައްކަތުން އެކަހެރިކޮށްފި\nChampa Brothers Maldives Pvt Ltd\nProcurement & Sales Officer\nPosted on: 23 January 2020\nAudit Associates (trainee), Admin Assistant\nChampa Brothers Maldives Pvt Ltd Procurement & Sales Officer 23 Jan 2020\nEmmjay Associates Audit Associates (trainee), Admin Assistant 22 Jan 2020\nMaldives Transport and Contracting Company Domestic Tug Crew 23 Jan 2020\nAhmadhiyya International School Assistant Administrator 23 Jan 2020\nSeenco Pvt Ltd Cashier, Sales & Marketing Assistant, Account Assistant 22 Jan 2020


އެޑްމިން – Page 109 – Liyuntheringe Gulhun\nVisitors online  68:users  0guests  32bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nރޯދަ ހަދިޔާ – ހަލީސާ (43)\n9 ޖުލައި 2014ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 2842\nބަފައި މަދިރި އެ ސޮރުގެ ދަރި މަދިރި އަލަށް އުދުއްސައިގަތް ތަން ބަލަން ފަޚުރުވެރިކަމާއެކު އިނެވެ. ދަރި މަދިރި އުދުހި އުދުހިފައި އެނބުރި އައުމުން ބަފައި މަދިރި ސުވާލުކުރިއެވެ. ”ކޮބާ، އާ ތަޖުރިބާ ކިހިނެއް؟”\nޖަޕާނުގައި ރަމަޟާން މަސް\n9 ޖުލައި 2014އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 3829\nޖަޕާނުގައި (ނުވަތަ އިރުގެ ރާއްޖޭގައި) ރަމަޟާން މަސް އޮންނަނީ ކިހިނެއްބާވައެވެ! ޖަޕާނުގެ މުސްލިމުން މި މަސް ހޭދަކުރަނީ ކިހިނެއް ހެއްޔެވެ؟ ޖަޕާނަށް ބަލާ އިރު އެއީ މުސްލިމުން ވަރަށް މަދު ޤައުމެކެވެ. އެ ޤައުމުގައި މުސްލިމުން ދިރިއުޅެނީ އެއް ރަށެއްގައެއް ނޫނެވެ. އެކަމަކު އެކި ހިސާބުހިސާބުގައެވެ. އެކި ރަށްރަށުގައެވެ. މެލޭޝިޔާގައި ރަމަޟާން މަސް\n8 ޖުލައި 2014އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 3605\nމެލޭޝިޔާގައި ރަމަޟާން މަސް\nއިބްރާހީމު ރަޝީދު މޫސާ މެލޭޝިޔާއަކީ ދެކުނު އިރުމަތީ އޭޝިޔާގެ ޤައުމެކެވެ. މިއީ އިސްލާމީ ޤައުމުކެވެ. މުސްލިމުންގެ ނިސްބަތަކީ ގާތްގަނޑަކަށް 60 % އެވެ. މި ޤައުމުގައި 25 % ޗައިނާގެ ބުޑިސްޓުންނާއި، 15% ހިންދީދީނުގެ މީހުން އުޅެއެވެ. ދައުލަތުގެ ރަސްމީ ދީނަކީ އިސްލާމްދީނެވެ. މެލޭޝިޔާގެ މުސްލިމުންނަކީ ދީނީ ކަންތައްތަކަށް ވަރަށް ފަރުވާތެރި، އަމިއްލަ ސަޤާފަތަށާއި އާދަކާދައަށް ވަރަށް އިސްކަންދޭ ބަޔެކެވެ. މުއްލާ ނަޞީރުއްދީނުގެ ވާހަކަ – 6\n8 ޖުލައި 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4164\nމުއްލާ ނަޞީރުއްދީނުގެ ވާހަކަ – 6\nމުއްލާއަށް އައި ހޭލެއްވުމެއް\n(7 ޖުލައި 2014 (ހޯމަ) ދުވަހު ޝާއިޢުކުރި ބަޔާ ގުޅޭ)\nއެމުއްސަނދި މީހާގެ ނޯކަރު، އެފައިސާތައް ލިބުމުން މުއްލާއާ ވަކިވެގެންދާން ހިނގައިގެންފައި، މުއްލާއާދިމާއަށް ބުނެލިއެވެ. “އޯކޭ. އަހަރެންބުނާނީ އަހަރެންނާ ކަލޭ އެއްގޮތަކަށް ވެސް ދިމާނުވާ ކަމަށް. ކޮންމެއަކަސް މިއަދު އަހަރެމެން މި އެއްބަސްވީ ރަނގަޅު ކަމެއް ކުރުމަކަށްނު!”\nރޯދަ ހަދިޔާ – ހަލީސާ (42)\n8 ޖުލައި 2014ބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 3001\nމީހަކު ވަރަށް ހަލުއިކޮށް ގޮސް ބޭސްފިހާރައަކަށް ވަދެ، އުކުނޑި ކޮށްޓުން ހުއްޓުވައިދޭނެ ބޭހެއް ދިނުމަށް އެދުނެވެ. ދެން ފިހާރައިގައި ހުރި ބޭސްވިއްކާ މީހާ ކައުންޓަރު މަތީގައި ފެންބޯ ތަށްޓެއް ބެހެއްޓުމަށްފަހު ލަސްލަހުން އެއަށް ފެން އަޅާ އެ ތަށި ފުރުމާއެކު ކުއްލިއަކަށް އަޑުގެ ކޮޅަށް ހަޅޭއްލައިވައިގަނެފައި ބޭސްގަންނަން އައިސް ހުރި މީހާގެ މޫނު މައްޗަށް ފެން ތަށި ޖަހައިފިއެވެ. މިކަމާ އެމީހާ ރުޅި އައިސް ރަތްވެގެން ހަޅޭއްލަވައިގަތެވެ. “ތީ ކީއްކުރަން ކުރި ކަމެއް؟!”\nކުރިއަށް ހިނގަންވީ ހެޔޮމަގުން….!\n8 ޖުލައި 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2602\nއަބޫބަކުރު އާދަމް، ސިލްވަރބީޗް، ނ.މަނަދޫ\nހެޔޮމަގުން ކުރިއަށް ހިނގަން ކެތްތެރިވެގެން ހިތްވަރު ކުރޭ! ހެޔޮލަފާ އުޅުމާއި ގުޅުމެއް އަދި ވަކިން ބައްޓަންކުރޭ! ނިއުމަތާ ރަހުމަތުގެ އަގުހުރި ރޯދަމަހުގައި ހެޔޮއަމަލު އިތުރުކޮށް އަޅުކަން މަތީ ގިނަގުނަ ވަގުތު ފާއިތުކުރޭ! މަޢުރިފަތުގެ ޒަރީޢާ އަކީ ވިސްނައި ފިކުރު ކުރުން\n8 ޖުލައި 2014ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 5074\nރޯދައިގެ ހަދިޔާ – 11\nމަޢުރިފަތުގެ ޒަރީޢާ އަކީ ވިސްނައި ފިކުރު ކުރުން\nޢަބްދުﷲ ނަޢީމު އިބްރާހީމު\nރައްބާނީ އިންސާނެއްގެ އެއް ސިފައެއްގެ ގޮތުގައި ކީރިތި ޤުރްއާނުގައި އަންގަވައިފައި ވަނީ ވިސްނައި ފިކުރު ކުރުމެވެ. (އަލްޙިޖްރު ސޫރަތުގެ 75 ވަނަ އާޔަތުގައި) އެ އާޔަތުގައި ބަޔާން ކުރައްވައިފައިވާ توسّم ގެ މާނައަކީ تفرّس އެވެ. އެބަހީ ބޭރުފުށަށް ފެންނާން ހުންނަ ޢަލާމާތްތަކަށް ބެލުމަށް ފަހު ދާޚިލީ ސިފަތައް ފާހަގަކޮށް ދެނެގަތުމެވެ. ސެނެގޯލުގައި ރަމަޟާން މަސް\n7 ޖުލައި 2014މުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 3403\nސެނެގޯލުގައި ރަމަޟާން މަސް\nސެނެގޯލަކީ ހުޅަނގު އެފްރިކާގެ މުސްލިމު ޤައުމެކެވެ. އެ ރަށުގެ އާބާދީގެ 96 % އަކީ މުސްލިމުންނެވެ. 14 މިލިއަން މީހުން އުޅޭ މި ޤައުމުގައި ޝަޢުބާން މަހުގެ 29 ވަނަދުވަހުގެ އިރު އޮއްސުމުން މީސްތަކުން މަގުމައްޗަށާއި އައްސޭރި ސަރަޙައްދުތަކަށް ހަނދު ބެލުމަށްޓަކައި ނުކުންނާނެއެވެ. ވަރަށް އުފަލުގައި އެބަ ތިބިން مسلم ން\n7 ޖުލައި 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 5018\nعبــد العزيـــز جمـال أبوبــکر\nފުރައިލައިފި ހިތްތައް އުފާވެރިކަމުން މުރާލިވެ نفس ހެޔޮ މި نعمة ތަކުން ކުރާ عمل ގައި درجة މަތިވެރިކަމުން ފުރާނައިގެ ކާނާ ލިބޭ ގިނަ ކަމުން\nމިއީ ހެޔޮ شعورއޭ ހިތުން ފުރި އަރާ މިއީ ހެޔޮކަމުގެ މައްސަރޭ مغفرة މި إيمان ގައި ދާނަމޭ ކުރިއަރައި މިއީ…. މާތް ثواب އާ أجر ގިނަ ކަމުން\nމަޢުރިފަތަކީ ﷲ ގެ ހަދިޔާއެއް\n7 ޖުލައި 2014ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 4838\nރޯދައިގެ ހަދިޔާ – 10\nއިންސާނާއަކީ ވަރަށް ގިނަ ތަކެއްޗަށް ބޭނުން ޖެހިފައިވާ މަޚްލޫޤެކެވެ. އެކަމަކު އެއިން އެއްވެސް އެއްޗެއް އަމިއްލައަށް އުފެއްދުމުގެ ބާރެއް އިންސާނާއަކަށް ލިބިފައެއް ނުވެއެވެ. އެ ހުރިހައި އެއްޗެއް އިންސާނާއަށް ލިބެނީ ﷲ ގެ ރަޙްމަތުން އިރާދަ ކުރައްވާ ހަދިޔާގެ ގޮތުގައެވެ. މި ހަދިޔާ ނުދެއްވައިފި ނަމަ، އިންސާނާ ހަލާކުވެ ނިމިގެން ހިނގައިދާނެއެވެ.


Cafe, fihaarathakun hidhumaiy dheyn ithuru vaguthu dheefi\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް\nކެފޭ، ފިހާރަތަކުން ހިދުމަތް ދޭން އިތުރު ވަގުތު ދީފި\nކެފޭއެއްގައި މުވައްޒަފަކު މަޑުކޮށްލައިގެން. ކެފޭތަކާއި ފިހާރަތައް ހުޅުވައިގެން ހިދުމަތް ދިނުމަށް އިތުރު ވަގުތު މިހާރު ވަނީ ދީފައި -- ފޮޓޯ: އަވަސް\nކޮވިޑް-19 އާއި ގުޅިގެން އިއުލާނު ކުރި ކާފިއުގެ ވަގުތު ކުރުކުރުމުން ކާބޯތަކެތީގެ ހިދުމަތްދޭ ތަންތަނާއި ފިހާރަތައް ހުޅުވައިގެން ހިދުމަތް ދެވޭނެ ގަޑިތަކަށް ބަދަލު ގެނެސްފި އެވެ.\nއިކޮނޮމިކް މިނިސްޓްރީން މިއަދު ކޮށްފައިވާ އިއުލާނެއްގައި ބުނެފައިވަނީ ކޮވިޑްގެ ފިޔަވަޅުތަކަށް ބަދަލު ގެނައުމާއި ގުޅިގެން ކާބޯތަކެތީގެ ހިދުމަތް ދޭ ތަންތަނާއި މުދާ ވިއްކާ ފިހާރަތަކުން މިއަދުން ފެށިގެން މިމަހުގެ ނިޔަލަށް ހެނދުނު 8:00 އިން އިރުއޮއްސި 6:00 އަށް ޓޭކްއަވޭ އަދި ޑެލިވަރީގެ ހިދުމަތް ދެވޭނެ ކަމަށެވެ. އަދި އިރުއޮއްސި 6:00 އިން މެންދަމު 12:00 އަށް ފުލުހުންގެ ހުއްދައާއެކު ޑެލިވަރީގެ ހިދުމަތް ދެވޭނެ ކަމަށްވެސް ބުނެފައިވެ އެވެ.\nކާބޯތަކެތީގެ ހިދުމަތްދޭ ތަންތަނާއި ފިހާރަތަކުން ޑެލިވަރީގެ ހިދުމަތް ދޭން ބޭނުންވާނަމަ ފުލުހުންގެ ހުއްދައަށް އެދި ހުށަހަޅަން ޖެހެނީ އިކޮނޮމިކް މިނިސްޓްރީގެ ޕޯޓަލް މެދުވެރިކޮށެވެ.\nކޮވިޑާ ގުޅިގެން އަޅާފައިވާ ފިޔަވަޅުތަކުގެ ސަބަބުން ކެފޭ ރެސްޓޯރަންޓްތަކަށް ވިޔަފާރިއަށް ވަނީ ބޮޑެތި ގެއްލުންތަކެއް ލިބިފަ އެެވެ. އެ މައްސަލަތަކަށް ހައްލެއް ހޯދައިދިނުމަށް ރެސްޓޯރަންޓް އެސޯސިއޭޝަންގެ ބޭފުޅުން ރައީސް އިބްރާހީމް މުހައްމަދު ސޯލިހާ އެކު ބޭއްވި ބައްދަލުވުމުގައި ވަނީ އެދިފަ އެވެ. އަދ އެ މައްސަލަތަކަށް ވަރަށް އަވަހަށް ހައްލެއް ހޯއްދަވައި ދެއްވާނެ ކަމުގެ ޔަގީންކަން ވެސް ރައީސް ވަނީ ދެއްވާފަ އެވެ.\nކޮވިޑްގެ ބައެއް ފިޔަވަޅުތަކަށް ލުއިދީ، ކާފިއު ގަޑި މިހާރު ވަނީ އިރުއޮއްސި 6:00 އިން ފަތިހު 4:00 އަށް ކުރުކޮށްފަ އެވެ. އެކަމަކު ހުރިހާ ވަގުތަކު ވެސް ބޭރަށް ނިކުމެ އުޅެވެނީ ފުލުހުންގެ ހާއްސަ ހުއްދައެއް ލިބިފައިވާ މީހުންނަށް އެކަންޏެވެ.\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް އެޗްޕީއޭ\nވެކްސިން ނުޖަހާ މީހުންނަށް ބައެއް ހިދުމަތްތައް މަނާ\n"ހިދުމަތް ފަށަން ހުއްދަ ދިންއިރު އުސޫލެއް ނެތް"\nވިޔަފާރިގެތައް އިންސްޕެކްޓް ކުރަން ފަށައިފި


SunOnline: Report: Pavement thakai zone tha minivan kurey\nޕޭމަންޓް ބޭނުން ކުރަން އުނގަދޫވާގޮތަށް އެއްޗެތި ބަހައްޓާފައި-- ސަން ފޮޓޯ: އަހުމަދު ސާއިލް އަލީ\nދުވާރާއި ޒޯންތައް މިނިވަންކުރޭ\n1 އަހަރު 1 މަސް ކުރިން - 17 މެއި 2017 13\nސައިކަލް ޕާކްކުރަން ބެލި އިރު ޕާކިން ޒޯނު ދިގަށް ހަރުގަނޑެއް ވަނީ ބާއްވައިފަ އެވެ. އެއީ ކޮންކަމެއްތޯ ސުވާލުކުރުމުން ބުނީ ކުރިމަތީ ހުރި ގުދަނަށް މުދާ ހުސްކުރުމަށް ޖާގަ ހަދާފައި ކަމަށެވެ. މާ ދުރުގައި ސައިކަލް ބަހައްޓާފައި ޕޭމަންޓަށް އެރި އިރު ތަރުތީބެއްނެތި ފުނި ޖަހާފައި ހުރި ގަލާއި ގޮނޑި ފަދަ ތަކެތީގެ އިތުރުން އިމާރާތްތަކަށް އަޅާފައިވާ އެސްލޯން ފަލަ ހޮޅިތަކުގެ ސަބަބުން ހިނގެން ނެތެވެ. މިއީ ތޮއްޖެހިފައިވާ މާލޭގެ ހާލެވެ.\nޕޭމަންޓް މެދުގައި ގޮނޑި އެއް ބަހައްޓާފައި ހުރެދާނެ އެވެ. ނޫނީ ގާތަކެއް ނަގާފައި ހުރެދާނެ އެވެ. ނުވަތަ ކޮންމެ ވެސް ފިހާރައަކަށް ގެނެސް ހުރި މުދާތަކެއް ނޫނީ އިމާރާތެއް ހަދާ ބަރު މުދާތަކެއް ބަހައްޓާފައި ހުރެދާނެ އެވެ. އެކަމުގެ ސަބަބުން ހިނގާ ބިނގާވުމަށް މަގުން ހާއްސަކޮށްފައިވާ ޕޭމަންޓުން ހިނގަން ފުރުސަތު ނުލިބެ އެވެ.\n"މަގުން އެދަނީ ބޫންބޫން ކަނޑާފައި، ދެން ހިނގަން މިއޮންނަނީ ޕޭމަންޓް، ޕޭމަންޓް މިއޮންނަނީ ގުދަނެއްހެން ފުރިފައި، ނޫނީ ދެފަރާތުގައި ކުނިކޮތަޅުއަތުރާފައި،" ޕޭމަންޓުންވާ ދަތި ހިއްސާ ކުރަމުން ޒުވާން ބެލެނިވެރިއަކު ބުންޏެވެ.\nކާރުބާރު ބޮޑު އަދި ނުރައްކާ ދުއްވުންތައް ގިނަ މާލޭގައި ހިނގާބިނގާވެ އުޅުމަށް އޮތް އެންމެ ބޮޑު ހުރަހަކީ ޕޭމަންޓުން އެފުރުސަތު ނުލިބުމެވެ. އެއީ ޅަދަރިންނަށާއި ދުވަސްވީ މީހުންގެ އިތުރުން އެތައް ހާސް ބަޔަކު ދިރިއުޅޭ މާލޭގައި އޮތް ބޮޑު ބިރެކެވެ.\nޕަލެޓް ފިލާއަށް ހައްލެއްނެތް\nޒަމާންވީ މައްސަލައެކެވެ. ކޮންމެ ގެއަކަށް ފާލަމެއްހެން ގޭގެއަށް ވަނުމަށް ތަންހެދުމަށް "ޕަލެޓް" ފިލާ އެޅުމުގެ ސަބަބުން އެތައް ޕާކިން ޒޯނަކުން ބޮޑު ޖާގައެއް އެވަނީ ނަގާފަ އެވެ. ހަމައެއާ އެކު މުދާ ބޭލުމަށް ޖާގަ ހެދުމަށް ހިނގާ ބިނގާވެ އުޅުމަށާއި ދުއްވާއުޅަނދު ދުއްވުމަށް ދަތިވާގޮތަށް މަގުގެ އެކި ސަރަހައްދުތައް ބަންދުކުރުމަކީ ވެސް ހައްލެއްނެތް ޒަމާންވީ މައްސަލައެކެވެ.\nއެހެން ހަދަން ޖެހޭ ސަބަބެއް ވެސް ވެ އެވެ. އެހެން ނޫނީ ގޭދޮރާށި ކުރިމަތީގައި ވެސް ޕާކް ކުރަނީ އެވެ. ގުދަން ކުރިމަތީގައި ވެސް ޕާކްކުރަނީ އެވެ. ތާކަށް ވަދެވެން ނެތީ އެވެ.\nހަރުދަނާ އުސޫލެއް ނެތި ގަދަމީހާ ގަދަވުމުގެ ނަތީޖާ އަކަށް ވެގެންދަނީ މަގުތަކުގައި ހަމައެއް ލަމައެއްނެތުމެވެ. މިއަދު މަގުތައް ވެފައި ވަނީ ލޭމައްޗަށްދާ މީހުން އިތުރަށް ލޭ މައްޗަށް ދިއުމަށް ބާރަކަށެވެ.\nޓުރާންސްޕޯޓް އޮތޯރިޓީގެ ޗެއާމަން މަހުދީ އިމާދު ވިދާޅުވީ އެފަދަ މައްސަލަތައް ހައްލު ކުރުމަށް ޓަކައި ފުޅާ ދާއިރާއެއްގައި މަޝްވަރާތައް ކުރަމުން އަންނަ ކަމަށެވެ. އަދި އުނދަގޫވާނެހެން މަގުތަކުގައި ބަހައްޓާފައި ހުންނަ ތަކެތި ފުލުހުން މެދުވެރިކޮށް ނަގަމުން އަންނަ ކަމަށް ވެސް މަހުދީ ވިދާޅުވި އެވެ.\nފުލުހުންގެ ހެޑް އޮފް ޓްރެފިކް މެނޭޖްމަންޓް ފަތުހުﷲ ވަހީދު ވިދާޅުވި ގޮތުގައި ދާއިމީ ހައްލަކަށްވާނީ ޕޭމަންޓް މީހުން ހިންގަން ޖާގަލިބޭގޮތަށް ހުސްކުރެވި ފިހާރަތައް ހުސްކުރުމަށް ފުރުސަތުތަކެއް ލިބިގެން ކަމަށާއި އެކަމަށް ގިނަ މަސައްކަތްތަކެއް ކުރަމުން އަންނަ ކަމަށެވެ.\n"ދެ ފަރާތަށް އެކަން ފައިދާވާ ގޮތަކަށް ހައްލެއް ގެނައުމަށް ހައުސިންއާއި ވާހަކަ ދައްކަމުން ދަނީ، ތަފްސީލްތައް ފަހުން ހާމަ ކުރާނަން،" ފަތުހުﷲ ވިދާޅުވި އެވެ.\nއޭނާ ވިދާޅުވީ މިހާރު ކުރަމުން އަންނަ މަސައްކަތަކީ ސާމްޕަލް މަގެއް މާލޭގައި ހެދުން ކަމަށާއި އެމަގަކީ ޕާކްކުރުމާއި ޕޭމަންޓަށް އަރާނެ ޖާގަ ލިބޭނެ ގޮތަށް ހަދާނެ މަގެއް ކަމަށެވެ.\nކޮންމެ އަކަސް މި މައްސަލަ އިންތިހާއަށް ކުރިމަތިވެފައި ވަނީ މިކުޑަ މާލެއާ އެކަށީގެންނުވާ ވަރަށް އުޅަނދުތައް މާލޭގައި ދުއްވަމުން ވެސް އަންނާތީ އެވެ. އެކަން ވެސް ހައްލަކަށް ގެންނަންޖެހެ އެވެ. މާލޭގައި އުޅަނދު ދުއްވޭނެ ވަކި މިންވަރެއް ކަނޑައެޅުމަށް ޓްރާންސްޕޯޓް އޮތޯރިޓީން ކުރިން ވަނީ ނިންމާފައި ވެސްމެ އެވެ. ނަމަވެސް ފަހުން ވަނީ އެނިންމުން ބާތިލްކޮށްފަ އެވެ.\nމާލޭގެ މަގުތަކަކީ ދުއްވާ އެއްޗިއްސަށް ދުއްވަން ފަސޭހަ އަދި ހިނގާ މީހުންނަށް ހިނގާ ބިނގާވެ އުޅުމަށް ފަސޭގަ ތަނަކަށް ހެދުމަށް ގިނަ ބަދަލުތަކެއް އެބަގެންނަންޖެހެ އެވެ. މިހާރު މަގުތައް ވެފައި ވަނީ ރައްކާތެރިކަމެއް ނެތް މީހުންގެ ރުޅިގަދަވާ ތަނަކަށެވެ. އެކަންކަން ހައްލުކުރަން ޖެހެ އެވެ.\nޓްރެފިކް ޖޫރިމަނާ މަގުހެދުން މާލޭގެ މަގުތައް ސާއިލްގެ މުޖުތަމަޢު\nޖޭޕީގެ ހުދުމުހުތާރު ނިންމުމާ އެކު ކޯލީޝަން ރަތަށް!5ގަޑި9މިނެޓް ކުރިން\nބާއިސް ޗެމްޕިއަނަކަށް ހަދައިދިނީ އިންމަ!6ގަޑި 43 މިނެޓް ކުރިން\nވޯލްޑް ކަޕްގެ ފޯރި އެންމެ ގަދައީ ދިވެހި އަންހެނުންގެ މެދުގައި!3ދުވަސް2ގަޑި ކުރިން\nޔަމަންގެ ހުދައިދާގެ ހަނގުރާމައާއެކު އެރަށުގެ ރައްޔިތުންނަށް ކާންބޯން ނުލިބޭތާ ހަތަރު ދުވަސް3ދުވަސް3ގަޑި ކުރިން


1 million dollar massala thahugeegu kuran London ah dhaan ticket dheyn ves thayaaru: Riyaz | Mihaaru\nއޭސީސީގެ ރަސްމިއްޔާތެއްގައި، އެ ކޮމިޝަންގެ މެމްބަރުން ބައިވެރިވަޑައިގަންނަވަނީ: އެއް މިލިއަން ޑޮލަރު މައްސަލަ ފައިލްކުރީ ތަހުގީގު ފުރިހަމަނުކޮށް ކަމަށް ރިޔާޒް ވިދާޅުވި. --ފޮޓޯ: އޭސީސީ\nއެއް މިލިއަން ޑޮލަރު މައްސަލަ ތަހުގީގުކުރަން ލަންޑަނަށް ދާން ޓިކެޓު ދޭން ވެސް ތައްޔާރު: ރިޔާޒް\n11 ނޮވެމްބަރ 2017 - 11:36 48 comments\nމޯލްޑިވްސް އިސްލާމިކް ބޭންކް ގައި ހުޅުވާފައިވާ ރައީސް އަބްދުﷲ ޔާމީންގެ އެކައުންޓަށް އެއް މިލިއަން ޑޮލަރު (ގާތްގަނޑަކަށް 15 މިލިއަން ރުފިޔާ) ޖަމާކުރުމުގެ ތަހުގީގު ފުރިހަމަނުކޮށް، މައްސަލަ ފައިލްކޮށްގެން ނުވާނެ ކަމަށާއި އެންޓި ކޮރަޕްޝަން ކޮމިޝަން (އޭސީސީ)ގެ ތަހުގީގު ޓީމު ލަންޑަނަށް ގޮސްގެން ނަމަވެސް އެކަން އިތުރަށް ބަލަން ޖުމްހޫރީ ޕާޓީގެ ޑެޕިއުޓީ ލީޑަރު އަބްދުﷲ ރިޔާޒް ރޭ ގޮވާލައްވައިފި އެވެ.\nމޯލްޑިވްސް މާކެޓިން އެންޑް ޕަބްލިކް ރިލޭޝަން (އެމްއެމްޕީއާރުސީ) މެދުވެރިކޮށް ހިންގި 1.2 ބިލިއަން ރުފިޔާގެ ހިޔާނާތާ ގުޅޭ ތުހުމަތުތައް ރައީސަށް އަމާޒުވެފައި ވަނިކޮށް، އެމަނިކުފާނުގެ އަމިއްލަފުޅު އެކަންޓަށް އެއް މިލިއަން ޑޮލަރު ޖަމާކުރި ކަން ތަހުގީގަށް ސާބިތުވެފައިވާ ކަމަށް އޭސީސީން ވަނީ ބުނެފަ އެވެ. އެ ފައިސާ ޖަމާކުރި އެސްއޯއެފްގެ ހިއްސާދާރުންނާ ސުވާލު ނުކުރެވިގެން މައްސަލަ އޭސީސީން ވަނީ ފައިލްކޮށްފަ އެވެ.\nރ. މަޑުއްވަރީގައި އިދިކޮޅު ފަރާތްތަކުން ބޭއްވި ޖަލްސާގައި، އަބްދުﷲ ރިޔާޒް ވިދާޅުވީ ރައީސްގެ އެކައުންޓަށް އެއް މިލިއަން ޑޮލަރު ޖަމާކުރި މައްސަލަ ބެލެން ނެތް ކަމަށް ބުނެ ފައިލް ކުރުމަކީ ގަބޫލުކުރެވޭނެ ކަމެއް ނޫން ކަމަށެވެ. އެއީ، ތަހުގީގު ފުރިހަމަ ކުރަން ޖެހޭ މައްސަލައެއް ކަމަށް ރިޔާޒް ތަކުރާރުކޮށް ވިދާޅުވި އެވެ.\n"ސަރުކާރުން އެ ވިދާޅުވާ، އެސްއޯއެފް އެކައުންޓުގެ ވެރިން ރާއްޖޭގައި ނެތީމަ އެ މައްސަލަައިގައި ސުވާލު ނުކުރެވޭ ކަމަށް ބުނާ ކަމަށް ވަންޏާ އަޅުގަނޑުމެން މިތިބީ އެންޓި ކޮރަޕްޝަން ކޮމިޝަންގެ ތަހުގީގު ޓީމަށް ޓިކެޓް ދީގެން ލަންޑަނަށް ގެންގޮސްގެން ވެސް އެ މީހުންނާ ސުވާލުކޮށްގެން ބަޔާން ނަންގަވައި ދެއްވަން،" ރިޔާޒް ވިދާޅުވި އެވެ.\nއިދިކޮޅު އިއްތިހާދުން މ. ކުނޫޒްގައި ބޭއްވި ޖަލްސާގައި އަބްދުﷲ ރިޔާޒް ވާހަކަދައްކަވަނީ.---މިހާރު ފޮޓޯ: ހުސެއިން ވަހީދު\nއޭނާ ވިދާޅުވި ގޮތުގައި އެއް މިލިއަން ޑޮލަރު ޖަމާވި ސަބަބެއް އަދި އެ ފައިސާ އަށް ފަހުން ވީގޮތެއް ވެސް ރައީސް ޔާމީން ރައްޔިތުންނަށް ވިދާޅުވެ ދެއްވަން ޖެހިވަޑައިގަންނަވަ އެވެ.\n"އެ ޖަވާބު ދެއްވަން ޖެހިވަޑައިގަންނަވަނީ ރައީސް ކަމުގައި ހުންނެވީމަ. އެއީ ރައްޔިތުން އިންތިހާބުކޮށްފައިވާ މަގާމަކަށް ވީމަ. އިންތިހާބުކޮށްފައިވާ މަގާމްތަކުގައި ތިބޭ މީހުން ރައްޔިތުންނަށް ޖަވާބުދާރީވެވަޑައިގަންނަވަން ޖެހިވަޑައިގަންނަވާނެ،" ރިޔާޒް ވިދާޅުވި އެވެ.\nރިޔާޒް ވިދާޅުވި ގޮތުގައި ރައްޔިތުން ބޭނުން ވަނީ 2018 ގެ އިންތިހާބުގެ ކުރިން ރައީސް ޔާމީން ވެރިކަމުން ދުރުކުރާށެވެ. އެމަނިކުފާނު ވެރިކަމުން ދުރުކުރަން ޖެހޭ ސަބަބުތައް ކިތަންމެހާ ވެސް ގިނަ ކަމަށް ވިދާޅުވި އެވެ.\nއެއް ސަބަބެއްގެ ގޮތުގައި ރިޔާޒް ވިދާޅުވީ ޝަރުއީ ދާއިރާ އަށް ނުފޫޒު ފޯރުއްވައި، ސިޔާސީ ލީޑަރުންނަށް ނުހައްގުން ޖަލު ހުކުމްތަކެއް އިއްވުން ކަމަށެވެ. މީގެއިތުރުން ދައުލަތުގެ ބަޖެޓުން ހޭދަކޮށްގެން ހަދާ ފްލެޓްތައް މުލިއާގޭގައި އުޅޭ ބަޔަކަށް އެކަނި ދޭކަށް ވެސް ރައްޔިތުން ބޭނުން ނުވާ ކަމަށް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި ރައީސް ޔާމީން ވެރިކަމަށް ގެނައުމަށް މަސައްކަތް ކުރެއްވި ލީޑަރުންގެ އިތުރުން، ރާއްޖޭގެ ގާނޫނީ މުއައްސަސާތަކުގެ ވެސް ތާއީދެއް އެމަނިކުފާނަށް މިހާރަކު ނެތެވެ. ރައީސް ޔާމީނަށް ތާއީދު ގެއްލުނީ އެމަނިކުފާނު ސަރުކާރުގައި ކަންކަން ކުރި ގޮތުން ކަމަށް ވެސް ރިޔާޒް ވިދާޅުވި އެވެ.\nއިތުރު ލިޔުންތައް ސަރުކާރު އެންޓި ކޮރަޕްޝަން ކޮމިޝަން އިދިކޮޅު ފަރާތްތައް ކޮރަޕްޝަން މެމްބަރު އަބްދުﷲ ރިޔާޒް (ތިމަރަފުށި) އެމްއެމްޕީއާރުސީ ރައީސް އަބްދުﷲ ޔާމީން\n2 years ago 170\nރައީސްގެ ގެކޮޅަށް "ފައިސާ ވަތް" މައްސަލަ ހުށަހަޅައިފި


BREAKING NEWS: Covid-19: Raajje In Ithuru 25 Meehaku Fassivejje - Vaguthu\nމީހެއްގެ ސުންކު ނެގުމުގެ މަސައްކަތް ފުލުހުން ކުރަނީ - ފޮޓޯ: ޕޮލިސް\nރާއްޖެ އިން އިތުރު 25 މީހަކު ކޮވިޑް-19 އަށް ފައްސިވެއްޖެއެވެ.\nކޮވިޑް-19 އަށް ފައްސިވި މީހުންގެ ތެރޭގައި 19 ދިވެހިން ހިމެނެއެވެ. ދެން ހިމެނެނީ ބަންގްލަދޭޝްގެ ހަތަރު މީހަކާއި އިންޑިއާ މީހަކާއި ނޭޕާލް މީހެކެވެ.\nމިއަދު 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން ކޮވިޑް-19 އަށް ފައްސިވި މީހުންނާއި އެކު ރާއްޖެ އިން ބަލި ޖެހުނު މީހުންގެ ޖުމްލަ އަދަދު މިހާރު ވަނީ 2435 އަށް އަރާފައެވެ.\nއިތުރު 25 މީހަކު ކޮވިޑް-19 އަށް ފައްސިވިކަން މިރޭ އިއުލާން ކުރި ނަމަވެސް ވަކިވަކި ދުވަސްތަކުގައި ފައްސިވި މީހުންނަށް ބަލާއިރު ހޮނިހިރު ދުވަހު ފައްސިވެފައި ވަނީ ތިން މީހުންނެވެ. މިއަދަދަށް މާދަމާ ބަދަލު އައުން ގާތެވެ. ހުކުރު ދުވަހު 15 މީހަކު ފައްސިވި ކަމަށް މިހާރު ހެލްތު މިނިސްޓްރީގެ ވެބްސައިޓުން ދައްކައެވެ. އަދި ބުރާސްފަތި ދުވަހު 14 މީހަކު ފައްސިވި ކަމަށް ވެސް ވެބްސައިޓުން ދައްކައެވެ.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން އިތުރު 54 މީހަކު މިއަދު ވަނީ ބަލިން ރަނގަޅު ވެފައެވެ.\nމިއަދަކީ ފަހަކަށް އައިސް ރާއްޖެ އިން އެންމެ ގިނަ މީހުން ބަލިން ރަނގަޅުވި ދުވަހެވެ. ރާއްޖެ އިން ކޮވިޑް-19 ޖެހުނު މީހުންގެ ތެރެއިން 2030 މީހަކު މިހާރު ވަނީ ބަލިން ރަނގަޅު ވެފައެވެ. އެހެންކަމުން މިހާރު ރާއްޖޭގައި ކޮވިޑް-19 ޖެހިފައި ތިބީ 390 މީހުންނެވެ.\nޖުލައި 4, 2020 22:09\nހުރި ހިތާމައެއްގެ ބޮޑުކަމާއެވެ! މިކަންކަން ބަލަހައްޓަންތިބި ބައެއްގެ ނުކުޅެދުންތެރިކަމާއެވެ! އިންސާނާގެ ނިކަމެތިކަން ނިކަން ބައްލަވާ!\nޖުލައި 5, 2020 00:01\nއައިޖީއެމް ހޮސްޕިޓަލްގެ ކަންތައް ފަޅާއެރުމުން ކިރިޔާވެސް އިތުރުކަމަށް ތިވީ ނޫންނަމަ 10 18 11 ބަނގްލަދޭސް ކިޔަކިޔާތިބޭނީ\nމަގޭ ހިތައްއަރާ ކީއްކުރަން ކުރާ ހަރަދެއްބާވައޭ އެންމެ 1% ފައްސުވާއިރު އާއްމުބަލިރަކުގައިވެސް ތިޔަށްވުރެ ބޮޑުވަރުވޭ\nޖުލައި 5, 2020 09:06\nހިތައް އަރަނީ ދުވާލަކު 200 މީހުންޓެއްޓް ކޮއްލަ ކޮއްލަ ދެންހަމަ މިހެން ގޭގަ ތާށި ވެފަ ތިބެންވީ ބާއޭ. ކިހާދުވަަހަކު މިހެންތިބެންޖެހޭނެބާއޭ. ތަންކޮޅެއް ގިނައިން ޓެސްޓް ހެދީމަ ދޯ އަވަހަށް ނައްތާލެވޭނި. ސަރުކާރުން މިހާރު މިތި އާންމު ބައްޔަކަށް ހަދައިފި


Salman khan furathama faharah biruveri filmeh ufahdhanee\nސަލްމާން ޚާން ފުރަތަމަ ފަހަރަށް ބިރުވެރި ފިލްމެއް އުފައްދަނީ\nބޮލީވުޑްގެ މަޝްހޫރު ތަރި ސަލްމާން ޚާން ފުރަތަމަ ފަހަރަށް ބިރުވެރި ފިލްމެއް ޕްރޮޑިއުސް ކުރަން ނިންމައިފި އެވެ. މިއީ އޭނާ ފިލްމީ ދާއިރާއަށް ފުރަތަމަފަހަރަށް 1988 ގައި ނިކުތުމަށް ފަހު ޕްރޮޑިއުސް ކުރާ ފުރަތަމަ ބިރުވެރި ފިލްމުވެސްމެއެވެ.\nފިލްމީ ހަބަރުތައް ގެނެސްދޭ ނޫސްތަކުން ބުނި ގޮތުގައި ބިރުވެރި ފިލްމެއް ހެދުމަށްޓަކައި ސަލްމާން ވަނީ "އާދަމްޙޯރް" ގެ ނަމުގައި ނަން ވެސް ރަޖިސްޓްރީކޮށްފަ އެވެ. އެކަމަކު މި ފިލްމާ ބެހޭ އެއްވެސް ތަފުސީލެއް އަދި ހާމައެއް ނުކުރެ އެވެ.\nސަލްމާން އެންމެ ފަހުން ޕްރޮޑިއުސްކޮށް ގެނެސް ދިން ފިލްމަކީ މިދިޔަ މަހު ރިލީޒް ކުރި ލޯބީގެ ފިލްމު "ނޯޓްބުކް" އެވެ. އޭނާ މިހާރު "ދަބަންގް 3" ގެ މަސައްކަތް ކުރަމުން އަންނަ އިރު، އެންމެ އަވަހަށް ދެން ސްކްރީނުން ފެންނާނީ އަންނަ ފިތުރު އީދުގައި ރިލީޒް ކުރާ "ބާރަތު" އިންނެވެ.\nސަލްމާން ޚާން ފުރަތަމަ ބެލުންތެރިންނަށް ފެނިގެން ދިޔަ ފިލްމަކީ 1988 ގައި ނެރުނު ބިބީ ހޯތޯ އޭސޭ އިންނެވެ. އޭގެ ފަހުން މިއަދާ ހަމަޔަށް އެތައް ކާމިޔާބު ފިލްމަކުން އޭނާ ވަނީ ފެނިފަ އެވެ. ސަލްމާން އަކީ ފިލްމު ކުޅުމުގެ އިތުރަށް ފިލްމު އުފައްދާ ވެސް މީހެކެވެ. އެގޮތުން ދެފަހަރެއްގެމަތިން އޭނަޔަށް ވަނީ ފިލްމު އުފެއްދުމުގެ ބައިން ގައުމީ ފިލްމް އެވޯޑް ލިބިފައެވެ.\nޝާހްރުކްޚާން ފިލްމް”ޒީރޯ”ގެ ޝޫޓިންގ އަލަބާމާގައި ފަށައިފި\nސަލްމާން ގެއަށް ދިޔުމުން އޭނާގެ ސަޕޯޓަރުން އުފާ ފާޅުކުރަނީ\nކަފާލާތުގެ ދަށުން ސަލްމާން މިއަދު މިނިވަނެއް ނުވި\nސަލްމާން ޚާންގެ ވަކީލު ބަޔާނެއް ނެރެފި


މަރުގެ ދިޔަ އެއްމިލިއަނަށް ބޮޑުކޮށް އަމަލުކުރަން ފަށައިފި މަރުގެ ދިޔަ އެއްމިލިއަނަށް ބޮޑުކޮށް އަމަލުކުރަން ފަށައިފި\nމަރުގެ ދިޔަ އެއްމިލިއަނަށް ބޮޑުކޮށް އަމަލުކުރަން ފަށައިފި\nދިވެހިރާއްޖޭގެ ސުޕްރީމް ކޯޓު (ފޮޓޯ: ޕީ.އެސް.އެމް)\nރާއްޖޭގައި މަރުގެ ދިޔައިގެ ގޮތުގައި ނަގައިދޭ އަދަދު އެއް މިލިއަނަށް ރުފިޔާކަމަށް ސްޕްރީމްކޯޓުން ކަނޑައަޅައިފިއެވެ. އެކޯޓުން މިގޮތަށް ކަނޑައަޅާފައިވަނީ ޝަރީއަތުން އަދަބު ކަނޑައެޅުމުގައި އަމަލުކުރާނެ އުސޫލު ގައެވެ.\nޝަރީއަތް ކުރުމާއި ބެހޭ ޤައިވަދުގެ ދަށުން ރާއްޖޭގައި މަރުގެ ދިޔައިގެ މިންވަރެއް ކަނޑައެޅި 1995 ވަނަ އަހަރުއެވެ. އެއަށްފަހު މިހާތަނަށްވެސް މަރުގެ ދިޔައިގެ ގޮތުގައި ރާއްޖޭގެ ނަގައިދެމުން އައީ 100،00 (އެއް ލައްކަ ) ރުފިޔާއެވެ. އެހެންނަމަވެސް ބައެއް ހާލަތްތަކުގައި މަރުގެ ދިޔައިގެ ގޮތުގައި ނަގާއިދޭ މިންވަރު މިއަށްވުރެ އިތުރުވެފައި އެބަ ހުއްޓެވެ. އިސްލާމީ ޝަރީއަތަށް ރިޔާއަތްކޮށް މިހާތަނަށް މަރުގެ ދިޔައިގެ ގޮތުގައި އެންމެ ބޮޑުކޮށް ރާޢްޖޭގައި ނަގާދައިފައިވަނީ 133،000 ( އެއްލައްކަ ތެއްތިރީސް ހާސް ) ރުފިޔާއެވެ.\nއިސްލާމީ ޝަރީއަތުގައި މަރުގެ ދިޔައިގެ ގޮތުގައި ކަނޑައަޅާފައިވަނީ 100 ޖަމަލެވެ. އެހެންނަމަވެސް އިސްލާމީ ޤައުމުތަކުގައި މިހާރު މަރުގެ ދިޔަ ނަގައިދިނުމުގައި ނަގަމުން އަންނަނީ އޭގެ އަގަށްވާ ފައިސާއެވެ. އަދި މި އަދަދު މުރާޖާކޮށް ބަދަލުކުރަމުންވެސް ގެންދެއެވެ.\nމިހާތަނަށް އަމަލުކުރަމުން އައި އުސޫލަށް ބަދަކލު ގެނެސް ސުޕްރީމްކޯޓުން އަލަށް އެކުލަވާލި އުސޫލުގައި ވަނީ މަރެއްގެ ދިޔަ ދޭންޖެހޭ ހާލްތަަކުގައި އެންމެ ކުޑަކޮށް މިންވަރަކީވެސް އެއް މިލިއަން ރުފިޔާކަމަށެވެ. އަދި މަރަށް މަރު ނުހިފޭ ހާލަތްތަކުގައި އިސްލާމީ ޝަރިއަތުގައިވާ ގޮތުގެ މަތިން ކައްފާރާއެއްގެ ގޮތުގައި ހަނދު މަހުން ޖެހިޖެހިގެން ދެމަހު ރޯދަ ހިފަންޖެހޭނެކަމަށްވެސް އެ އުސޫލްގައިވެއެވެ.\nޝަރީއަތުން މަރުގެ ދިޔަ ކަނޑައެޅުމަށްފަހު މަރުވި މީހާގެ ވާރިސުންނަށް ލިބިދިނުމަށް އެ ފައިސާ ވަކި މުއްދަތއްގައި ސިވިލްކޯޓަށް ދެއްކުމަށް ގާތިލްގެ މައްޗަށް އަންގަންޖެހޭނެކަމަށްވެސް އެ އުސޫލްގައިވެއެވެ.\nމަރުގެ ދިޔައަކީ މަރުގެ މައްސަލަތަކުގައި މަރުވި މީހާގެ އާއިލާއަށް ގާތިލުގެ އަތުން ނަގައިދޭ ފައިސާއެވެ. ގަސްދު މަރާއި ގަސްދަކާއި ނުލާ މީހަކު މަރާލެވޭ ހާލަތްތަކާއި އިހުމާލެއްގެ ސަބަބުން މީހަކު މަރުވާ ހާލަތްތަކުގައިވެސް ވާރިސުން އެދޭނަމަ މަރުގެ ދިޔަ ނަގައިދޭންޖެހެއެވެ.\nސުޕްރީމް ކޯޓުން އެކުލަވާލީ ޝަރީއަތުން އަދަބު ކަނޑައެޅުމުގައި އަމަލުކުރާނެ އުސޫލުގައި އިސްލާމީ ޝަރީއަތުގައި ހައްދު ކަނޑައަޅާފައިވާ ތިން ކުށްކަމުގައިވާ ޒިނޭކުރުމާއި ގަޒުފުގެ ކުށާއި ބަންގުރާއި ބުއިމުގެ ކުށަށް އުގޫބާތު ކަނޑައަޅާނެ ގޮތްވެސް ވަނީ ބަޔާންކޮށްފައެވެ.\nޒިނޭގެ ކުށް ސާބިތުވެއްޖެނަމަ އެމީހެއްގެ މައްޗަށް 100 އެތިފަހަރުން ހައްދު ޖެހުމުގެ އިތުރުން 1 އަހަރާއި3އަހަރާއި ދެމެދުގެ މުއްދަތަކަށް ޖަލަށްލެވޭނެއެވެ. ގަޒުފުގެ އަދަބަކީ 80 އެތި ފަހަރުން ހައްދު ޖެހުމާއި ޤާނޫނުލް އުގޫބާތުގައި ކަނޑައަޅާފައިވާ އަދަބެވެ. ބަނގުރާ ބުއިމުގެ ކުށް ސާބިތިވެއްޖެނަމަ 40 އެތި ފަހަރުން ހައްދު ޖަހާ ޤާނޫނުލް އުގުބާތުގައިވާ އަދަބު އެމީހަކަށް ދޭންޖެހޭނެއެވެ.


.Fulhadhoo bandharu hedhumuge masahkai fashaifi\nފުޅަދޫ ބަނދަރު ހެދުމުގެ މަސައްކަތް ފަށައިފި\n10 ނޮވެމްބަރ 2019\nޕްލޭނިން މިނިސްޓްރީންއިން އެމްޓީސީސީއާ ހަވާލުކުރި ބ. ފުޅަދޫ ބަނދަރު ހެދުމުގެ މަސައްކަތް މޮބަލައިޒް ކޮށްފި އެވެ.\nފުޅަދޫ ބަނދަރު ހެދުމުގެ މަސައްކަތަކީ ޕްލޭނިން މިނިސްޓްރީގެ ފަރާތުން 48 މިލިއަން ރުފިޔާއަށް އެމްޓީސީސީއަށް ހަވާލުކޮށްގެން ކުރިއަށް ގެންދާ ގޮތަށް ހަމަޖެހިފައިވާ މަސައްކަތެކެވެ. މި އެއްބަސްވުމުގައި އެމްޓީސީސީއާ ޕްލޭނިން މިނިސްޓްރީން ސޮއިކޮށްފައިވަނީ މިދިޔަ ޖުލައި މަހުގަ އެވެ.\nއެމްޓީސީސީއިން މައުލޫމާތު ދޭ ގޮތުގައި، ފުޅަދޫ ބަނދަރު ހެނދުމުގެ މަޝްރޫއުގެ ތެރެއިން، ބަނދަރުގެ ބޭރު ތޮށިލުމާއި ރިވެޓްމެންޓް ޖެހުމުގެ މަސައްކަތުގެ އިތުރުން އެތެރެ ތޮށިލުމާއި އަދި މޫރިން ބްލޮކްސްލުމުގެ މަސައްކަތް ކުރާ ގޮތަށް ވަނީ ހަމަޖެހިފަ އެވެ. އަދި ބަނދަރުގެ ޕޭވްމެންޓް ހެދުމުގެ މަސައްކަތް ވެސް ކުރާނެ އެވެ.\nބަނދަރު ހެދުމުގެ މަޝްރޫއުގެ ދަށުން، އެމްޓީސީސީން ފުޅަދޫ ބަނދަރު 54،861 ކިއުބިކް މީޓަރަށް ހިއްކާނެ އެވެ. އަދި އެރަށުގައި ބޭރުތޮށި ލުމަށް ހަމަޖެހިފައިވަނީ 108 މީޓަރަށް ކަމަށާއި ރިވެޓްމަންޓް ޖެހުމަށް ހަމަޖައްސާފައިވަނީ 302 މީޓަރުގެ ސަރަހައްދެއްގަ އެވެ. އެތެރެ ތޮށި ލުމަށް ހަމަޖައްސާފައިވަނީ 223 މީޓަރަށެވެ.\nމި މަސައްކަތްތަކުގެ އިތުރުންވެސް އެރަށު ބަނދަރު ބައްތި ޖެހުމާއި ނެރު ބައްތި ހަރުކުރުމުގެ އިތުރުން ރޭމްޕެއް ލުމުގެ މަސައްކަތް ވެސް އެމްޓީސީސީންއިން ކުރާ ގޮތަށް ވަނީ ހަމަޖެހިފަ އެވެ.\nއެމްޓީސީސީއާ ފުޅަދޫ ބަނދަރު ހެދުމުގެ މަޝްރޫއު ހަވާލުކޮށްފައިވަނީ 390 ދުވަސް ތެރޭ ނިންމާ ގޮތަށެވެ.


Raajje ge ishthihaaru CNN gai dhakkan ehbas vejje\nރާއްޖެ އިޝްތިހާރުކުމަށް މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) އިން ސީއެންއެން އިންޓަނޭޝަނަލް ކޮމާޝަލް އާއެކު އެއްބަސްވުމެއްގައި ސޮއިކޮށްފި އެވެ.\nމިއެއްބަސްވުމުގައި ސޮއިކޮށްފައިވަނީ އެމްއެމްޕީއާރުސީ އޮފީހުގައި މިމަހުގެ 20 ވަނަ ދުވަހު ބޭއްވި ރަސްމިއްޔާތެއްގައެވެ. މި އެއްބަސްވުމުގައި އެމްއެމްޕީއާރުސީގެ ފަރާތުން ސޮއި ކުރެއްވީ މެނޭޖިން ޑިރެކްޓަރު ތޮއްޔިބް މުހައްމަދެވެ. އަދި ސީއެންއެންގެ ފަރާތުން ޑިރެކްޓަރ އޮފް ސޭލްސް އަބީޖީތް ދާރްއެވެ. މި އެއްބަސްވުމަކީ ރާއްޖެއަކީ ފަތުރުވެރިން ދަތުރުކުރުމަށް އެންމެ ރައްކާތެރި މަންޒިލްގެ ގޮތުގައި އިޝްތިހާރުކުރުން ކަމަށް އެ ކޯޕަރޭޝަނުން ބުންޏެވެ.\nއެމްއެމްޕީއާރްސީގެ މެނޭޖިން ޑިރެކްޓަރު ތައްޔިބް މުހައްމަދު ވިދާޅުވީ އެމްއެމްޕީއާރުސީގެ މާކެޓިން ސްޓްރެޓަޖީތައް ބިނާވެފައިވަނީ ރާއްޖެއަކީ ފަތުރުވެރިން ދަތުރުކުރުމަށް އެންމެ ރައްކާތެރި ފުރިހަމަ ހިދުމަތްތަކެއް ލިބޭ ތަނެއްގެ ގޮތުގައި ޕްރޮމޯޓުކުރުމަށް ކަމަށެވެ. އަދި ސީއެންއެން އާއިއެކު ސޮއިކުރެވުނު އެއްބަސްވުމުގެ ސަބަބުން އެމްއެމްޕީއާރުސީއިން ބައިނަލްއަގްވާމީ ފެންވަރުގައި ރާއްޖެ އިޝްތިހާރު ކުރުމަށް ކުރަމުންދާ މަސައްކަތަށް އިތުރު ކުރިއެރުމެއް ލިބޭނެ ކަމަށެވެ.\nއެއްބަސްވުމުގެ ދަށުން ސީއެންއެންގައި ރާއްޖެ އިޝްތިހާރު ކުރާނީ ސެޕްޓެންބަރު މަހުން ޑިސެންބަރުގެ ނިޔަލަށެވެ. އެ ގޮތުން ރާއްޖޭގެ ވަކިވަކި ޕްރޮޑަކްޓަކާއި ލިބެން ހުންނަ ތަޖުރިބާތަކުގެ އިތުރުން ފަތުރުވެރިކަމުގެ ދާއިރާގައި ހަރަކާތްތެރިވާ މީހުންގެ ވާހަކަތައްވެސް ސީއެންއެން ޓްރެވަލްގައި ޕަބްލިޝް ކުރާނެއެވެ.\n2021 ވަނަ އަހަރު ވެސް ސީއެންއެންއިން ވަނީ އެންމެ ރައްކާތެރި މަންޒިލްގެ ގޮތުގައި ރާއްޖެ ޕްރޮމޯޓު ކޮށްދީފައެވެ.


Redwave in mihaaru Hulhumale ah delivery kodhdheyne | Mihaaru\nރެޑްވޭވުން ހުޅުމާލެ އަށް މިހާރު ޑެލިވަރީކޮށްދޭނެ\n22 މާޗް 2020 - 21:27 1 comment\nކޮވިޑް-19 އިން ރައްކާތެރިވާން ކަސްޓަމަރުން ގޭގައި ތިބުމަށް ބާރު އެޅުމުގެ ގޮތުން ރެޑްވޭވުން ހުޅުމާލޭގައި ޑެލިވަރީގެ ހިދުމަތް ދޭން ފަށައިފި އެވެ.\nރެޑްވޭވުން ބުނީ ހުޅުމާލެ އަށް ޑެލިވަރީ ކޮށްދެނީ ކާބޯތަކެއްޗާއި ގޭތެރެ އަށް ބޭނުންވާ ސާމާނު ކަމަށެވެ. ރެޑްވޭވުގެ މި ހިދުމަތާ އެކު، އާންމުކޮށް ބޭނުންކުރާ ހުރިހާ ތަކެއްޗަކަށް އޯޑަރު ދިނުމުގެ މަގު ވަނީ ފަހިވެފަ އެވެ.\nޑެލިވަރީ ކޮށްދެނީ ހެނދުނު 9:00 އިން ރޭގަނޑު 10:00 އަށެވެ. އޯޑަރު ދޭ ތަކެއްޗަށް ފައިސާ ދެއްކުމަށް ބީއެމްއެލް ކާޑާއި ނަގުދު ފައިސާ ވެސް ބަލައިގަންނާނެ ކަމަށް ރެޑްވޭވުން ބުންޏެވެ.\nޑެލިވަރީ ކޮށްދެނީ 100ރ. އިން މަތީގެ އޯޑަރުތަކެވެ. ޑެލިވަރީގެ ހިދުމަތް ހޯދަން ގުޅަން ޖެހެނީ 9165326 އަށެވެ.\nރެޑް ވޭވުން ހުޅުމާލޭގައި ޑެލިވަރީގެ ހިދުމަތް ދިނުމާ ބެހޭ މައުލޫމާތު\nކަސްޓަމަރުންނަށް ފަސޭހަ ކޮށްދިނުމުގެ ގޮތުން މާލޭގައި ޑެލިވަރީގެ ހިދުމަތްތައް ދިނުމަށް ރެޑްވޭވުން އަންނަނީ ތައްޔާރުވަމުންނެވެ. މި ހިދުމަތް ދިނުމަށްޓަކައި ވަރަށް އަވަހަށް ރެޑްވޭވުގެ ވެބްސައިޓުން ވެސް ލޯންޗު ކުރުމަށް ވަނީ ނިންމައިފަ އެވެ.\nކޮވިޑް-19 ފެތުރޭތީ ކެފޭ އާއި ރެސްޓޯރެންޓްތަކުގެ ހިދުމަތްތައް މެދުކަނޑާލާފައިވާ އިރު އެހެން ބައެއް އާންމު ތަކެތި ވިއްކާ ތަންތަނުން ވެސް ޑެލިވަރީގެ ހިދުމަތްތައް ވަނީ ތައާރަފްކޮށްފަ އެވެ.\nދުނިޔޭގައި ފެތުރެމުންދާ ކޮވިޑް-19 އާ ގުޅިގެން ރާއްޖެއިން 13 މީހަކު ޕޮޒިޓިވްވެފައިވާ އިރު އޭގެ ތެރެއިން ތިން މީހުން ވަނީ ބަލިން ރަނގަޅުވެފަ އެވެ. ނަމަވެސް ބަލީގެ ނުރައްކާ އޮތްލެއް ބޮޑުކަމުން ރައްކާތެރިކަމުގެ ފިޔަވަޅުތައް ވަނީ އަޅައިފަ އެވެ.